
Cuvânt înainte 


Cartea pe care o oferim cititorilor reprezintă o încercare de a sintetiza şi sistematiza un demers 
publicistic ce se întinde pe durata ultimilor 12 ani, desfăşurat cu precădere în paginile 
săptămânalului Timpul - 7 Zile, demers ce şi-a propus să urmărească şi să analizeze eforturile 
cercurilor revizioniste maghiare de anulare (sau măcar de corectare) a realităților post- 
trianonice, în general, şi, în particular, pe cele îndreptate în direcția realizării "noii identități" 
a Ardealului. 


Titlul lucrării - "Secesiunea Ardealului: scenarii (geoypolitice, confesionale, etnice şi 
transetnice, pre şi postdecembriste" - arată atât aria investigaţiilor sau perioada vizată cât şi 
compartimentarea pe care ne-am propus-o în structurarea materialului. 


Desigur, această structurare este relativă, între amintitele componente ale scenariului general 
existând o relație de complementaritate sau chiar o interferență, ceea ce face uneori imposibilă 
individualizarea. (De aici provenind şi inerentele repetări ce pot fi întâlnite în text). 


Cartea îşi propune să analizeze nu numai fenomenul în sine, ci şi rădăcinile lui istorice, 
modalitățile de instrumentare, logistica, alternanţele de ritm şi tactică dictate de diverse 
conjuncturi, diferitele corelaţii şi implicații, într-un cuvânt, o abordare complexă şi dinamică a 
problemei. 


Fireşte, având în vedere complexitatea subiectului şi a manierei de abordare, rezultatele 
demersului nostru vor fi inevitabil sub intențiile autorului sau aşteptările cititorului. 


Totuşi, luând în considerare faptul că încercarea noastră este, după toate datele pe care le 
deţinem, un unicat în literatura românească postdecembristă, ne exprimăm speranţa că ea va fi 
bine primită. (Evident, nu de către cei pe care ne-am străduit să-i deconspirăm!) 


Închinăm această carte memoriei lui Leontin Jean Constantinescu, jurist român de talie 
mondială, autorul volumului "Chestiunea Transilvaniei", document ce a contribuit apreciabil, 
la Paris în 1946, la anularea efectelor Diktatului de la Viena. 


Nota autorului 


Reproducem doar 23 capitole din cele 47 ale cărţii, restul fiind reluate şi dezvoltate în 
următoarele volume. 

Scenarii pre şi postdecembriste (X) 
Trianonul şi "alergătorii de cursă lungă" 


Aminteam, în capitolul precedent, de "alergătorii de cursă lungă" care îşi continuă, 
netulburați (de nominalizarea României pentru începerea cursei de aderare la UE), travaliul 
post (şi anti-) - trianonic. Travaliul ce intoxică, de peste 80 de ani, opinia publică 
internațională, reuşind să-i manipuleze sau măcar să-i deruteze chiar şi pe marii "scenariști" ai 
lumii. A sosit momentul să ilustrăm, cu date concrete, realitatea celor de mai sus, cu o referire 
specială la unul din scenariile care au operat în Decembrie '89 şi, în perioada imediat 
următoare, cel ce viza Ardealul şi presupusa incompatibilitate a acestuia cu "Vechiul Regat", 
scenariu căruia îi acordăm prioritate dată fiind întâietatea lui, măcar cronologică, în 
instrumentarea cadrului menit să inducă un război civil în România şi să creeze premisele 
dezmembrării ţării. (Urmând ca scenariul ce viza o altă presupusă incompatibilitate 
conflictogenă - cea dintre Armată şi Securitate - să-l abordăm separat, chiar dacă între cele 
două au existat, pe parcurs, interferenţe sau relaţii de complementaritate). 


Fiind vorba de Ardeal, de Trianon şi de o "cursă" de peste 80 de ani, credem că nu mai 
este cazul să dezvăluim identitatea "alergătorilor”. Cert este că aceştia n-au clacat niciodată 
(ca unii prezidenţi-prezidenţiabili, de pildă), alternându-şi, cel mult, ritmul, reglându-şi 
"strocul" după împrejurări, schimbându-și, conjunctural, echipamentul, culorile, câştigând, 
uneori, "sprinturi intermediare", alteori chiar etape, dar fără a reuşi să-şi adjudece (încă) mult 
râvnitul trofeu. Fireşte, acesta (trofeul) se numeşte "Ungaria Mare", iar, în ceea ce ne priveşte 
pe noi, românii, se cheamă Ardeal. În cele ce urmează, vom rememora principalele etape ale 
"cursei", apelând la o modalitate care ne este familiară: citatele din presa maghiară (şi nu 
numai). 


Reproducem din "Erdély Rövid Története" (Scurta Istorie a Ardealului), Akadémiai 
Kiado (Editura Academiei), 1993, Budapest, din ultimul subcapitol, întitulat "Tratatul de la 
Trianon" (p.576): "... în 1920, delegaţia maghiară la Conferinţa de pace, condusă de groful 
Apponyi Albert, a fost invitată nu pentru a negocia, nu pentru a duce tratative, ci pentru a fi 
pusă în fața unui fapt împlinit. Conferinţa i-a permis lui Apponyi numai o simplă expunere a 
punctelor de vedere maghiare (...) Acesta a încercat să-i convingă pe învingători că granițele 
stabilite nu respectă nici dreptul la autodeterminare şi nici criteriile etnice. (...) În problema 
Ardealului, delegația maghiară a prezentat şi variante de compromis: fie ținut autonom în 
cadrul Ungariei, fie stat independent, federativ, după model elveţian. (...) Toate propunerile 
delegației maghiare au fost respinse. (...) Tratatul IMPERIALIST (s.n.) de pace, care 
conţinea GRAVE NEDREPTĂȚI NAŢIONALE (s.n.) a fost condamnat nu numai de cetățenii 
țărilor învinse, dar şi de o bună parte a opiniei publice internaţionale, el devenind, în curând, o 
sursă de deziluzie chiar şi pentru cei ce l-au patronat. Politicienii Antantei, încercând să 
înlocuiască relațiile depăşite ale Monarhiei Habsburgice cu altele mai moderne, au reuşit, în 
realitate, să creeze tensiuni mai mari în Bazinul Dunărean decât cele existente înaintea 
conflagrației mondiale". 


Deci, nimic nou sub soare! Strategia şi scenariul general există deja din 1920 şi n-a 
intervenit, practic, nici o modificare: 


- Trianonul n-a fost o Conferinţă. de pace, ci un Diktat!; 


- cele statornicite acolo nu reprezintă o rezolvare corectă şi îndreptățită a unei situații 
strâmbe din toate punctele de vedere, ci un abuz al învingătorilor, în dauna învinşilor, care a 
sfidat criteriile etnice, de autodeterminare şi aşa mai departe, constituindu-se într-o gravă 
nedreptate națională, condamnată de către opinia publică, nedreptate care a generat deziluzii 
(chiar şi de partea inițiatorilor) şi, pe de altă parte, tensiuni sporite în Bazinul Dunărean; 


- variantele de compromis (de compromis, deci!) existau deja din 1920 (ţinut autonom 
în cadrul Ungariei sau stat independent şi federativ). 


Iată, aşadar, coordonatele şi "soluțiile" pe care le vom regăsi, în următorii 80 de ani, în 
toate scenariile, în întreaga propagandă iredentistă maghiară, până în zilele noastre! 


Înainte de a ilustra realitatea celor de mai sus cu citate sau fapte, să mai rămânem, o 
clipă, la aceeaşi sursă, pentru a reproduce un pasaj emblematic şi întru totul definitoriu pentru 
unghiul de abordare şi nivelul de apreciere a celor petrecute la Trianon: 


"Maghiarimea din Ardeal n-a putut accepta ideea că o alcătuire statală. milenară (sic - 
n.n.) se năruie în câteva săptămâni (... ) şi nici faptul că, într-o ţară străină, o aşteaptă statutul 
de minoritate" ! (Scurtă Istorie a Ardealului, subcapitolul "Destrămarea imperiului maghiar" - 
pag. 570). Genială formulare şi nemuritoare! Cât de nemuritoare, se vede şi astăzi cu ochiul 
liber. Nemaivorbind de destrămarea (în 1918-1920!) a "Imperiului Maghiar" (noţiune ce are, 
cât de cât, o acoperire istorică doar de câteva decenii, sub domniile, însumate, ale lui Ludovic 
cel Mare de Anjou şi, respectiv, Matei Corvinul, după care, din 1526, Ungaria dispare de pe 
harta Europei pentru 340 de ani!) sau de "alcătuirea milenară" (care a durat, în realitate, 51 de 
ani: din 1867 până în 1918, până atunci Ardealul neaparținând, niciodată, Ungariei), ambele 
invocate într-un tratat de istorie conceput şi editat de către cea mai autorizată şi oficială sursă 
din Ungaria: Academia de Ştiinţe! 


Să mergem însă mai departe, pentru a ilustra, cu câteva citate extrase dintr-un imens 
material de propagandă iredentistă, nivelul şi stilul acesteia în perioada interbelică; 


" 


- 1... cine susține oare că România ar fi o ţară civilizată? Ştim de mult că ea nu 
aparține Apusului civilizat, ci celui mai întunecat Balcan. Nu ne-ar interesa toate acestea, dacă 
opincarii balcanici ar trăi acolo de capul lor. Prostia şi ticăloşia Trianonului a pus, însă, sub 
dominaţia lor milioane de frați ai noştri. Fraţii noştri unguri au fost despărțiți de Ungaria, fiind 
scoşi din Europa şi plasați în Asia, căci România este o ţară asiatică”. ("Pesti Hirlap" din 2 
iunie 1933); 


- "Românii sunt un popor de cultură precară, balcanic şi semicivilizat. Faptul că 
Ardealul a căzut sub stăpânire românească a fost resimțit de unguri drept o ruşine pentru 
istoria lor, deoarece o societate occidentală a ajuns să fie dominată de către o populaţie 
inferioară", (revista "Ungarn", nr.X din 1940). 


Fireşte, cele reproduse vizau şi prefigurau "soluţia radicală", materializată (parțial) în 
1940, prin Diktatul de la Viena şi cu ajutorul Germaniei naziste, Italiei fasciste şi al Rusiei 
comuniste. Cât priveşte "soluția de compromis", ea n-a fost eliminată din recuzită, ba, înainte 
de ascensiunea lui Hitler şi Mussolini, în primul deceniu al intervalului în discuție a fost 
cultivată asiduu. lată o mostră concludentă: 


"Contopirea Ardealului cu România a însemnat reducerea la necesitățile primitive ale 
statului român a tuturor instituțiilor şi drepturilor democratice. Ardealul a fost patria 
democraţiei europene timp de mai multe secole. ( ... ) Constituţia ardeleană s-a întemeiat pe 
egalitatea completă a naţiunilor şi confesiunilor (poate a celor din Unio Trium Nationum! - 
n.n.) iar legislația, guvernarea şi jurisdicția au fost şi ele bazate pe această egalitate. Dar ceea 
ce a dat valoare deosebită acestei Constituţii a fost faptul că ea s-a bazat pe apărarea cea mai 
categorică a drepturilor minorităţilor etnice şi de limbă. (Care minorități, dacă naţiunile erau 
egale iar românii majoritari? - n.n.). În schimb România a degradat minoritățile la soarta unor 
sclavi. ( ... ) Ea nu a respectat nimic din drepturile minorităților prevăzute în tratatele de pace. 
Dimpotrivă, ea are o atitudine de o ferocitate nemaiîntâlnită față de neromânii pe care îi 
stăpâneşte. (Drept care, ungurii din România sunt bine merci, iar românii din Ungaria, inițial 
în număr de 250.000, sunt pe cale de dispariție! - n.n.). Până şi reforma agrară s-a făcut nu 

pentru a-i mulțumi pe ţărani, ci pentru spolierea proprietarilor unguri. Ea nu a fost decât un 
nou mijloc de asuprire a minorităților. ( ... ) România suprimă cu totul autonomiile locale. (... 
) Pentru a păstra liniştea între popoarele din Ardeal, trebuie să se acorde autonomie politică şi 
teritorială acestei provincii. ( ... ) Această autonomie este susținută şi de românii din Ardeal. 
Românii ardeleni şi-au pierdut şi ei iluziile în ceea ce priveşte dominaţia balcanică, ce se 
manifestă prin corupția conducătorilor şi samavolniciile acestora. Numai aşa se vor putea 
garanta drepturile minoritarilor şi numai aşa va fi pace între etnii, dacă Ardealul va fi lăsat din 
nou în contact cu cultura occidentală”. (Am citat din cartea lui Apponyi Albert, cel ce a 
condus delegația maghiară la Trianon, întitulată "Igazságot Magyarországnak" - Dreptate 
Ungariei! Budapest, 1928, Magyar Külügyi Társaság, capitolul "Nedreptățile Tratatului de la 
Trianon"). 


lată, aşadar, "transilvanismul", "regionalismul ardelean", "modelul regional" (şi nu 
etnic!), "devoluţionismul" ş.a. concepte pe care unii le cred nu numai actuale (cum şi sunt, de 
altfel), dar şi de curând elaborate - formulate, explicit, în 1928! (Cât priveşte minciunile 
sfruntate pe care le conţine pasajul reprodus, de acestea ne-am ocupat, pe larg, în "Istoria în 
citate"). 


Iată, aşadar, consecvenţa şi continuitatea care au funcționat şi, după cum vom vedea în 
cele ce urmează, vor funcționa, în continuare, în demersul iredentist maghiar, indiferent de 
contextul istoric şi ideologic, sau de orice altă natură. 


Scenarii pre şi postdecembriste (XI) 
Revizionismul maghiar între 1945-1947 


Fireşte, nu ne-am propus decât să ilustrăm consecvenţa şi continuitatea politicii 
iredentiste maghiare pe parcursul celor 80 de ani scurşi de la Trianon încoace, politică 
prioritară şi - atunci când condiţiile o permiteau - oficială a statului maghiar. Ca atare, 
perioada 1940-1944, când această politică şi-a adus, în bună măsură, roadele scontate, nu intră 
în sfera preocupărilor noastre decât ca o supremă confirmare a celor de mai sus. (Refacerea 
"Ungariei Mari" - chiar dacă finalizată doar parţial - la prima ocazie favorabilă oferită de 
contextul istoric, ce altceva reprezintă decât dovada peremptorie că iredentismul maghiar a 
fost şi este o realitate agresivă, o ameninţare reală şi permanentă?). Drept care în cele ce 
urmează, ne vom ocupa de intervalul 1945-1989. 


Se crede, îndeobşte, că intervalul respectiv ar fi fost unul de "adormire". Nimic mai 
fals, cel puţin în ceea ce priveşte primul şi ultimul deceniu al acestuia. Pentru exemplificare, 
vom recurge, şi de această dată, la citate, mai puțin din presa vremii, subiectul fiind considerat 
tabu, în condițiile "internaționalismului proletar” şi a "înţeleptei politici de rezolvare a 
problemei naționale”. (Pe de altă parte, reproducerile din presa ultimilor 12 ani ne vor 
demonstra cât de actuale sunt problemele cu pricina, confirmând amintita consecvență şi 
continuitate precum şi faptul că "1940" este oricând repetabil, cel puţin în ceea ce priveşte 
disponibilitatea şi determinarea părții maghiare). 


lată promisele citate: 


"Nici la Trianon şi nici la Paris (în 1947 - n.n.) n-a fost nici un fel de conferinţă de 
pace. Învingătorii au hotărât totul în mod discreționar, în prealabil. Principiile wilsoniene au 
fost doar pretexte de reîmpărțire, după bunul plac, a unor teritorii ocupate. Perdanţii au fost 
puşi în faţa faptului împlinit. Singurul criteriu avut în vedere a fost echilibrul militar”. (Din 
intervenția academician prof. univ. Ormos Maria la o dezbatere închinată Conferinţei de Pace 
de la Paris - în perspectiva celor 50 de ani împliniţi de la încheierea ei, dar şi în cea a celor 27 
care au precedat-o - dezbatere ce a avut loc la Duna TV, în data de 9 februarie 1997); 


- "Statele succesoare, apărute după destrămarea Austro-Ungariei şi menținute şi după 
aşa zisa Conferinţă de Pace de la Paris, sunt tot state multinaționale, alcătuiri artificiale care în 
loc să rezolve tensiunile interetnice, dimpotrivă, le-au amplificat. ( ... ) La Trianon şi la 
Versailles învinşii au fost pedepsiţi. Iar în 1947, la Paris, ipocrizia şi fuga de răspundere, pe 
de o parte şi, pe de altă parte, teama de situaţia nerezolvată a propriilor minorităţi naționale 1-a 
determinat pe occidentali să opteze pentru un status quo. Dar, nimeni să nu-şi imagineze că o 
nedreptate de asemenea proporţii poate dura o veşnicie”. (Glatz Ferenc, preşedintele 
Academiei de Ştiinţe din Ungaria, în cadrul aceleiaşi dezbateri). 


Iată, aşadar, viziunea oficială maghiară, în 1997, asupra celor două conferinţe de pace 
care au consfințit şi, respectiv, reconsfinţit existenţa şi legitimitatea "statelor succesoare" şi a 
granițelor aferente, exprimată la cel mai înalt nivel al istoriografiei maghiare. Şi nu avem nici 
un motiv să credem că ea (viziunea) ar fi fost alta în 1945-1947, ba dimpotrivă. De altfel, cele 
reproduse se pliază perfect pe citatul din "Scurta Istorie a Ardealului", redat în capitolul 
precedent, "Scurtă Istorie" care este o reeditare a ediţiei din 1989, care, la rândul ei, este o 
ediție prescurtată a "Istoriei Ardealului" apărută, în trei volume, în 1986. (Tratate elaborate şi 
editate de către Academia de Ştiinţe din Ungaria) şi, dacă am merge mai departe, sărind peste 
perioada "internaționalistă” (în care cenzura impunea evitarea traumatizării "popoarelor 
frățeşti”), am regăsi aceeaşi nezdruncinată unitate de vederi, până la Trianon. De altfel, ceea 
ce am reprodus din presa maghiară a perioadei interbelice vine să confirme amintita 
continuitate. 

Deci, premisa de la care trebuie să pornim, atunci când analizăm, indiferent de 
contextul istoric, politic sau ideologic, atitudinea Ungariei față de cele statuate în 1920, este 
următoarea: Trianonul n-a fost o conferință de pace, ci un diktat, prin care învinşii au fost 
pedepsiţi, teritoriile ocupate reîmpărțite discreţionar, statele rezultate fiind nişte alcătuiri 
artificiale. După cum, orice reglementare internațională care reconfirmă Trianonul este, la 
rândul ei, un diktat. (Pe cale de consecință, Diktatul de la Viena devine, firesc, un act 
Justițiar). 


Ce să mai spunem? Aproape că ne-am putea opri aici. Să mai vedem, însă, şi alte 
surse, care ne vor introduce în realitățile imediate ale perioadei 1945-1947: 


"Pe sediile PCR şi PSD din Cluj, la vremea respectivă (1945 - n.n.), era arborat nu 
drapelul statului român, ci cel maghiar. ( ... ) La Conferinţa de Pace de la Paris (1947 - n.n.), 
delegația maghiară, condusă de Nagy Ferenc, a pretins 22.000 de kmp, din suprafața 
Ardealului, ( ... ). Mişcările studenţeşti din 1946 au avut, inițial, un caracter național şi erau 
îndreptate împotriva revizionismului maghiar, pentru a dobândi, pe parcurs, şi un caracter 
anticomunist. Studenţii au renunţat la respectiva mişcare, pentru a nu oferi, prin răstălmăcire, 
argumente ungurilor la Conferinţa de Pace". (Din intervenţia istoricului Vasile Vesa, profesor 
la Universitatea Babeş-Bolyai din Cluj, cu ocazia Simpozionului din 28 mai 1996, închinat 
comemorării evenimentelor din mai 1946). 


Ce vrea să spună d-l Vesa? (L-am citat nu întâmplător, domnia-sa fiind unul din 
"garanții" manualului de "istorie alternativă" elaborat de către Sorin Mitu şi colab., şi editat la 
"Sigma", deci, o persoană de încredere!) Vrea să spună că maghiarimea din Ardealul de Nord 
s-a orientat, cu o repeziciune care sfidează firescul, bunul simţ şi orice prag psihologic, 
vădind, indiscutabil, un cadru preexistent de strategie şi tactică, o organizare prealabilă şi o 
coordonare "maghiaro-maghiară". Astfel, foştii adepţi ai lui Horthy se metamorfozează, peste 
noapte, în fervenţi colaboraționişti. Pentru a ilustra această uluitoare rapiditate, este suficient 
să amintim, de pildă, că în plin război de eliberare a Ardealului de Nord (orientativ, amintim 
că Clujul a fost eliberat în 11 octombrie 1944, Oradea în 12 X, iar Satu Mare în 25 X 1944) ia 
deja ființă (independent de MADOSZ-ul din Braşov), în 15 octombrie 1944, la Târgu Mureş, 
Uniunea Democrată Maghiară, care, peste numai o zi (16 X '44 - Braşov), prin absorbţia altor 
formațiuni (MADOSZ, MDSZ etc,), devine reprezentantă unică, sub denumirea de "Româniai 
Magyar Népi Szövetség" (MNşz) - Uniunea Populară Maghiară din România (UPM) şi care 
în 20 octombrie 1944 îşi face deja cunoscută platforma-program. (Pentru cei ce nu cunosc 
această platformă, vom preciza că UPM a participat la alegerile din 19 noiembrie 1946 în 
cadrul alianţei pro-comuniste BPD - Blocul Partidelor Democratice. Cât priveşte aderenţa 
maghiarimii din România la această platformă procomunistă, este suficient să amintim că 
UPM a obținut, la respectivele alegeri, 29 din cele 414 mandate existente. Deci, şapte la sută! 
Deci, tot şapte la sută, exact atâta cât reprezenta, şi la acea vreme, populaţia maghiară din 
România!) 


De ce această reorientare fulgerătoare, de ce acest colaboraţionism cu comunismul 
"atotbiruitor”, cu ocupantul sovietic în ultima analiză? Dintr-un singur motiv: pentru a-i 
câştiga de partea lor pe sovietici, pentru a-i determina să pledeze, la Conferinţa de Pace, 
pentru un status quo în ceea ce priveşte apartenenţa Ardealului de Nord! Şi, fireşte, pentru a-şi 
păstra hegemonia provizorie asupra acestuia până la verdictul cu pricina. De aceea peste 90 la 
sută din comuniştii clujeni, de pildă, erau unguri şi tot din acelaşi motiv pe sediul PCR din 
Cluj flutura, la acea vreme, alături de steagul roşu, nu drapelul românesc, ci tricolorul roşu- 
alb-verde! Evident, proporția amintită se regăsea şi în administraţie, iar în Securitatea din 
Cluj, de pildă, exista doar un singur român. (Situaţie prezentă, de altfel, în linii mari în întreg 
Ardealul de Nord, la acea vreme). Astfel se explică faptul că atât Universitatea Ferdinand I-ul, 
cât şi Clinicile universitare, reîntoarse din refugiu, au trebuit să facă, inițial, cale-întoarsă, 

pentru că nu li s-a permis să-şi ocupe vechile localuri. (Reproducem din "Cronologia istorică 
a minorității maghiare din România, 1944-1953", de Vincze Gâbor - publicată, în foileton, în 
revista "Szövetség", organ al Preşedinţiei Executive a UDMR, începând cu anul 1995 - un 
scurt fragment edificator: "Rectorul Miskolczy, somat să predea cheile Universităţii, refuză 
categoric. După care, comandamentul militar sovietic al oraşului dă un ultimatum de 24 ore 
personalului Universității româneşti pentru a părăsi Clujul"). 


Fireşte, am mai putea da şi nenumărate alte exemple, dar considerăm că nu mai e 
cazul, cel de mai sus fiind absolut suficient pentru a ilustra cui aparținea puterea la acea vreme 
şi pe ce colaborare se baza aceasta. 


n 


Mai amintim, în legătură cu neverosimil de rapida "metamorfoză" (egalată doar de 
apariţia în public a UDMR, deja în 23 decembrie 1989!), de faptul că UPM, constituită în 16 
octombrie 1944, peste numai două zile îşi scoate şi primul organ de presă ("Vilăgossăg”, 
cotidian apărut la Cluj, sub conducerea lui Balogh Edgár, la doar şapte zile după intrarea 
trupelor româneşti şi sovietice!), urmat, la mai puțin de o săptămână, de al doilea, ("Népi 
Egység", Braşov, redactor şef Kurko Gyárfás). Asta operativitate! 


Cât priveşte mişcările studenţeşti din mai 1946 (de care ne-am ocupat, pe larg, în cea 
de a doua ediţie a "Istoriei în citate"), doar atât că acestea au apărut ca o reacție românească la 
provocările forțelor iredentiste maghiare, provocări menite a genera conflicte, care, prin 
răstălmăcire, să fie prezentate opiniei publice internaționale ca "pogromuri antimaghiare" 
(după aceeaşi reţetă care va fi aplicată, peste 44 de ani, în legătură cu evenimentele de le 
Târgu Mureş din martie 1990!) şi folosite, apoi, ca argumente pro domo la Conferinţa de Pace 
de le Paris. Drept care, după cum bine observă şi d-l Vesa, studenţii români au renunțat la 
protestul lor, pentru a dejuca scenariul cu pricina, pentru a nu oferi dorita "materie primă" 
preconizatelor răstălmăciri, menite a furniza un plus de şansă celor ce urmau să pretindă (şi au 
şi făcut-o!), la Paris, 22.000 de kmp, din teritoriul Ardealului. 


lar în ceea ce priveşte caracterul anticomunist pe care l-a dobândit, pe parcurs, 
mişcarea antirevizionistă a studenţilor români, chestiunea a ţinut doar de un anumit prag de 
conştientizare: cum să nu devină anticomunistă aceasta, atunci când, în condițiile date, 
revizionismul se confunda cu comunismul şi viceversa? 


lată, aşadar, lupta pentru Ardeal, reluată şi adaptată noilor condiții, cele ale 
începuturilor perioadei comuniste, precum şi arsenalul folosit, acelaşi, în esență, din 
totdeauna, luptă soldată, până la urmă, doar cu o "derizorie" autonomie secuiască. De ce 
derizorie? Pentru că s-a dorit şi se va dori, şi în continuare, mult mai mult. Sau nu este aşa? 

Scenarii pre şi postdecembriste (XII) 
1956 şi revizionismul maghiar 


Am vorbit, în capitolul precedent, despre "derizoria" autonomie secuiască, în raport cu 
aspiraţiile beneficiarilor. Cât de derizorie, s-a văzut şi, de asemenea, se va vedea din evoluţii 
şi mărturii ulterioare. Bunăoară, din mărturia în perspectivă istorică, a d-lui Jakab Antal, 
apărută la data de 6 martie 1992 în prestigiosul "Brassoi Lapok". lată ce spune domnia-sa, 
printre altele, în articolul întitulat "A tetü " ("Păduchele"), articol ce îl viza direct (inclusiv 
"apelativul"”) pe Radu Câmpeanu, în intenţia de a-l sancţiona pentru "trădarea UDMR-ului”: 


"Radu Câmpeanu a venit cu mari promisiuni pentru noi ( ... ) drept care, în urmă cu 
doi ani, i-am acordat cu toţii votul. Nu pentru prima oară, dar şi de această dată ne-am păcălit, 
aşa cum ne-am păcălit şi pe vremea lui Petru Groza”. 


Să lăsăm deoparte analogia care se face (asupra căreia vom reveni la momentul 
potrivit) şi să ne ocupăm doar de termenul de comparaţie. De ce oare s-au păcălit conaţionalii 
d-lui Jakab, pe vremea lui Groza, când regimul comunist i-a răsplătit, pentru 
colaboraționismul de care au dat dovadă, cu o regiune autonomă maghiară (RAM), practic, cu 
autonomia "Pământului Secuiesc"? Ce alte promisiuni (mai mari) li s-au făcut şi nu au fost 
onorate - la vremea respectivă? 


Rezultă, fără echivoc, că RAM a fost nu preţ, nu plată, nici măcar răsplată (pe 
măsură), ci doar un premiu de Consolare. Care, departe de a-i consola pe "păcăliți”, i-a 
determinat, dimpotrivă, să persevereze. Astfel, RAM, veritabil stat în stat, a devenit, în 
curând, incubatorul unor noi proiecte de "reîntregire", menite a realiza o "Ungarie a tuturor 
ungurilor", şi asta în pofida Trianonului, a recent încheiatei Conferinţe de Pace de la Paris, a 
realităților din zonă, a raporturilor de forțe şi, pe cale de consecință, a lipsei oricăror şanse 
reale de reuşită. 


Despre ce este vorba? Să începem cu nişte declarații, la cel mai înalt nivel, făcute la o 
distanță de peste 40 de ani de la evenimentele respective: 


- "Atât în 1848, cât şi în 1956 sau 19809, la fel ca şi astăzi, n-am dorit şi nu dorim 
altceva decât independenţă, libertate şi o UNGARIE A TUTUROR UNGURILOR (s.n.)" 
(Giczy György, preşedintele KDNP - Partidul Popular Creştin-Democrat - cu ocazia 
sărbătoririi Zilei Naţionale a Ungariei, în 15 martie 1998). 


- "În 1848, 1956, 1989, ca şi astăzi, ne-au animat şi ne animă aceleași idei şi năzuinţe" 
(premierul ungar Orban Viktor, în acelaşi cadru, dar cu un an mai târziu - 15 martie 1999). 


Fireşte, ambele declarații spun acelaşi lucru, cu deosebirea că d-l Orban, sub greutatea 
funcției, este mai discret, mai diplomat. Interesant este (vorba vine) că din respectiva 
cronologie evenimențială lipseşte tocmai corolarul, momentul de maximă împlinire de până 
acum a "năzuinţelor": anul 1940! Pe de altă parte, ce caută în respectiva înşiruire 1956 şi 
1989? Ce "Ungarie a tuturor ungurilor" s-a năzuit în 1989? Dar în 1956? Chestiunea începe să 
devină deosebit de interesantă. Să lăsăm, însă, anul 1989 pentru mai târziu, pentru când i-o 
veni vremea şi să ne ocupăm de 1956, când, după cum sună varianta oficială (de ambele 
părți), (contra)revoluția din Ungaria a fost folosită, de către conducerea (național)comunistă, 
din România, ca pretext pentru a înăspri teroarea, inclusiv (sau mai ales) în ceea ce priveşte 
minoritatea maghiară şi dobânditele sale drepturi (privilegii, în realitate). Aşa să fi fost oare? 
S-ar părea că nu, judecând după ce se scrie, mai nou, în literatura maghiară de specialitate, în 
deplină concordanţă cu aserțiunile d-lor Orban şi Giczy. lată câteva păreri autorizate: 


- "Revoluţia din 1956 a fost, ca şi cea din 1848, revoluţia întregii națiuni (... ). Ea a 
cuprins întreaga maghiarime, sfidând graniţele trianonice, Bucureştiul a fost stupefiat, 

constatând că ungurii din Ardeal au reacționat de parcă ar trăi în Ungaria" (Beke György: 
"Revoluţia întregii naţiuni", Erdélyi Magyarság, nr.16 / noiembrie 1993); 


- "Statele «naționale», vecine şi «prietene», asupritoare a milioane de unguri, au 
demonstrat, cu vorba şi fapta, cu represiune şi întemniţare, în ce măsură sunt conştiente şi se 
tem de faptul că dezintegrata națiune maghiară reprezintă, totuşi, o unitate indestructibilă. ( ... 
) Suntem hăituiți şi vânați, milioane de unguri, din simplul motiv că vrem să rămânem şi să 
trăim acolo (şi aşa) unde (şi cum) am trăit o mie de ani. 
(... ) Octombrie 1956 este un semi- Trianon, un copil vitreg al aşa zisului tratat de pace de la 
1920 ( ... ) 1956 este un îndemn la ncuitare, mai ales astăzi, când trăim vremuri la fel de 
grele". (Czegö Zoltán: "Vremuri de cumpănă", Erdélyi Magyarság, nr.20 / oct.1994). 


Vor spune unii că sunt doar vorbe. Da, dar ce vorbe! Cât priveşte faptele, să-i dăm 
cuvântul d-lui Tofalvi Zoltán ("Magyarok a vádlottak padján" - Ungurii pe banca acuzaților - 
Erdélyi Magyarság, nr. 16/ nov. 1993): 


"Consecutiv relaxării ce a survenit după moartea lui Stalin (1953 - n.n.) s-au revigorat 
relaţiile dintre ungurii ardeleni şi cei din patria mamă. Începând cu anul 1955, doritorii de a 
călători în Ungaria au beneficiat de paşapoarte. Din primăvara lui 1956, presa din România, 
ca şi cea din Ungaria, au început, chiar dacă mai voalat şi cu tentă de bagatelizare, să 
reacționeze la "procesul de fermentare" din Ungaria. 


Dobai Istvân, profesor de drept internațional la Universitatea Bolyai din Cluj, a fost 
îndemnat de către colaboratori să elaboreze un proiect juridic de rezolvare a problemei 
Ardealului. Komáromi Jozsef şi Varga Lászlo - acesta din urmă preot reformat din Târgu 
Mureş şi preşedintele Partidului Creştin-Democrat Maghiar din România - împreună cu alți 
tovarăşi de idei au plecat în Ungaria, unde i-au contactat pe episcopul reformat Ravasz Lâszlo 
şi pe ginerele acestuia, Bibo Istvan, pentru a-i atrage în sprijinul cauzei. Dintre literaţii de vârf 
au fost contactaţi, în acelaşi scop, Illyés Gyula, Tamási Aron, Nemeth Lăszlo, Kodolányi 
János, Veres Péter şi Sinka Istvan. ( ... ) Au mai plecat, independent de grupul amintit, şi alții, 
cum ar fi, de pildă, Salamon Lászlo din Gheorgheni. (... ) 


Ar fi o greşeală istorică să minimalizăm mişcările maghiare ardelene din 1956. 
Komáromi Jozsef şi tovarăşii săi au investigat reacţia opiniei publice din Ardeal. În acest 
sens, au fost chestionați toți reprezentanţii de seamă ai intelectualităţii maghiare, laice şi 
confesionale, care au răspuns, inclusiv în scris, la întrebarea: care este punctul dvoastră de 
vedere referitor la viitorul Ardealului? 


Toate acestea au durat din primăvara lui 1956 până la sfârşitul verii. În baza acestor 
investigații a pus pe hârtie Dobai István punctele de vedere ale maghiarimii ardelene, 
precizând toate variantele, argumentele pro şi contra, precum şi şansele de realizare aferente. ( 


.) 


Iată variantele cu pricina: 


- Márton Aron, episcopul romano-catolic de Alba Iulia şi Dobri lanos, profesor la 
Teologia Reformată, consideră ca unică soluţie corectă REANEXAREA ARDEALULUI ŞI A 
PARTIUM-ULUI LA UNGARIA (s.n.); 


- Ideea unui ARDEAL INDEPENDENT (s.n.) a fost îmbrățişată, în primul rând, de 
către social-democraţi: Jordâky Lajos, Pâsztay Geza, Venecsek Jozsef şi Raffay Ernö, 
redactorul-şef al publicaţiei social-democrate "Erdély"; 


- Cea de a treia variantă propunea o rezolvare în spiritul «Planului Wesselenyi», cu 
SACRIFICIU TERITORIAL ŞI SCHIMB DE POPULAȚIE (s.n.)". 

Oare trebuie să fii național-comunist pentru a interpreta cele de mai sus drept complot 
antistatal, menit a duce la dezintegrarea ţării? (Mai ales atunci când acestea mai şi coincid cu 
evenimentele din Ungaria lui 1956!). 


lată, aşadar, contribuția maghiară ardeleană la revoluția din 1956, vizând viitorul 
Ardealului, contribuție clocită în incubatoarele Universităţii Bolyai, ale Bisericii Romano - 
Catolice şi ale celei Reformate! 


Este de mirare că aceleaşi Biserici se află, şi astăzi, în fruntea mişcării revizioniste? 


Este de mirare că pentru reînfiinţarea "incubatorului" laic - Universitatea Bolyai - se 
duce, astăzi, o luptă pe viață şi pe moarte? 


Aşa au stat lucrurile în 1956 (şi nu numai) cu "Ungaria tuturor ungurilor”! 


P.S. De menţionat că această conspirație, vizând ruperea Ardealului din trupul țării, a 
avut loc într-o perioadă, când principalele revendicări ale prezentului - universitatea maghiară 
(de stat) independentă şi autonomia secuimii - erau, de ani de zile, fapte împlinite. Conspirație 
ce s-a putut iniția şi instrumenta tocmai datorită existenţei acestora. ŞI, în fine, conspirație ce 
a fost pedepsită cu ani grei de închisoare, pentru că, la acea vreme, aşa ceva se considera 
trădare şi se pedepsea ca atare. 


Mai trebuie remarcat un lucru: în 1956, deci în plină perioadă de partid unic, 
minoritatea maghiară din România beneficia, conform spuselor d-lui Tofalvi, de 
pluripartidism!? 

Scenarii pre şi postdecembriste (XIII) 
Pregătiri maghiare în anii '80 pentru "'sfidările perioadei post-comuniste" 


Să trecem la ultimul deceniu al perioadei în discuție, anii '60 şi '70 fiind, în ceea ce 
priveşte manifestările decelabile, de o reală "adormire". 


Anul 1983 a fost, după toate aparențele, unul de cumpănă. Dacă până atunci (ne 
referim la intervalul pomenit mai sus) ungurii din Ardeal se comportau ca nişte cetăţeni 
normali (sau chiar loiali) ai României, folosind, în locurile publice, în relațiile oficiale limba 
oficială a statului, integrându-se în colectivităţi, în societate în general, participând (aparent, 
cel puţin) spontan şi firesc, alături de români, la tot ceea ce reprezenta viața normală, 
profesională sau extraprofesională, a unei instituţii, a unei colectivităţi de orice altă natură, 
cultivând relaţii, legând prietenii şi aşa mai departe, ei bine, din 1983, de la o zi la alta (ca la 
comandă) minoritatea maghiară, în bloc, şi-a modificat radical atitudinea. Am asistat, 
descumpăniţi, la o bruscă şi substanțială izolare, la o folosire ostentativă a limbii maghiare, 
inclusiv (sau mai ales) în locurile publice, în prezenţa celor ce nu cunoşteau limba respectivă, 
în relaţiile de serviciu sau chiar în cele oficiale. Izolarea s-a manifestat nu numai la nivel 
individual sau de grup, ci şi în ceea ce priveşte sursele de informare, indiferent de domeniu. 
Aparatele de radio au fost fixate pe Budapesta, antenele televizoarelor întoarse spre Ungaria, 
s-a renunţat la presa românească, au fost trecute la index cărțile româneşti de beletristică sau 
tehnico-ştiințifice, nu s-a mai călcat pragul unui aşezământ de cultură decât dacă acesta 
funcționa în limba maghiară, într-un cuvânt, s-a arborat un comportament de quasi- 
apartenență nu la România, ci la Ungaria. 


Mai mult, această izolare a dobândit, pe parcurs, şi un caracter teritorial. Astfel, a 
început un veritabil exod al populaţiei maghiare spre secuime, spre alte zone mai dens 
populate cu unguri, în intenţia evidentă de a le spori densitatea etnică. Acest fenomen de 
regrupare-agregare a vizat, în egală măsură, şi anumite oraşe considerate "centre de 
rezistență", anumite instituţii sau ramuri de activitate percepute ca şi strategice etc. (în 
perspectiva celor de mai sus, puseul de purificare etnică din primele luni ale anului 1990 sau 
reacțiile violente la aşa-zisele încercări de modificare a componenței etnice din secuime 
dobândesc un plus de semnificație). 


Paralel cu aceste mutații radicale survenite în comportamentul minorității maghiare 
din Ardeal, observatorii nu neapărat avizaţi dar, cât de cât, mai atenți ai fenomenului au putut 
sesiza şi alte elemente convergente, cum ar fi, de pildă, modificarea atmosferei din Ungaria 
sau a "tonului" folosit la unele posturi de radio din "lumea liberă". Astfel, în 1986, pe străzile 
Budapestei erau plimbate sicrie negre purtând inscripția "Erdély" (Ardeal) şi se vorbea despre 
dreptul Ungariei de a-i dezrobi pe ungurii din Transilvania, supuşi "etnocidului" ceauşist. (De 
notat în acest sens, că toate privaţiunile suportate, la acea vreme, de către toți românii, 
indiferent de etnie, inclusiv furia demolărilor şi sistematizărilor, erau prezentate ca îndreptate 
exclusiv împotriva minoritarilor maghiari şi, respectiv, a localităților în care aceştia erau 
majoritari). Pe de altă parte, ascultătorii fideli ai "Europei Libere", de pildă, au putut remarca, 
pe parcursul anilor 80', o progresivă modificare de ton în ceea ce priveşte "problema" 
minorității maghiare din Ardeal. Fireşte, modificarea era mai sesizabilă la secţiunea maghiară 
(până la accente concordante cu "etnocidul" amintit mai sus), dar deloc neglijabilă şi la cea de 
limbă română. Este suficient să amintim, în acest sens, că directorul acesteia - Vlad 
Georgescu - istoric de meserie, deşi provocat de o scrisoare, s-a eschivat de la orice 
comentariu referitor la cele susţinute în celebra "Istorie a Ardealului", publicată, în 1986, de 
către Academia de ştiinţe din Ungaria (în care se afirmă, printre multe altele, că noi, românii, 
am fi venit în Ardeal, de undeva din sudul Dunării, începând abia cu sfârşitul secolului al 

XIII-lea, deci la aproape 400 de ani de la descălecatul ungurilor!). 


Toate acestea (şi multe altele, în aceeaşi ordine de idei) nu numai că exclud 
spontaneitatea şi aleatoriul, dar vădesc, indiscutabil, un cadru organizat, concertare şi 
coordonare, reţele de comunicare preexistente (şi subversive) etc., nemaivorbind de 
disponibilitatea şi determinarea perfect conservată - în aşteptarea semnalului de lumină verde 
- a beneficiarilor. Deci, aceeaşi consecvență şi continuitate cu care "alergătorii de cursă lungă" 
ne-au obişnuit de la Trianon încoace. Se naşte însă întrebarea: de unde s-a dat semnalul cu 
pricina şi pe ce se baza acesta? Fireşte, nu ne referim la circuite sau relee (maghiaro) 
maghiare, ci la nivele mult mai înalte, la "pupitrul de comandă”. Dacă în anii '30 se miza pe 
ascensiunea nazismului, pe revanşismul german, în 1945-1947 pe recunoştinţa sovieticilor, pe 
răsplata colaboraționismului, în 1956 pe relaxarea consecutivă morții lui Stalin şi pe 
promisiunile - neonorate - ale Occidentului (menite, probabil, doar să testeze reacția ruşilor), 
în 1983 pe ce s-a mizat? Cine şi pe ce bază putea să dea, la acea vreme, semnalul (semnalele), 
atunci când nici măcar "groparul comunismului" - Mihail Gorbaciov - nu ajunsese încă la 
putere în URSS? Chestiunea începe să devină interesantă, sau chiar înfricoşătoare. Cine şi la 
ce nivel putea să ştie, în 1983, că peste 6 ani (sau, mă rog, peste câţiva ani) Lagărul Socialist 
se va prăbuşi, cu acordul marilor puteri, sau chiar sistemul comunist mondial, că va veni o 
perioadă post-comunistă care, printre altele, va oferi condiții prielnice pescuitorilor în ape 
tulburi, inclusiv revizioniştilor maghiari? 


In lumina celor de mai sus, mai are rost să discutăm despre realitatea marilor scenarii 
secrete ale istoriei? Sau, mai degrabă, să ne întrebăm cine sunt cei ce conduc, în realitate, 
lumea în care trăim? 


Pentru cei ce nu văd în cele de mai sus decât nişte speculații, pentru cei ce refuză să 
observe, de pildă, că din cele trei state succesoare (Cehoslovacia, Iugoslavia şi România) două 
s-au destrămat deja, la scurt timp după evenimentele din 1989 (sau dacă observă, nu văd nici 
o legătură între calitatea de "succesor" şi respectiva destrămare), pentru cei incapabili să 
priceapă (sau să accepte) că, prima ţară, din cele trei amintite, sortită destrămării a fost tocmai 
România, să mai aducem un argument care să ateste că avem de a face nu cu o "scenarită", ci 
cu un scenariu real, elaborat, probabil, pe la începutul anilor '80 şi pentru a cărui materializare 
pregătirile au început la scurt timp, la o dată (aproximativă) ce se circumscrie estimărilor 
noastre. 


Unul din cei ce au trudit la pregătirile respective a fost şi d-l Molnár Gusztáv, drept 
care a şi fost expulzat din România, în 1988 (ca şi d-l Szöcs Geza, de pildă), pentru 
conspirație antistatală. Cine este d-l Molnár? Ca şi formație filosof (fost coleg de an al d-lui 
Andrei Marga!), actualmente politolog, şeful Secţiei de Cercetări Geopolitice Central- 
Europene a TLA (Fundația Teleki Lăszlo) din Budapesta, profesor invitat al Universităţii 
Babeş-Bolyai din Cluj, consilier la MAE ungar, mentor al lui Toro Tibor (liderul Grupării 
Reformiste din UDMR) şi colaborator apropiat al lui Gabriel Andreescu (cu care a şi scos o 
carte, la "Polirom" Iaşi, intitulată "Problema Transilvană"). Cu ce se ocupă, prioritar, d-l 
Molnár? Cu prezentul şi viitorul Ardealului. lată o mostră: 


"Vecinii noştri sau vor înțelege tendințele de descentralizare ale acestor provincii 
(Voivodina şi Ardeal - n.n.) ce aparţin, istoriceşte, Europei Centrale (...) sau, pur şi simplu, le 
vor pierde, părțile mai europene desprinzându-se de cele mai puţin europene. Atunci va fi o 
altă Serbie şi o altă Românie, dar, negreşit, va fi şi o altă Ungarie! Care îşi va recupera 
teritoriile ce i-au fost furate". (http.: www ..internetto.hulbabell vagvolgyi/molnar & htm. - text 
introdus pe Internet la data de 3 iunie 1993). Este limpede? Să vedem însă ce mai spunea 
acelaşi domn Molnár peste trei ani: 


"Ungaria («istorică» - n.n.) va renaşte, în momentul în care - împreună cu partenerii 

istorici - se va integra într-o nouă alcătuire suprastatală ... " ("Cotitură în politica externă 
maghiară", Romániai Magyar Szó din 12 ianuarie 1996). 


După ce ne-am lămurit ce hram poartă d-l Molnâr (vom mai reveni, pe parcurs, pentru 
a ilustra şi alte valenţe ale d-sale), să vedem cum a fost cu pregătirea pre-decembristă: 


"Am fost nevoit să părăsesc țara (România - n.n.) în februarie 1988, casa mi-a fost 
percheziționată, ca urmare a activităţii mele în cercul "Limes" (sugestivă denumire, nu-i aşa? - 
n.n.), asociaţie fără caracter politic, dar, indiscutabil, de disidenţă. În cadrul acesteia, un grup 
de intelectuali încerca să se pregătească pentru provocările perioadei post-comuniste. 
Securitatea ne-a urmărit, scopul percheziţiei fiind descoperirea şi confiscarea materialelor 
cercului Limes. Membrii cercului erau Biró Gáspár, care trăieşte, astăzi, tot în Ungaria, 
Fabian Ema din Covasna, Biro Bela din Sfântu Gheorghe, Balazs Sandor din Oradea, în 
ultima perioadă Gyimesi Eva din Cluj. (Deci, exclusiv unguri! De ce oare, dacă era vorba 
doar de dizidență anticomunistă? - n.n.). După percheziție m-au dat afară de la Editura 
Kryterion. (... ) Am plecat, împreună cu familia, cu forme legale. De fapt, autorităţile au 
renunțat la persoana mea cu mare plăcere”. (RMSZ, nr.3135/28 iunie 1999). 


Din cele reproduse credem că rezultă limpede pentru ce fel de "provocări post- 
comuniste" se pregăteau d-l Molnár şi comilitonii, încă de pe la mijlocul anilor '80. 
(Percheziţia a avut loc în februarie 1988, după filajul de rigoare, care, fireşte, n-a început 
concomitent cu formarea grupului conspirativ). De unde ştiau cei de la "Limes", cu ani de zile 
înainte, că va veni o perioadă post-comunistă care va crea condiții ideale, încă din debut, 
pentru o nouă tentativă de realizare a "Ungariei tuturor ungurilor"? Cum poți să ştii aşa ceva, 
fără existenţa reală a unui scenariu, fără ca tu însuţi să fii parte activă în angrenajul menit a-l 
pune în practică? 


Ce să mai spunem? Că d-l Molnâr Gusztăv a fost unul dintre semnatarii "Declarației 
de la Budapesta" din iunie 1989 (prin care se cerea autonomia Ardealului) şi, peste zece ani, 
autorul "Declaraţiei de la Cluj”, care avea, practic, acelaşi conţinut? Că în perioada dintre 
acestea n-a existat vreun moment vizând "viitorul Ardealului”, "noua lui identitate” sau 
"Ungaria tuturor ungurilor” în care d-l Molnár să nu fi jucat un rol de seamă, sau chiar 
determinant? Dar despre toate acestea, pe larg, în capitolele următoare. 

Scenarii pre şi postdecembriste (XIV) 
"Ungaria tuturor ungurilor" - marea şansă ratată în 1990 


Am văzut, într-un capitol anterior, cum a fost cu "Ungaria tuturor ungurilor", dorită în 
1956. Să trecem la 1989, pentru că, după cum cititorii îşi pot reaminti, această Ungarie (care 
să-i cuprindă pe toţi ungurii aflaţi în Bazinul Carpatic - deci şi pe cei din Ardeal) a fost dorită 
- aşa cum rezultă din declaraţiile d-lor Orbán Viktor şi Giczy György şi în 1848, şi în 1989, la 
fel ca şi astăzi. 


În 1848 ştim ce a însemnat, pentru românii ardeleni, "Ungaria tuturor ungurilor". A 
însemnat nu numai intenția de alipire a Ardealului la Ungaria, ci şi finalizarea acestei intenții, 
prin hotărârea Dietei de la Cluj din 30 mai 1848 (ratificată de către Ferdinand al V-lea al 
Austriei, la data de 10 iunie), finalizare temporară (reiterată la 1867, în cadrul statului dualist), 
dar suficientă pentru a rade de pe suprafața pământului sute de sate româneşti şi a ucide - nu 
în luptele cu moţii lui Iancu, ci ca şi represalii - 40.000 de români. (După cum ştim ce a 
însemnat aceasta şi în anul omis de către demnitarii maghiari - 1940 - când au fost expulzați 
200.000 de români şi alte zeci de mii exterminați, prin diverse metode, fapte ce abia acum 
ajung la cunoştinţa publicului larg, în adevărata lor amploare, prin demersul memorialistic al 
d-lui Raoul Şorban). 


Să vedem, însă, cum a fost cu intenția de a realiza o "Ungarie a tuturor ungurilor” în 
1989-1990. Preliminariile le-am parcurs deja în capitolul precedent: am văzut pregătirile 
individuale, de grup, comunitare chiar, în vederea întâmpinării, avizate şi responsabile, a 
"provocărilor perioadei post-comuniste". Să trecem, înainte de a aborda firul evenimentelor, 
la câteva aprecieri asupra momentului, făcute din perspectivă istorică. Să începem cu părerea 
Juristei "austro-ungare" - Eva Maria Bárki - promotor de marcă al iredentismului maghiar, 
părere exprimată cu ocazia "Forumului de la Cernat" (octombrie 1998) şi reprodusă în 
cotidianul clujean Szabadsâg (de unde a fost preluată de mai toată presa centrală românească): 


"Marea şansă, irosită, a fost în 1990. Atunci ar fi trebuit ca problema Ardealului să fie 
pusă pe baze cu totul noi. Dacă în 1990 - când existau condițiile politice pentru soluționarea 
problemei - guvernul ungar ar fi pus chestiunea maghiarimii pe masa tratativelor 
internaționale, multe lucruri ar fi evoluat altfel în Europa Centrală şi de Est. Chiar şi criza 
iugoslavă ar fi avut un alt sfârşit". 


Să reținem următoarele: 

- exista, în 1989-1990, o "problemă a Ardealului"; 

- care problemă trebuia pusă pe baze cu totul noi (sau cu totul vechi!); 
- existau, la acea vreme, toate condiţiile create în acest sens; 


ăn 


- nici "criza iugoslavă" nu poate fi disociată de "chestiunea maghiarimii"! 


- dacă "marea şansă" n-ar fi fost irosită, Europa Centrală şi de Est ar fi putut dobândi o 
cu totul altă configuraţie, chiar şi criza iugoslavă având un alt sfârşit! 


Ce altceva se poate desprinde din cele de mai sus decât că, în 1989-1990, nu numai că 
s-a dorit, dar a fost ratată o nouă ocazie de realizare a "Ungariei tuturor ungurilor”. De altfel, 
de aceeaşi părere este şi d-l Kocsis István ("Psihozele Trianonului", în nr. din iunie 1999 al 
revistei Nyugati Magyarság): 


"Psihoza maghiară a Trianonului trebuie înfrântă de noi, maghiarii. O putem înfrânge 
cu ajutorul Sfintei Coroane. ( ... ) Cei mai buni exponenți ai politicii maghiare de după 
Trianon au încercat să-şi elibereze națiunea de psihoza Trianonului, prin reinstaurarea 

continuității de drept. ( ... ) Continuitatea de drept, întreruptă în 1944, ar fi putut fi restabilită, 
cu deplin succes, în 1990." 


E nevoie de vreo decriptare? Dacă da, să o facem. Ce altceva ar putea fi "continuitatea 
de drept întreruptă în 1944", decât pierderea "Felvidek"-ului (Slovacia), Ucrainei 
Subcarpatice, Ardealului de Nord şi a Voivodinei, teritorii anexate de Ungaria, în 1940-1941, 
prin Diktatul de la Viena şi, mai apoi, datorită condiţiilor prielnice create de către războiul 
mondial? Ce altceva este trimiterea la "Sfânta Coroană", decât tutela supranațională a 
"Coroanei Habsburgice", la care se face referire în mai toate scenariile post-decembriste 
vizând "Bazinul Carpatic" sau "Bazinul Dunărean", de la Otto von Habsburg şi până la 
Molnár Gusztáv? De ce această "continuitate de drept" s-ar fi putut restabili, cu ajutorul 
"Sfintei Coroane", în 1990? Fireşte, cel mai autorizat să dea un răspuns ar fi pomenitul 
descendent al Casei Imperiale de Viena. În lipsa acestuia, să ne mulţumim şi cu părerea 
politologului-şef de la TLA, în care, chiar dacă (de această dată) nu este pomenită, explicit, 
"Coroana" cu pricina, lucrurile vin, totuşi, de se leagă. Pentru că iată ce declară d-l Molnâr 
Gusztáv, cu ocazia simpozionului timişorean "Anno Mirabilis", ediția 1999, declarație 
consemnată, de către Pataki Zoltân, în nr. 3285/30 decembrie 1999 al cotidianului Româniai 
Magyar Szó: 


"Revoluţia Europei Centrale - aici mă refer la Ungaria, Polonia şi Cehoslovacia - 
consumată între 1988-1990, a decurs în mod paşnic şi organizat, schimbarea fiind pregătită 
din timp. Şi-a spus cuvântul tradiția occidentală a acestor ţări. ( ... ) Factorii politici sovietici 
au realizat că este vorba de un proces ce nu poate fi stăvilit. (De fapt, - s-a materializat târgul 
încheiat între ruşi şi americani, vizând statele "din prima linie", materializare posibilă, în 
condiții "de catifea", grație controlului total pe care URSS îl deținea, în realitate, asupra 
acestor state - n.n.) ( ... ) În România a fost vorba de o evoluţie cu totul particulară, din motive 
geopolitice, dată fiind situarea ei între Europa Centrală şi cea de Est. Această evoluţie a fost 
influențată şi de faptul că Ardealul, cu precădere Banatul, aparțin, prin TRADIȚIE şi 
ASPIRAȚII (s.n.), Europei Centrale. Ca atare, revoluţia nu putea să înceapă decât aici! (...) 
Tot acestei situaţii geopolitice particulare i se datorează şi faptul că revoluţia română, după un 
debut autentic, a fost, a putut fi deturnată." 


Să înţelegem că deturnarea revoluției s-ar fi produs la nivel de "modele"? Adică 
modelul "răsăritean" de la Bucureşti l-ar fi deturnat pe cel "occidental" (sau central-european) 
de la Timişoara? Deturnat sau obstrucționat? 


Se pare că aşa ceva s-a întâmplat, pentru că iată ce spune d-l Molnâr în continuare: 


"În ce constă revoluţia paşnică ce se derulează în zilele noastre? Europa Centrală, din 
punct de vedere geopolitic, astăzi nu mai există: ea s-a integrat în Occident, ceea ce reprezintă 
un fapt deosebit de pozitiv. A apărut o nouă frontieră, iar aceasta constituie problema 
prioritară a prezentului. Să ne gândim la Voivodina, Ardeal şi Banat, provincii ce prin tradiție 
istorică, mentalitate, cultură şi opţiune politică aparțin Europei Centrale, reprezentând entități 
particulare şi discordante în contextul actual de apartenenţă, statele tutelare respective (adică 
Serbia şi România - n.n.) fiind funciar marcate de trăsături caracteristice Sud-Estului 
european. Aceste provincii sunt în plin proces de revoluție paşnică, pentru a-şi dobândi o 
identitate proprie." 


Ce altceva putem înţelege din cele de mai sus, decât că, nu în viziunea şi intenția 
majorităţii covârşitoare a timişorenilor, fireşte, ci în cea a marilor şi mai micilor scenarişti şi a 
uneltelor acestora, momentul "Timişoara" era menit nu să fie scânteia declanşatoare a 
revoluţiei întregii țări, pentru libertate, democraţie, demnitate şi deschidere spre noi 
orizonturi, în beneficiul României şi al tuturor românilor, ci avea o cu totul altă finalitate, 
regională şi discriminatorie, servind interese străine şi potrivnice nouă. 

lată, deci, confirmarea scenariului (unul dintre ele, cel ce miza pe presupusa 
incompatibilitate conflictogenă, Ardeal-vechiul Regat) care trebuia să ducă, în 1989-1990, la 
o redesenare a hărţii Europei Centrale, scenariu ce nu şi-a pierdut actualitatea, doar atât că, 
după eşecul inițial ("marea şansă ratată în 1990"!) s-a reorientat spre o "revoluție pașnică" . 

Scenarii pre şi post-decembriste (XV) 
Decembrie '89 - "Modelul timişorean" 


Nu vom repeta cele expuse în primele capitole referitor la momentul Decembrie '89. 
De altfel, ne interesează, de această dată, doar scenariul menit a transforma cele petrecute, 
atunci şi acolo, într-un război civil al cărui finalitate viza dezintegrarea țării. 


Înainte de a aborda subiectul propriu-zis, va trebui să precizăm, totuşi, câteva lucruri. 
Ce-a fost, la urma urmei, Decembrie '89? S-au vehiculat mai multe păreri: ba revoltă 
populară, ba revoluţie, ba lovitură de stat. (Despre conflicte între "modele", "deturnări" sau 
"furturi" am mai discutat şi vom reveni asupra lor atunci când va fi cazul). Să le luăm pe rând: 
revolta populară, dacă îşi atinge scopul - răsturnarea unui regim dictatorial, în cazul de față - 
se transformă în revoluție; revoluţia presupune, în principal, abolirea unui regim politic 
neagreat de către revoluționari şi înlocuirea lui cu unul dorit de aceştia; lovitura de stat 
reprezintă, prin definiţie, o răsturnare de regim din interiorul acestuia, deci, efectuată de către 
o anumită componentă a Puterii. 


În lumina celor de mai sus, Decembrie '89 a fost, indiscutabil, o autentică revoluţie 
(revoltă populară de mari Proporții, care - prin schimbarea de regim pe care a determinat-o - 
s-a transformat în revoluție, puterea fiind preluată de un nucleu de participanți activi la 
evenimente, provenind nu din interiorul, ci din afara Puterii răsturnate), Fireşte, putem discuta 
(şi o vom şi face) despre "semnale", implicări externe (nu doar prin neimplicare), "scântei 
declanşatoare" etc, dar acestea nu schimbă cu nimic datele esențiale ale problemei şi nici 
autenticitatea revoluției: factorii externi sau alogeni, în general, atâția câți au existat, s-au 
grefat pe o nemulţumire generală, pe o stare de spirit atât de tensionată încât putea fi în 
discuție nu explozia socială, ci doar momentul acesteia. Pe de altă parte, ca în multe alte 
revoluţii care au avut câştig de cauză, victoria a devenit posibilă - într-o luptă ce se anunţa cu 
totul şi cu totul inegală - datorită faptului că, în scurt timp, cuplul dictatorial a fost abandonat 
până şi de garda personală. 


Ceea ce nu înseamnă, fireşte, că această "trădare" poate fi echivalată cu o lovitură de 
stat: ea exprimă doar realitatea că nemulțumirea, saturația şi exasperarea erau la fel de 
prezente, la aceeaşi cotă paroxistică, şi în structurile menite să apere regimul Ceauşescu. Ne 
referim, în primul rând, la executanţi, dar nici factorii de decizie, în marea lor majoritate 
(după cum se va vedea mai târziu), nu mai erau adepţii regimului. Realitate, îndeobşte 
ignorată, care a determinat, până la urmă, succesul revoluţiei din Decembrie '89. Sau n-a fost 
aşa? Să ne amintim doar de cele petrecute în piaţa Tien An-Men! Mai este nevoie de vreun alt 
argument? 


Fireşte, nu ne-am propus să justificăm crime sau să apărăm criminali, dar nu putem fi 
de acord nici cu judecăţile strâmbe sau cu culpabilizările în bloc. Şi aici nu este vorba doar de 
legitimitate a unui regim, de legalitate a unui ordin sau de obligativitatea, asumată prin 
jurământ, de a-l respecta, ci de mai mult de atâta. Evident, este greu să mai invoci legitimitate 
a unui regim, atunci când ţara îl contestă, când poporul se ridică pentru a-l răsturna. Dar cei ce 
au jurat să apere ţara, şi nu un regim devenit odios şi insuportabil, trebuiau să conştientizeze 
că este în joc nu integritatea țării, ci supraviețuirea respectivului regim. lar atunci când armata 
a fost mobilizată pentru a face față unei agresiuni străine, instrumentată într-o manieră 
neconvenţională, cu elemente infiltrate, cu diversiuni, cu provocări şi aşa mai departe, 
amintita conştientizare reclama, totuşi, o durată, un prag. Nu puteai pretinde soldaţilor, 
ofiţerilor de rând să priceapă, instantaneu, că se confruntă nu cu diversionişti şi provocatori, 
nu cu profesionişti ai gherilei, ci, pur şi simplu, cu poporul român înfometat, umilit şi adus la 
exasperare. Dar ofițerii superiori, dar comandanții, aceştia n-au priceput, aceştia nu ştiau 


22 


despre ce este vorba? Vom răspunde tot cu o întrebare: dar dacă cele două au coexistat, dar 
dacă s-a profitat de atmosfera explozivă din ţară pentru a o parazita, pentru a amorsa şi 
detona, în lanţ, "încărcăturile explozive", în intenţia de a amplifica la maximum intensitatea 
evenimentelor, represaliile şi numărul victimelor, în scopul de a crea o situaţie care să 
justifice intervenţia străină? În acest caz (confruntare concomitentă cu propriul popor răsculat 
şi cu agresori străini deghizați în revoluționari), care armată, din orice altă parte a lumii, s-ar fi 
putut descurca mai onorabil? Câte zile ar fi fost necesare şi cu ce preț în vieţi omeneşti, pentru 
a asigura, pe de o parte, paza granițelor şi, pe de altă parte, separarea "grâului de neghină", 
neutralizarea elementelor infiltrate şi realizarea fraternizării cu revoluționarii autentici? Mai 
ales în condiţiile în care cele de mai sus erau dublate de instrumentarea celei de a doua 
componente a scenariului: conflictul Armată-Securitate. 


Sau n-a fost aşa? Să încercăm o analiză, bazată pe evoluţia faptelor şi pe cântărirea 
reacţiilor şi interpretărilor ulterioare. 


În primul rând, de ce tocmai Timişoara? Pentru că "Banatu-i fruncea"? Să fim serioşi! 
Ce-a mai făcut Banatul, ce-a mai făcut Timişoara, în acest sens, până atunci? Nimic! De ce nu 
Valea Jiului, unde existau antecedente notabile şi o tradiţie cunoscută şi recunoscută? De ce n- 
a "explodat mămăliga" la Braşov, de pildă, unde exista un real spirit protestatar şi antecedente 
recente, în 1987? Explicaţia este simplă. Au intervenit, în principal, patru factori: 


- Banatul era (şi este) singura zonă din Ardeal în care mult invocatul spirit de 
"Mitteleuropa" are o bază istorică reală şi, în anumite cercuri, un corespondent actual real. 
(Banatul, timp de aproape două sute de ani - în cadrul Imperiului Habsburgic - a fost o zonă 
grănicerească cu un statut special, subordonată direct Vienei şi administrată nemijlocit de 
către aceasta, în care n-a existat nici iobăgie şi nici clasă nobiliară, dar nici naţiuni 
privilegiate, în care locuitorii, în bună parte colonizați, primeau totul "la cheie", inclusiv 
pământ la discreţie - cu condiţia de a-l munci integral, în care singurele ierarhii existente erau 
cea militară, cea administrativă şi cea legată de randamentul muncii, într-un cuvânt, o zonă în 
discrepanţă flagrantă cu realitățile din restul Ardealului, situaţie privilegiată oferită din motive 
cât se poate de pragmatice, de ordin militar-strategic); 


- timişorenii erau, de ani de zile (ca, de altfel, întreaga zonă limitrofă Ungariei - aşa 
numitul "Partium"), sub influenţa (nefastă, în condițiile date) a televiziunii maghiare, şi asta în 
bună măsură datorită regimului de "austeritate" impus TVR de către Ceauşescu; 


- Timişoara este aşezată în apropierea graniţei cu Ungaria şi la o distanţă apreciabilă 
față de Bucureşti, situație geografică ce a înlesnit crearea unor circuite subversive şi a facilitat 
infiltrările, dar care, în acelaşi timp, urma să permită, dacă turnura evenimentelor o impunea, 
şi o rapidă retragere; 


- la Timişoara se afla (întâmplător sau nu) şi "artificierul de serviciu" - pastorul Tökés 
Lăszlo - instruit şi abilitat să aprindă, la momentul potrivit, "fitilul". 


Aceşti factori, cu precădere primul şi ultimul (ceilalți fiind regăsibili şi în Arad, 
Oradea sau Satu Mare, de pildă), au determinat, fără doar şi poate, opțiunea pentru Timişoara. 

Scenarii pre şi postdecembriste (XVI) 
Decembrie'89 - "Modelul timişorean" (Il) 


Am expus, în capitolul precedent, factorii care au determinat, în viziunea noastră, 
"opţiunea pentru Timişoara”. Să ne oprim la primul dintre aceştia, în speţă la reflectarea în 
prezent a amintitului cadru istoric care singulariza, în context ardelean, Banatul. Este suficient 
să reproducem, în acest sens, declarația d-lui Oancea - întâiul primar post-decembrist al 
Timişoarei - făcută în următorii termeni: "Mă simt mai aproape de Viena decât de Bucureşti"! 
De altfel, cele sintetizate, definitoriu, în declarația reprodusă, se regăsesc şi în punctul 11 al 
"Proclamaţiei de la Timişoara" (care prevedea - în varianta inițială - opţiunea pentru 
autonomie regională) şi în multe alte manifestări ale "Spiritului Timişoarei". (De fapt, exact 
pe acest "spirit" s-a mizat, după cum am mai afirmat-o, în scenariul "Ardeal versus Vechiul 
Regat", numai că amploarea lui a fost mult supraestimată - consecutiv intoxicării exercitate de 
către propaganda iredentistă maghiară - fapt ce a contribuit decisiv la eşuarea respectivului 
scenariu). 


Cât priveşte cel de al doilea factor, să încercăm o succintă trecere în revistă a datelor şi 
faptelor care atestă sau măcar sugerează prezenţa "infiltrărilor”, a elementelor străine (efectiv, 
sau doar alogene - în sensul că nu aparțineau nici revoluţionarilor şi nici forțelor de 
represiune) şi a aportului acestora la "aţâţarea focului", la sporirea numărului de victime şi, pe 
de altă parte, la crearea - prin provocări şi diversiuni - a climatului necesar inducerii unui 
război civil. lată câteva dintre ele: 


- numărul turiştilor străini intrați în România în decembrie 1989, față de cifre oscilând 
în jurul a 8.000 în anii precedenţi, s-a ridicat la 67.000; (cine şi ce e~au aceşti "turişti" ?) 


- la granița de Apus (ca şi la cea de Răsărit, de altfel) s-au semnalat mişcări de trupe 
străine, care au precedat declanşarea revoluţiei; (în ce scop erau mobilizate şi masate aceste 
forțe?) 


- unitățile aparținătoare "Armatei de Transilvania" au fost mobilizate cu echipament de 
război şi ordin de luptă şi desfăşurate nu numai în Banat, ci şi în întregul "Partium", practic pe 
întreaga zonă de frontieră cu Ungaria; (de ce, dacă era vorba doar de o răzvrătire a 
timişorenilor?) 


- aceste unități au fost dislocate pentru a contracara o agresiune străină, obiectiv luat în 
serios şi asumat nu numai de către executanți, ci şi la nivel de comandă; (dacă ar fi fost vorba 
doar de o manipulare menită a facilita represiunea, putea fi ea oare operativă şi la nivel de 
comandă?) 


- respectivele trupe, aparținând Armatei a IV-a Transilvania, s-au confruntat cu un 
veritabil război psihologic, realizat prin mijloace electronice, cu semnale false, ţinte false, 
alarme false, cu bruiaj radar, anihilarea mijloacelor de comunicație etc.; (cine a făcut toate 
acestea? Te pomeneşti că revoluționarii timişoreni?) 


- amintitul "război electronic" a fost declanşat cu zile bune înaintea apariţiei celei de a 
doua faze a revoluției, cea cu teroriştii, menită, chipurile, să legitimeze Puterea provizorie şi 
să-i confere autoritate; (ce sau pe cine trebuia să legitimeze războiul electronic? Tot viitoarea 
Putere? Sau te pomeneşti că o întreagă armată a fost manipulată cu asemenea mijloace pentru 
a o determina să intervină în Timişoara, atunci când cu două-trei mitraliere, folosite din plin, 
câțiva profesionişti ai represiunii puteau lichida, cu eficienţă "chinezească", orice urmă de 
revoltă sau rezistență?). 


Se mai impun şi alte câteva întrebări: 


- cine erau "spărgătorii de vitrine" din Timişoara? 

- cui aparţineau cadavrele, nu puține, neidentificate şi nerevendicate? 


- cine au fost civilii care au tras în mulțime, dar şi în militari? (inclusiv cu muniție 
provenind din arme inexistente în dotarea MApN sau MI; în aceeaşi ordine de idei amintim 
folosirea unor rachete semnalizatoare ce nu existau în respectivele dotări) ? 


- dar cei care au atacat unitățile militare? 


- cine a instrumentat exhumarea cadavrelor ce nu aveau nici o legătură cu revoluţia şi 
mediatizarea chestiunii ca fiind vorba de victime (torturate!) ale revoluţiei? 


- dar povestea cu cei "60.000 de morți” ai Timişoarei? 


- cum se face că mai mulți oficiali maghiari au recunoscut, în presa vremii, o implicare 
ungurească la Timişoara? 


- cum se face că în incinta unei unități militare din Szeged (Seghedin) există un 
monument închinat memoriei celor căzuţi eroic cu ocazia amintitei implicări? 


Ne oprim aici, deşi am putea continua mult şi bine cu întrebările. Cât priveşte 
autenticitatea faptelor şi datelor pomenite, doritorilor de amănunte le stă la dispoziţie o 
întreagă. literatură. Nu despre autenticitatea acestora este vorba, ci despre interpretarea lor, de 
regulă aberantă, să nu zicem absurdă. Cea mai elementară logică şi o brumă de bun-simt ar fi 
suficiente pentru a demonta majoritatea acestor interpretări. O vom face într-un capitol viitor 
ŞI, cu ocazia respectivă, vom răspunde, direct sau indirect, şi la întrebările de mai sus. Până 
atunci, şi înainte de a trece la "maestrul artificier” şi la al său "fitil", să dăm, totuşi, un 
exemplu de "interpretare". Este vorba, de fapt, de o mostră de paralogică şi incoerenţă, aleasă 
la întâmplare din amintita literatură închinată Revoluţiei din 1989. Reproducem din 
"Teroriştii" (de Tit-Liviu Domşa şi Mihai Lungu), una din cele mai bine documentate lucrări 
apărute în genul cu pricina (ne referim, fireşte, la cantitatea documentelor şi nu la altceva), un 
pasaj edificator (pag,243): 


"În şedinţa biroului permanent al Comitetului Politic Executiv din 17 decembrie 1989 
(cu două zile înainte ca orice eveniment destabilizator să apară la Timişoara - cel puţin după 
ştiinţa noastră), Nicolae Ceauşescu este consemnat (sic - n.n.) ca spunând: «Am dat, de altfel, 
indicația să se întrerupă orice activitate de turism. Nu trebuie să mai vină nici un turist din 
străinătate, pentru că toţi s-au transformat în agenți de spionaj. De asemenea, să se întrerupă şi 
micul trafic de frontieră imediat. ( ... ) Nici din ţările socialiste să nu mai vină, în afară de 
Coreea, de China şi de Cuba. (... ) Cei din ţările socialiste vecine sunt trimişi ca agenţi.» 
Întrebarea care stăruie este: cum au pătruns în ţară «agenţii provocatorii» şi «teroriștii», mai 
ales «teroristul ungur» inventat de către col. Pantelimon Pralea în după-amiaza zilei de 21 
decembrie 1989 la Cluj-Napoca, care «a tras asupra ofițerului din Piaţa Libertăţii» şi datorită 
acțiunii căruia dispozitivul militar a ripostat cu foc împotriva mulțimii care privea de pe 
trotuare? Dacă graniţele au fost închise din ordin prezidențial ( ... ) atunci de unde au apărut 
aceşti «terorişti iredentişti care voiau să smulgă Transilvania» din trupul sfânt a (sic - n.n.) 
patriei? Rezultă că povestea cu zecile de mii de «turişti» care au afluit în România anului 
1989, cu precădere în luna decembrie, sunt o invenție prin care cei responsabili de crimele din 
timpul represiunii au vrut să-şi găsească o justificare. «Teroriştii» care, chipurile, au acționat 
până în 22 decembrie 1989 sunt ficțiune, sunt parte a dezinformării puse la cale de către cei ce 
au ordonat şi executat represiunea, în cârdăşie cu cei care au profitat, după 22 decembrie 
1989, de situația creată şi au pus mâna pe putere. «Teroriştii» au fost «benefici» pentru 
ambele perioade a ceea ce s-ar fi putut numi Revoluţia română," (am încheiat citatul). 


Iată, aşadar, nivelul de "interpretare" la care ne refeream. 


Şi orice greşeală de tipar, de luat în seamă, este exclusă: se precizează nu numai data 

de 17 decembrie 1989, ci şi faptul că aceasta premerge, cu două zile, oricărei acţiuni 
destabilizatoare de la Timişoara. (Pe de altă parte, posibilitatea ca Ceauşescu să se fi referit la 
un ordin dat anterior este exclusă, pentru că - conform sursei citate - iată ce mai declara 
acesta, cu aceeaşi ocazie: "Am dat ordin la Ministerul de Interne, dar trebuie chemaţi şi cei de 
la turism imediat, iar locurile neocupate să fie date la cetăţenii români".) Să trecem peste 
faptul că destabilizarea a început (aşa cum o ştie toată lumea, aşa cum a imortalizat-o sloganul 
"16-22, cine-a tras în noi?", aşa cum se specifică, de altfel, şi la pagina 6-7 a aceleiaşi cărți) 
nu în 19, ci în 16 decembrie 1989 şi să pornim de la premisa că, la ordin prezidenţial, 
graniţele au fost închise pentru turişti cu două zile înainte de declanşarea evenimentelor de la 
Timişoara. Deci, în 14 decembrie 1989. Dar, pentru numele lui Dumnezeu, cine a susținut că 
"elementele infiltrate" au pătruns În România după această dată? Cine îşi poate imagina că 
"turiştii" respectivi, pentru a-şi instrumenta scenariul de destabilizare, îşi fac apariţia în zonă 
în ziua declanşării, sau cu o zi-două mai devreme? Cum poate cineva, care vorbeşte, pe 
parcursul a sute de pagini, exact de scenarii, diversiuni şi manipulări, de mecanismele intime 
ale acestora, să invoce un asemenea "argument" pentru a anula nu numai versiunea cu 
"turiştii" (care nu puteau intra în ţară înainte de 14 decembrie 1989179), ci şi orice participare 
străină la evenimente, în general, ba, mai mult, pentru a afirma, sentențios, că "teroriștii" sunt 
o ficțiune inventată de către cei ce au preluat puterea după 22 decembrie, pentru a justifica 
atât represiunea de până atunci, cât şi victimele de după această dată? 


Am mai pune, totuşi, o singură întrebare: dacă totul a fost atât de bine şi de minuţios 
organizat, dacă amintita "cârdăşie" a funcționat atât de perfect, ce nevoie a mai fost de 
"scânteia declanşatoare", de toată punerea în scenă sau de însăşi revoluţia ca atare, de ce nu s- 
a recurs la o simplă lovitură de stat? Sau, în aceeaşi ordine de idei, dacă totul a funcționat atât 
de ireproşabil încât a existat o continuitate până şi în ceea ce priveşte identitatea (autohtonă) a 
falşilor terorişti, despre ce luptă pentru putere mai putea fi vorba după 22 decembrie? Pentru 
că iată ce putem citi la pagina 80 a aceleiaşi cărți: 


"Ne propunem să prezentăm fapte care demonstrează teoria (Deci, mai întâi a fost 
"teoria" !?? - n.n.), conform căreia, în după-amiaza zilei de 22 decembrie 1989, în jurul orei 
18, presiunea maselor asupra celor care se luptau pentru putere trebuia redirecționată înspre 
alte obiective ... " 


Ne întrebăm din nou, despre ce luptă pentru putere putea fi vorba atunci când, după 
cum se afirmă, totul era tranşat deja de dinainte, până la nivel de amănunte? 


Oare nu tocmai preluarea efectivă a puterii, ca factor de stabilitate, se urmărea a fi 
zădărnicită, pentru a menţine haosul, pentru a amplifica deruta, pentru a induce războiul civil 
şi a justifica şi facilita, în acest fel, intervenția străină, cu tot ceea ce presupunea, ca şi 
finalitate, aceasta? 

Scenarii pre şi postdecembriste (XVII) 
Tokes Lâszlo - "artificierul" din 16 XII '89 


Să încercăm să recapitulăm: 


- dispariţia "Lagărului Socialist" şi reaşezările politice (şi nu numai) petrecute în 
spațiul cu pricina au fost rezultatul unui nou târg - de tipul "Yalta" - încheiat între marile 
puteri; 


- târgul respectiv viza reunificarea Germaniei şi retrocedarea celor trei ţări "din prima 
linie", urmând ca restul teritoriului - rămas în "zona gri" - să devină obiectul unei "competiții 
libere" de adjudecare, dusă cu mijloace neconvenţionale şi prea puţin ortodoxe, dar disimulate 
sub diverse măşti şi etichete; 


- succesul "revoluțiilor de catifea" atestă nu numai realitatea celor de mai sus, ci şi 
faptul că statele beneficiare şi conducătorii acestora erau sub controlul total al autorităţilor 
sovietice, în speţă al KGB; 


- inaplicabilitatea modelului "de catifea" în România confirmă reala disidență a 
regimului Ceauşescu şi independenţa acestuia faţă de Moscova; 


- Decembrie '89, deşi a beneficiat, indiscutabil, de o anume "undă verde", şi în ciuda 
încercărilor extreme de manipulare şi deturnare, a fost o autentică revoluție, care a reuşit nu 
numai să-şi atingă obiectivele propuse, ci şi să dejoace scenariile, generale sau regionale, 
menite a realiza o "iugoslavizare" a României; 


- în decembrie 1989, nemulţumirea generală şi disperarea au atins o atare cotă, încât 
explozia socială era inevitabilă; 


- în acest context, putea fi în discuţie doar momentul exploziei şi locul unde urma să 
înceapă aceasta; 


- ca atare,"'scânteia declanşatoare", departe de a avea un rol determinant, urma să fie, 
în contextul dat, un rod al întâmplării, un element spontan şi inevitabil, un fel de 
"autoaprindere" în prezența "masei critice" constituite. 


În lumina celor de mai sus, amintita "scânteie" era sortită să rămână în anonimat, sau 
măcar să nu 1 se atribuie merite şi onoruri hiperbolizate la maximum. N-a fost să fie aşa. N-a 
fost să fie, pentru că "scânteia declanşatoare", "simbolul" şi "părintele" revoluției române - 
pastorul Tökés Lăszlo - nu se afla întâmplător la Timişoara (sau "Timişoara" nu se afla 
întâmplător acolo unde pastorul îşi păstorea turma), ci, aşa cum aminteam şi în capitolul XV, 
avea de jucat, atunci şi acolo, un rol important şi prestabilit. Sfinţia sa era instruit şi abilitat să 
dea nu semnalul Revoluţiei române, ci pe cel al revoluţiei regionale, de tip "central- 
european", menită să emancipeze Ardealul (sau măcar Banatul) de sub dominaţia "balcanică" 
a Vechiului Regat şi să-i asigure o "nouă identitate”. Că lucrurile au ieşit altfel decât s-a 
plănuit, nu este vina "artificierului” Tokes , care s-a achitat cu profesionalism de misiunea ce 
i-a fost încredinţată. Vinovaţi sunt timişorenii (cei necontaminați de "Mitteleuropa") cu al lor 
"Azi în Timişoara, mâine-n toată Țara", vinovată-i mult hulita Armată a IV-a Transilvania şi, 
de asemenea, la fel de hulita conducere provizorie post-decembristă. 


Dar, pentru că "modelul timişorean" a fost anihilat de către cel "răsăritean", pentru că 
s-a ratat şi încercarea din martie de la Târgu Mureş ("marea ocazie irosită în 1990"! - asupra 
căreia vom reveni), s-a trecut, după cum ne învaţă d-l Molnár Gusztáv, la un proces de 
"revoluţie paşnică", menit sa realizeze, prin crearea unei "majorități regionale" capabilă "să se 
exprime democratic", tot ceea ce în 1989-1990 nu s-a reuşit. În acest context, mai ales în 

primii ani - când prevala modelul etnic (şi nu cel regional) - era firesc ca "mitul Tökés" să fie 
cultivat asiduu, în intenția de a ilustra teza (tot molnariană), conform căreia, "dacă există în 
aceste țări o societate civilă mai evoluată, aceasta nu poate fi decât cea a comunităților 
maghiare din Voivodina şi Ardeal". (Am citat dintr-un text inserat pe Internet la data de 3 
iunie 1993 http:Uw.w.w.internetto.hulbabel/ vagvoleyi/ molnar & htm.) Drept care, revoluția 
(cea de tip "central-european", fireşte) nu putea fi decât o inițiativă maghiară, "artificierul" 
declanşator nu putea fi decât ungur şi aşa mai departe. 


De altfel, căderea în desuetudine, în ultimii ani, a mitului cu pricina şi, în general, 
contestarea tot mai manifestă a preşedintelui de onoare al UDMR - devenit disident-şef al 
Uniunii - nu se datorează, cum se crede îndeobşte, extremismului acestuia şi presupusului 
conflict moderați-radicali, ci faptului că Tokes a rămas adeptul "modelului etnic", pe când 
noua politică vizând "viitorul Ardealului" s-a reorientat spre "modelul regional". Or acesta, 
având la bază o "majoritate regională" (şi nu etnică), este de neconceput fără aportul 
românilor ardeleni, (Modelul regional, conceput de către politologul Molnár Gusztáv şi 
introdus în UDMR - pe filiera Grupării Reformiste - de către Toro Tibor, porneşte de la ideea 
că, în Kosovo, Occidentul a intervenit în sprijinul unei majorităţi regionale şi nu etnice, 
majoritate care, în cazul dat, era întâmplător şi etnică. Această majoritate regională, legitimată 
democratic şi exprimată prin referendum, ar constitui, în concepția respectivă, temeiul 
dreptului la autodeterminare. Ca atare, dacă Ardealul - sau orice altă provincie, de oriunde ar 
întruni respectiva majoritate, ar putea pretinde, în condițiile date, autodeterminarea, ba, mai 
mult, în caz că aceasta i-ar fi refuzată de către conducerea centrală, ar putea beneficia de 
intervenția Occidentului, inclusiv cu mijloacele folosite în Kosovo). Drept care, s-a scos de la 
naftalină "transilvanismul", s-a descoperit, subit, că românii ardeleni au fost, dintotdeauna, 
"partenerii istorici" ai ungurilor ardeleni şi s-au găsit, de asemenea, şi cozile de topor, în 
frunte cu Sabin Gherman - sătulul de România - care să militeze pentru cauza regionalismului 
şi să adune sub sceptrul acestuia şi procentul necesar de români pentru a realiza mult râvnita 
"majoritate regională". În aceste condiţii, fireşte, nu se mai putea vorbi despre "singura 
societate civilă mai evoluată, cea a comunităţii maghiare" şi, de asemenea, se impunea 
eliminarea oricăror discriminări şi evitarea oricăror manifestări sau momente susceptibile a 
leza sensibilitatea "aliaţilor naturali" . 


Asta fiind situația de peste doi ani de zile, cei ce n-au înţeles sau n-au fost dispuşi să-şi 
însuşească noua orientare au fost marginalizaţi, au intrat în conflict cu conducerea Uniunii, au 
creat grupări disidente şi aşa mai departe. Nu "radicalii" şi "moderaţii" se înfruntă în UDMR, 
cum cred neavizaţii, ci adepţii celor două modele. Ceea ce nu înseamnă, fireşte, că dacă 
modelul regional se dovedeşte inoperant, fie din motive externe (renunţarea la "noua doctrină” 
NATO), fie din motive interne (eşuarea tentativei de realizare a majorităţii regionale), nu se 
va reveni la modelul etnic şi la exploatarea maximă a posibilităţilor oferite de acesta. După 
cum, la fel de evident, se impune şi conservarea a tot ceea ce s-a realizat, pe parcursul anilor, 
sub egida modelului etnic. 


Dar, deocamdată, pe rol este varianta regională, cel puţin în ce priveşte orientarea 
oficială. Drept care, observatorii atenţi şi avizaţi nu pot să nu remarce o serie întreagă de 
trăsături noi în politica UDMR, cum ar fi, de pildă: 


- o relativă "adormire" ce se manifestă vizavi de Universitatea Bolyai şi de alte 
revendicări majore ale Uniunii; 


- modificarea atitudinii față de români, cu precădere față de cei ardeleni, ieşirea din 
izolare, cultivarea unor relaţii de parteneriat pe multiple planuri şi aşa mai departe; 


- o disponibilitate crescută de colaborare, pe arii mult mai largi, vizând alianţe, 
participarea la guvernare în varii formule etc". 

Cele de mai sus s-au concretizat, de altfel, imediat după alegerile locale, într-o serie de 
înțelegeri realizate pe plan local, la nivel de consilii orăşeneşti şi județene, sau în cadrul 
comisiilor de specialitate ale acestora. Ba, mai mult, au existat nu puţine localități cu 
populaţie majoritar maghiară în care au fost aleşi primari de etnie română. 


Toate acestea, şi multe altele pe care nu le mai amintim, se încadrează în noua politică 
regională şi regionalistă, având menirea de a netezi calea spre realizarea amintitei "majorități 
regionale". Fireşte, unii se vor întreba dacă cele de mai sus nu vor duce, mai degrabă, la o 
concordie generală şi nicidecum la cultivarea şi afirmarea spiritului regional? Sau, cum 
rămâne cu "incompatibilitatea Ardeal-Vechiul Regat", fără de care însuşi "regionalismul" îşi 
pierde sensul şi rostul, ca să nu spunem obiectul muncii? Ei, aici este tot schepsisul chestiunii: 
de această "incompatibilitate" nu se mai poate ocupa partea maghiară, fără riscul de a 
compromite întreaga acţiune. Nu ungurii, ci românii ardeleni, cei de tipul/teapa lui Sabin 
Gherman, Florian Pantazi etc., sunt chemaţi să cultive şi să propovăduiască respectiva 
"incompatibilitate". Ei trebuie să-i convingă pe "partenerii istorici”, pe "aliaţii naturali” (ai 
ungurilor, fireşte) că "Ardealul, prin tradiţie, cultură, mentalitate, etică (inclusiv a muncii), 
orientare politică şi aspirații, aparține Europei Centrale", că "Ardealul este parazitat şi 
exploatat, de peste 80 de ani, de către Vechiul Regat", că "este victima subdezvoltării, 
balcanismului, bizantinismului care caracterizează România de dincolo de Carpați” şi aşa mai 
departe. Aceşti "români" ardeleni (atâția câți vor fi fiind) şi numai ei pot să se ocupe, eficient 
şi fără (sau cu minime) riscuri, de această componentă a "scenariului regional”. Ceea ce şi fac, 
cu sârg şi metodă. Şi, din păcate, şi cu niscaiva rezultate, existând destui creduli dispuşi să 
accepte, în condiţiile dezastrului ce a rămas în ţară consecutiv guvernării. PNŢCD - PNL - PD 
- UDMR, că mizeria din Ardeal (aceeaşi cu cea din restul ţării) s-ar putea datora (măcar 
parțial) amintitei "incompatibilităţi”. 


Asta fiind situația cu noua orientare regională şi regionalistă, este firesc ca steaua lui 
Tokes Lâszlo - cel mai fervent adept al modelului etnic - să se afle în cădere liberă pe 
firmamentul politicii udemeriste actuale. Dar, pentru că am comite, totuşi, o impietate faţă de 
"părintele revoluţiei" dacă i-am anula, dintr-o trăsătură de condei, "meritele", promitem să-i 
închinăm integral următorul capitol, pentru a-i ilustra inestimabila contribuție la promovarea 
modelului etnic, de la "Eger" şi până la "Cernat". 

Scenarii pre şi postdecembriste (XVIII) 
Tokes Lâszlo şi al său C.V. post-decembrist 


În cazul scenariilor secrete, ca şi în cel al unor crime învăluite în mister, suntem 
nevoiți, de regulă, să apelăm la premisa "cui prodest"?, iar dacă avem deja un presupus 
făptuitor, ne mai interesează, fireşte - alături de anumite trăsături antropologice (mai mult sau 
mai puţin lombrosiene) şi de caracter - şi trecutul acestuia, în speţă existența unui cazier (cu 
sau fără ghilimele) care să sugereze o posibilă recidivă. 


Faţă de cele de mai sus, noi am prefera, însă, să inversăm abordarea şi să raportăm 
suspiciunea cu pricina nu la trecut, ci la viitor. Desigur, ne-am putea ocupa, cu temei, şi de 
"cazierul" pastorului Tokes (de Sfinția sa fiind vorba, evident), dar, pe de o parte, acesta 
conține mai degrabă găinării şi, pe de altă parte, elementele incriminante nu sunt suficient de 
"specifice" pentru a ne fi de un real folos. Ca atare, ni se pare mult mai potrivit, mai interesant 
şi mai instructiv să vedem ce-a făcut Tokes Lâszlo după 16 XII 1989, cum şi-a manifestat 
Sfinţia sa "loialitatea" fată de statul al cărui cetăţean, totuşi, este, cum şi-a onorat calitatea de 
slujitor al Bisericii, al păcii şi bună-înţelegerii între oameni şi cum a respectat Decalogul, în 
speță poruncile ce se referă la bunul altuia şi la rostirea adevărului. 


Fireşte, fiind vorba de un capitol şi nu de un volum (sau de o bibliotecă), vom 

reproduce doar câteva citate din vasta "operă" a preşedintelui de onoare al UDMR: 


- "Problema care se pune este a fi sau a nu fi: Ardealul este în pericol de moarte! Este 
vorba de iminența pierderii definitive a Ardealului, dezastru comparabil cu cel de la Mohács! 
(1526, dată la care Ungaria dispare de pe harta Europei pentru aproape 400 de ani - n.n.). (...) 
Toţi ungurii ardeleni să rămână pe loc, cei plecați să se întoarcă, altfel lupta pentru Ardeal îşi 
pierde rostul. ( ... ) Avem drepturi istorice sacre asupra Ardealului!" (Din cuvântarea lui 
Tokes Lâăszlo rostită cu ocazia "Reuniunii de la Eger" - închinată trecutului şi viitorului 
Ardealului - preluată de către TVR de la Televiziunea Maghiară şi transmisă în ziua de 3 mai 
1991). 


- "Nici în gândurile mele cele mai ascunse n-am fost vreodată iredentist. Dacă s-ar 
analiza toate luările mele de poziţie, toate textele mele, nimeni nu ar găsi vreo idee, vreo 
concepție revizionistă. Prin prejudecăţi şi, mai ales, prin voința deliberată de a mă 
compromite, cei de la Putere şi extremiştii m-au «cadorisit» cu această etichetă de iredentist", 
("Baricada", nr. 46/12 noiembrie 1991). 


Şi asta o spune acelaşi om care a declarat ceea ce a declarat la Eger şi acelaşi om care, 
cu câteva zile înainte de a acorda interviul din care am citat, afirma, la Strasbourg, că 
"ungurii, deşi majoritari (20 la sută, în realitate - n.n.) în Ardeal, nu-şi pot exercita dreptul la 
autodeterminare!" (Acelaşi Tokes Lâszlo, la scurt timp după interviul din "Baricada", mai 
declara, la Miinchen, următoarele: "Condiţiile din Ardeal sunt foarte asemănătoare cu cele din 
Croaţia, putând genera, oricând, evoluţii similare"). 


Să mergem, însă, mai departe, fără a mai respecta neapărat ordinea cronologică: 


"Am arătat că 17 state ale SUA au o populaţie mai puţin numeroasă decât cea a 
maghiarilor din Ardeal (!?? - respectiva populaţie fiind sub un milion şi jumătate - n.n.) şi 
totuşi fiecare din ele are una sau mai multe universități. ( ... ) Şi iată că maghiarimea din 
Ardeal, care reprezintă o parte importantă a populaţiei României (şapte la sută! - n.n.) nu are 
dreptul să-şi înființeze o universitate!" (Dintr-un interviu acordat de către Tok6s Lâszlo 
săptămânalului "Orient Express" - nr. 106/ 1-7 martie 1995 - apărut sub titlul "Lupul şi mielul 
în variantă atlanteză”). 

Fragmentul reprodus confirmă consecvenţa cu care Tokes deformează adevărul cu 
privire la numărul etnicilor maghiari din România şi la situaţia reală a acestora, de această 
dată cu ocazia unei vizite "de lucru" efectuată în Atlanta (SUA). 


Să continuăm cu o scurtă declarație făcută postului maghiar Duna TV, în ziua de 14 
martie 1998, consecutiv decernării premiului Leopold Kunschak - înaltă distincție (atribuită 
pentru prima oară unui maghiar) înmânată episcopului Tokes de către Alois Mock, fost 
ministru de Externe al Austriei (şi unul din cunoscuţii artizani ai destrămării Iugoslaviei). 


Iată declarația: 


"Premiul primit readuce în actualitate «Momentul Timişoara» şi scoate de sub covor, 
unde a fost măturată, problema ungurilor din Ardeal". 


Iată, aşadar, o subliniere cum nu se poate mai directă a legăturii dintre "Timişoara" şi 
problema ungurilor din Ardeal, făcută de însuşi "artificierul" declanşator! 


Să trecem la o apreciere vis-a-vis de Kosovo, făcută de către preşedintele de onoare al 
UDMR la cel de al 6-lea Congres al Uniunii (15 mai 1999 - Miercurea Ciuc): 


"Fără vărsare de sânge, maghiarii ( ... ) care trăiesc în Ardeal sunt supuşi unui proces 
de purificare etnică şi asimilare forţată, asemănător celui îndurat de albanezii din Kosovo şi de 
maghiarii din Voivodina. ( ... ) După încetarea crizei din Kosovo ( ... ) ne vom confrunta cu o 
nouă realitate politică şi ar fi păcat să nu profităm de această conjunctură: ar fi o crimă!" 
(Intelligence Digest - 21 mai 1999). 


Fireşte, am putea continua la nesfârşit cu "textele" şi cu "luările de poziție" total 
"lipsite de iredentism" ale lui Tokes Lăszlo - această victimă, inocentă a calomniatorilor 
români. Vom mai reproduce, pentru o completă edificare, o ultimă dovadă a "inocenţei” 
Sfinţiei Sale: 


"Realitatea este că, departe de mult trâmbiţata «reconciliere istorică», statele 
succesoare (ale Imperiului Austro-Ungar - n.n.) îşi continuă politica de deznaționalizare, 
veche de peste 75 de ani, încercând, prin asimilarea completă a minorității maghiare, să-şi 
DEFINITIVEZE (s.n.) stăpânirea asupra teritoriilor câştigate prin tratatele de pace de la 
Paris". (Un fragment din discursul lui Tökés Lăszlo rostit la "Reuniunea de la Debrețin" din 
27 iulie 1995 şi reprodus în nr. 5/1995 al publicaţiei Magyar Figyel). 


Iată, aşadar, viziunea preşedintelui de onoare al UDMR asupra caracterului provizoriu 
a tot ceea ce s-a statuat la Trianon, restatuat la Paris (în 1947) şi confirmat, mai apoi, la 
Helsinki. 


În lumina acestor "amintiri din viitor“, a acestui "cazier" retroproiectat şi retroactiv, 
mai poate cineva să creadă că Tokes Lâszlo putea fi, în 16 decembrie, la Timişoara, altceva 
decât un fel de echivalent de Vasile Roaită? (De ce Vasile Roaită? Pentru că, aşa cum s-a 
aflat, după decenii de glorificare, "eroul (şi martirul) clasei muncitoare" de la Griviţa a fost, în 
realitate, un agent infiltrat al Siguranţei, împuşcat din greşeală. Drept care, a şi dispărut din 
panteonul eroilor clasei muncitoare, ba a devenit, peste noapte, şi "Eforie Sud"). Doar atât că, 
nefiind în bătaia gloanţelor, mânuitorul "sirenei" de la Timişoara a supraviețuit şi a reuşit, 
singur, să-şi spulbere nimbul de erou. Poate că dacă împărtăşea soarta lui Vasile Roaită, 
"scânteia" "părintele" şi "simbolul" revoluţiei de la Timişoara rămânea ca atare în memoria 
posterității. Fireşte, dacă, pe parcursul anilor, vreo întâmplare nefericită nu-i dezvăluia, şi lui, 
apartenenţa reală. (Evident, nu ne referim la Securitate - unde pastorul practica doar un "Joc 
secund" - ci la "Államvédelmi Osztag"). Aşa însă, teamă ne e că Tâk6s Lâszlo va rămâne în 
istorie doar ca un simplu "fitil", aprins din afară, dar care şi-a greşit ținta, detonând o cu totul 
altă "încărcătură" decât cea pentru care a fost proiectat. La urma urmei, poate că întreaga 

evoluţie a pastorului din ultimii 12 ani, inclusiv cramponarea obsesivă de "modelul etnic", nu 
este altceva decât expresia unui sindrom de vinovăţie. 


Oricum, vorba d-lui Romulus Vulpescu, "Sic transit gloria (i)mundi" ! 

Scenarii pre şi postdecembriste (XX) 
Târgu Mureş - Martie 1990: Preliminarii (1) 


Să ne reîntoarcem la spusele lui Gorbaciov: "Felicit conducerea provizorie a României 
pentru performanţa de a fi reuşit să preîntâmpine războiul civil şi dezmembrarea țării"! (Dintr- 
un interviu acordat TVR, consemnat de Felicia Meleşcanu) şi, vorba unui vechi slogan 
publicitar, să reținem trei cuvinte: conducere, război, dezmembrare. Deci, putem deduce că 
pericolul războiului civil şi al dezmembrării ţării a planat asupra României pe parcursul 
întregii perioade cât aceasta a fost guvernată de o conducere provizorie, şi nu doar în 
Decembrie '89. lar dacă punem cap la cap principalele evenimente care au marcat, în acest 
sens, primele cinci luni ale anului 1990, vom constata că cele de mai sus au o perfectă 
acoperire istorică: scenariul de care ne-am ocupat a continuat să opereze, cu ambele 
componente, dar, fireşte, folosind alte căi şi mijloace, adaptate la noul context, la noile 
condiţii. Astfel, n-a fost lună care să nu fie marcată de o încercare de forță, cu viză 
destabilizatoare sau chiar susceptibilă de a induce un război civil. Să ne amintim: 


- 12 ianuarie, cu acțiunea "moarte pentru moarte" (vizându-i, după toate aparențele, pe 
toți cei 4.500.000 de foşti "comunişti”), acțiune ce nu poate fi disociată de cel ce a rostit 
întrebarea instigatoare: "Il vreți jos pe Iliescu"? 


- 28 ianuarie: şefii partidelor istorice (mai puţin Radu Câmpeanu), sub presiunea 
străzii, somează ultimativ conducerea provizorie să predea puterea; 


- 18 februarie: atacarea şi devastarea sediului guvernului provizoriu, în cursul unei 
manifestații stradale a partidelor istorice; 


- 19-20 martie: evenimentele de la Târgu Mureş; 


- aprilie - mai 1990: "Piaţa Universităţii”, fenomen ce a perturbat nu numai circulaţia, 
ci şi ordinea publică, persistând şi după ce românii şi-au dat verdictul electoral şi generând, 
după întreaga logică a evenimentelor, şi tentativa de lovitură de tip legionar din 13 iunie 1990. 


Am mai discutat despre toate acestea (mai puţin evenimentele din Târgu Mureş) pe 
parcursul primelor capitole, mergând însă prioritar pe contribuția partidelor istorice, pe care n- 
o punem la îndoială nici acum, dar n-o putem disocia de implicarea unor forţe, profesioniste, 
coborâte în arenă pe aceeaşi filieră cu "teroriștii" din Decembrie '89. Fireşte, nu avem datele 
necesare pentru a vorbi de o colaborare, probabil fiind vorba doar de un nefericit paralelism, 
de o contribuție "oarbă" a partidelor istorice la continuarea, revăzută şi adaptată, a 
principalului scenariu ce a operat în timpul revoluţiei. 


"n 


Cât priveşte "modelul timişorean", "momentul Timişoara" (şi problema, "măturată sub 
covor", a ungurilor ardeleni) sau "marea ocazie ratată în 1990" - adică componenta "Ardeal 
versus Vechiul Regat" - revoluţia de tip "central-european", înainte de a se fi transformat într- 
o"revoluție paşnică" şi după ce a fost "deturnată" de către "modelul răsăritean”, a mai 
cunoscut o exacerbare notabilă, dar, din păcate pentru protagoniştii ei, nu suficient de amplă şi 
de convingătoare pentru a determina scontata şi mult râvnita intervenţie străină. Să ne 
reamintim declaraţia juristei "austro-ungare" - d-na Eva Maria Bârki - pe care am reprodus-o 


parțial în capitolul al XIV-lea şi să o completăm cu un ultim paragraf: 


"Dacă după (deci, după! - n. n.) evenimentele de la Târgu Mureş maghiarii din Ardeal 
ar fi cerut autonomia, ei ar fi putut-o obţine, Europa ar fi obligat România să vină la masa 
tratativelor, aşa cum o face acum cu sârbii, în legătură cu Kosovo" . 


„Să trecem peste toate deosebirile, deloc neglijabile, dintre Kosovo şi Ardeal, să lăsăm 

de-o parte şi ceea ce a urmat după "masa tratativelor" şi să reținem, deocamdată, doar atât: 
"pogromul antimaghiar" era strict necesar pentru a convinge Europa să intervină în ajutorul 
"pogromizaţilor"! 


Fireşte, Europa n-a intervenit şi "marea şansă a fost irosită", pentru că ungurii ardeleni 
s-au dovedit a nu avea vâna albanezilor şi, pe de altă parte, noi, românii, am vădit mai multă 
circumspecție şi înţelepciune decât sârbii, nemaivorbind de toleranță. Ca atare, "pogromul" 
(vom reveni) s-a dezumflat mult prea devreme, neaducând, în ciuda mediatizării insistente şi 
răstălmăcite, roadele scontate. De altfel, în ultima sa scrisoare către "căuzaşi", d-na Bárki 
precizează: "Singura deosebire dintre albanezii din Kosovo şi ungurii din Ardeal este faptul că 
aceştia din urmă nu ştiu să-şi ceară drepturile cu arma în mână"! 


Asta este situația. Înainte, însă, de a intra în amănunte va trebui să abordăm 
preliminariile, va trebui să trecem în revistă tot ceea ce s-a întâmplat în Ardeal, cu precădere 
în secuime, în intervalul scurs de la revoluţia timişoreană şi până la declanşarea evenimentelor 
din martie de la Târgu Mureş. Fără a expune aceste preliminarii nu vom putea judeca, corect, 
reacția românească, atâta cât a fost ea, la o diversiune abjectă, la o provocare menită să 
permită rejucarea cărții pierdute în Decembrie '89, de această dată mergând pe varianta etnică, 
pe varianta conflictului interetnic major şi ireconciliabil, determinat - cum altfel? - de 
"Şovinismul şi agresivitatea sălbatecă a românilor”. Dar despre toate acestea în capitolul 
următor. 

Scenarii pre şi postdecembriste (XXI) 
Târgu Mureş - Martie 1990: Preliminarii (II) 


Am afirmat, în capitolul precedent, că "pogromul antimaghiar" din martie 1990 de la 
Târgu Mureş a reprezentat o dublă diversiune, menită să reactualizeze, oarecum condițiile - 
nefructificate - din Decembrie '89 şi, pe de altă parte, să mute încărcătura evenimentelor de la 
social-politic la etno-politic, Cu alte cuvinte, dacă în Decembrie '89 a fost vorba de o reacție 
generală la genocidul practicat de către regimul totalitar, în martie s-a încercat regizarea unui 
conflict interetnic regional, tributar, de această dată, pretinsului etnocid la care ar fi fost 
supusă minoritatea maghiară, "etnocid" ce nu mai ţinea de defunctul regim, ci de "şovinismul" 
şi "sălbăticia" din totdeauna a românilor. 


Cât priveşte coordonatele tactice, s-a practicat tot o dublă diversiune: conflictul, ca 
atare, urma să fie declanşat, efectiv, de către români, iar mediatizarea lui trebuia să-i prezinte 
ca şi victime, indiferent de realitatea din teren, pe minoritarii maghiari. (Vezi, în acest sens, 
cazul emblematic al lui Mihăilă Cofariu!) 


Cum s-a procedat? Pentru a răspunde la această întrebare va trebui, după cum am mai 
afirmat-o, să începem cu preliminariile propriu-zise şi, într-o anumită măsură, cu 
preliminariile preliminariilor. 


Să pornim de la "şovinismul şi sălbăticia" românilor. 


Am putea invoca întreaga noastră istorie pentru a ilustra falsitatea problemei. 
Şovinismul nostru, dacă şi cât a fost acesta, a fost excluziv de reacție. Cât priveşte sălbăticia, 
cei ce ne acuză nu-şi văd bârna din propriul ochi. Este suficient să punem în balanţă faptele ce 
au marcat, de pildă, "eliberarea" Ardealului de Nord de către trupele maghiare, în 1940, şi 
eliberarea acestuia de către cele româneşti, în 1944, pentru a ilustra, cu dovezi cutremurătoare, 
de partea cui se află, ca dat primar, amintita sălbăticie. De altfel, am putea raporta şi 
şovinismul şi agresivitatea celor două părți la o situație definitorie, oferită de ipostaza de 
hibrid, de corcitură, şi aici ne-am permite să reproducem declarația cuiva care a beneficiat, şi 
în anii de ocupaţie maghiară, de respectiva ipostază: "N-am fost niciodată scuipat sau bătut de 
români pentru că mama mea era unguroaică, în schimb am fost scuipat şi bătut de către unguri 
pentru că tatăl meu era român"! ("Naţiunea" - nr. 38/1991). Oare ce s-ar mai putea adăuga? 


Să mergem, totuşi, mai departe, pentru că deosebirea dintre agresivitate şi sălbăticie nu 
este doar de nuanţă şi să ne folosim tot de o mărturie a autorului din care am mai citat: 


"Principala ameninţare care urma după bine-cunoscutul "büdös oláh" (valah împuțit) 
era, de regulă, "kiszedem a szemedet"! (îţi scot ochii!)”. Ceea ce, trebuie să recunoaştem, 
probează o "oareşcare" sălbăticie, mai cu seamă atunci când amenințarea este şi pusă în 
practică. (N-a fost cazul, la relatarea în speță, victima respectivă fiind, la acea vreme, elev de 
şcoală primară, la fel ca şi agresorii). Aşa cum s-a întâmplat, de pildă, în secuime, în primele 
zile ale revoluţiei. Ba, am putea chiar spune că revoluția din decembrie '89 a început, pe 
"pământ secuiesc", cu scoaterea câtorva perechi de ochi. (Vom reveni). 


De unde această afinitate oftalmică, cu viză enucleatoare, la cei ce ne acuză, pe noi, de 
sălbăticie şi ferocitate? Se pare că fenomenul are rădăcini adânci în istorie, ce se pierd, 
undeva, în (prejistoria zonei Ural-Altai. Cert este că pe vremea primului rege catolic al 
Ungariei (Ştefan I-ul) sanctificat la scurt timp după moarte - afinitatea cu pricina nu numai că 
era încă la ordinea zilei şi se finaliza în cadru oficial, dar era socotită atât de firească încât nu 
putea constitui nici măcar o piedică în calea beatificării cuiva. Pentru că iată ce se poate citi în 
prestigiosul lexicon maghiar "Révai Nagy Lexikona" (vol, X, pag. 676, ediția 1914): "Ştefan 

cel Sfânt, murindu-i unicul fiu legitim, urma să-şi lase tronul, conform uzanțelor, celei mai 
apropiate rude pe linie bărbătească - vărul său Vászoly. Dar el l-a preferat şi impus pe fiul 
surorii sale Orseolo Peter, iar urmaşului legitim şi susținătorilor acestuia a pus să li se scoată 
ochii". Scurt şi cuprinzător! Şi perfect edificator! 


Fireşte, nu vrem să acredităm ideea că în o mie de ani nu s-ar fi schimbat nimic, doar 
atât că, undeva, în codul genetic respectiv există o fracțiune de ADN care, în condiţii speciale, 
se reactivează de la o zi la alta. Şi exemple ar fi nenumărate în secolul ce s-a încheiat de 
curând. 


Desigur, nu ne-am propus să vorbim, nici măcar în replică, despre subiectul cu pricina, 
doar atât că pentru a înţelege preliminariile evenimentelor de la Târgu Mureş (sau chiar unele 
scene ale acestora) respectivul subiect era de neevitat. Un lucru este sigur: dacă în 
instrumentarea, dirijarea şi explozia acestor evenimente a fost vorba, pe lângă calcul rece şi 
cinic Şi de şovinism şi sălbăticie, acestea s-au manifestat aproape exclusiv în tabăra maghiară, 
pe un fond quasi genetic, superpozabil patologiei ereditare, în care dacă nu se transmite 
neapărat boala, se transmite, cu siguranță, predispoziția de a o face. 


Cât priveşte partea română, repetăm, nu poate intra în discuţie decât un comportament 
de reacție şi nicidecum unul funciar, intoleranţa - de orice natură - şi agresivitatea fiind 
departe de a-i caracteriza, structural, pe români. 


De altfel, întreaga desfăşurare a evenimentelor, de la Zetea şi Dealu şi până la 
căsăpirea lui Cofariu, vine să confirme realitatea celor de mai sus. Dar despre toate acestea In 
capitolele următoare. 

Scenarii pre şi postdecembriste (XXII) 
Târgu Mureş - Martie 1990: Preliminarii (IIT) 


Desigur, cititorii vor fi aşteptând, cu justificat interes, promisul (şi, aparent, îndelung 
amânatul) "film" al evenimentelor post-decembriste menite a instrumenta "marea şansă", 
irosită în 1990. Ne cerem scuze, dar, fiind vorba de o "peliculă de filmotecă", simpla ei 
prezentare, simpla derulare a secvenţelor, mai ales la o distanță de peste zece ani, nu ni se 
pare suficientă şi nici îndeajuns de concludentă. Cu atât mai mult, cu cât, pe de o parte, o serie 
întreagă de "clişee" s-au fixat deja în mentalul colectiv ca rezultat al unei manipulări abil 
conduse şi, pe de altă parte, multe secvenţe, ba chiar însuşi temeiul sau finalitatea întregii 
acțiuni au fost, pe parcurs, reinterpretate, fireşte, tot distorsionat şi tendenţios. Drept care, 
ceea ce s-a spus şi s-a scris pe marginea acestor evenimente, de-a lungul anilor, ni se pare, de 
multe ori, la fel sau chiar mai important decât înseşi faptele cu pricina. Ca atare, cu riscul de a 
ne repeta, vom persevera în a prezenta tot ceea ce considerăm a fi concludent şi edificator în 
(şi în legătură cu) respectiva exegeză. Pentru o imagine de ansamblu, vom recapitula câteva 
repere: 


- în 1988, politologul Molnár Gusztáv este expulzat din România pentru activitatea sa 
subversivă din cercul "Limes" (al cărui fondator era), activitate ce pregătea un grup de 
intelectuali maghiari pentru "sfidările perioadei post-comuniste"; 


- în iulie 1989, la Budapesta, are loc o consfătuire ce vizează viitorul statut al 
Ardealului, la care participă, printre alții, Dinu Zamfirescu (reprezentantul "Clubului Liberal" 
de la Paris), Ariadna Combes (fiica disidentei Doina Cornea), reprezentantul "Casei Regale" 
de la Versoix etc., consfătuire care, prin "Declaraţia de la Budapesta", îşi exprimă acordul 
asupra faptului că "Ardealul este o zonă de complementaritate, ceea ce impune autonomizarea 
acestuia" (De menţionat că Molnár Gusztáv este unul dintre semnatarii "Declaraţiei" şi, după 
informaţiile pe care le deţinem, initiatorul consfătuirii), 


- acelaşi Molnâr Gusztâv este autorul "Declaraţiei de la Cluj" ("Important este că eu 
sunt inițiatorul şi autorul Declaraţiei de la Cluj ... " - "Romániai Magyar Szó" din 28 iulie 
1999), în care, la 10 ani de la precedenta, se cere tot autonomia Ardealului; 


- la simpozionul timişorean "Anno Mirabilis" - ediţia 1999 - acelaşi Molnár Gusztáv 
susține că, în Decembrie '89, "modelul timişorean" (central-european) a fost deturnat de cel 
"răsăritean", motiv pentru care Ardealul îşi continuă revoluţia, sub o formă paşnică, pentru a 
dobândi o "identitate proprie" (RMSz nr. 3285/30 decembrie 1999: "Revoluţia paşnică a 
Banatului şi Ardealului”); 


- la primul Congres Naţional al UDMR (iunie 1990) Szăcs Geza (omul numărul doi al 
partidului, la acea vreme) declara: "Târgu Mureşul (evenimentele din martie 1990 - n.n.) nu 
este o înfrângere, ci o victorie, nu este un sfârşit, ci un început"; 


- în 14 octombrie 1990, Sütö András, aflat la Viena, în biserica evanghelică de pe 
strada Linden, îşi începe discursul cu cuvintele: "Mă adresez d-voastră între două pogromuri, 
pentru că la Târgu Mureş se prefigurează deja şi cel de al doilea" (Discurs publicat în revista 
"A hét" — nr. 44/ 1 noiembrie 1990, sub titlul "A kék bâlna"); 


- acelaşi Sütö András, cu patru ani mai târziu (19 martie 1994), declară, la Duna TV, 
următoarele: "După Decembrie '89 toată puterea a rămas în mâinile nomenclaturii comuniste, 
singura opoziție democratică fiind reprezentată de către unguri. Pentru a ne intimida, pentru a 
ne servi o lecţie, Puterea provizorie a instrumentat pogromul antimaghiar din 20 martie 1990. 
După care, făcându-ne răspunzători pe noi de cele întâmplate, a folosit evenimentele tragice 

de la Târgu Mureş ca pretext pentru înființarea SRI"; (De parcă era nevoie de un pretext 
pentru aşa ceva, de parcă servicii naționale de informaţii ar exista doar în țări comuniste sau 
neocomuniste !!?) 


- Kocsis Istvân, în numărul din iunie 1999 al revistei Nyugati Magyarsâg, afirmă 
următoarele: "Psihoza maghiară a Trianonului trebuie înfrântă de noi, maghiarii. O putem 
înfrânge cu ajutorul Sfintei Coroane. ( ... ) Cei mai buni exponenți ai politicii maghiare de 
după Trianon au încercat să-şi elibereze națiunea de psihoza Trianonului, prin reinstaurarea 
continuității de drept. ( ... ) Continuitatea de drept, întreruptă în 1944, putea fi restabilită, cu 
deplin succes, în 1990". 


Şi, în fine, declarația d-nei Eva Maria Bárki din octombrie 1998 (pe care am mai 
reprodus-o în capitolul XX), poate cea mai concludentă dintre toate: "Dacă DUPĂ (s.n.) 
evenimentele de la Târgu Mureş maghiarimea din Ardeal ar fi cerut autonomia, ea ar fi putut- 
o obține, Europa ar fi obligat România să vină la masa tratativelor, aşa cum o face acum cu 
sârbii, în legătură cu Kosovo”. 


Lăsând faptele de-o parte, simpla punere cap la cap a celor citate ne dau cheia întregii 
desfăşurări: "sfidările postcomuniste" se refereau la ocazia de a da o "nouă identitate” 
Ardealului, profitând de revoluția ("central-europeană”) de la Timişoara (în a cărei 
proclamaţie figura autonomia regională); "modelul occidental" fiind deturnat de către cel 
"răsăritean", se trece la varianta etnică, regizându-se un "pogrom antimaghiar” menit a 
determina o intervenție occidentală de tipul celei din Iugoslavia, cu perspectiva de a trece 
Ardealul sub protectoratul "Sfintei Coroane" (habsburgice, fireşte); eşuând şi această 
tentativă, se revine la "modelul regional", la "revoluţia paşnică" a Ardealului ("şovinismul" şi 
"sălbăticia" Românilor fiind înlocuite cu "balcanismul" şi "hipercentralismul" Bucureştilor şi 
cu "parazitarea" Ardealului de către Vechiul Regat), "revoluție" menită a recupera, prin 
realizarea unei majorităţi regionale capabile să impună autodeterminarea, "marea şansă" 
irosită în 1990. 


Au mai trecut câțiva ani; s-a schimbat ceva? S-ar părea că nu, judecând după nişte 
relativ apropiate experiențe personale ale (vorba d-lui C.T. Popescu) sussemnatului. În dubla 
calitate de consilier municipal şi, totodată, translator, am participat, într-un oraş din Ungaria 
cu care avem relații de înfrățire, la sărbătorirea-comemorarea împlinirii a 54 de ani de la 
declanşarea revoluţiei maghiare din '56 (23 octombrie 1956). Ocazie cu care, beneficiind şi de 
atu-ul calităţii de tălmaci (ceea ce presupune, fireşte, şi "pagube colaterale" - pentru tabăra 
opusă, evident), am putut reține nişte elemente, de provenienţă oficială sau nu, deosebit de 
interesante şi instructive, Desigur, acestea sunt numeroase şi diverse, dar, pentru a rămâne la 
subiectul în discuţie mă voi rezuma doar la "Sfânta Coroană" a d-lui Kocsis şi la "modelul 
regional" al dlui Molnăr. 


Cine era invitatul de onoare la respectiva sărbătoare? 


Nimeni altul, decât Georg von Habsburg, fiul (de bătrâneţe) al lui Otto von Habsburg, 
un tânăr ce nu părea să fi depăşit vârsta de 30 de ani. Acest Habsburg György - aşa cum figura 
înscris în programul oficial - este un "nagykövet" (ceea ce, tradus mot-a-mot, înseamnă mare 
ambasador) al Ungariei, probabil un ambasador itinerant (ca şi Mihai de Hohenzollern, în 
perioada "premadridiană"), sau "at large", în genul lui Adrian Costea, şi a fost curtat de către 
primarul urbei timp de aproape un an pentru a accepta respectiva participare. De altfel, cât de 
importantă şi prețioasă a fost participarea şi, mai ales, persoana cu pricina rezultă şi din faptul 
că MTV - postul naţional maghiar de televiziune - a transmis, în aceeaşi zi, la jurnalul de 
seară, pe programul 1, un reportaj care surprindea exact alocuţiunea rostită de Georg von 
Habsburg la inaugurarea monumentului închinat evenimentelor din 1956, dezvelit în urbea 
respectivă, de către augustul personaj. Mai trebuie să precizăm că localitatea cu pricina are 

vreo 20.000 de locuitori, iar în telejurnalul respectiv s-au transmis, în rest, doar secvențe 
festive din Budapesta! 


De unde această, adulație, dacă nu de la speranțele investite în "Sfânta Coroană", 
invocată şi de către d-l Kocsis? Sau, în replică, de ce vorbeşte curent Georg von Habsburg 
limba maghiară? 


Vor spune unii că şi noi avem monarhiştii noştri sau mă vor trimite la analogia pe care 
tocmai am făcut-o cu Mihai de Hohenzollern. Dar aici este vorba de dinastia Habsburgilor, de 
"kaiserlich und königlich", de "principiul supranațional" (vezi citatul din "Magyar Nemzet", 
reprodus în "Istoria în citate”), de umbrela chezaro-crăiască şi nu de vreun descendent 
arpadian! De altfel, pentru a împrăştia orice dubii, mai adaug că la nedumerirea mea mi s-a 
răspuns că ei (ungurii) îl consideră pe Habsburg György, nici mai mult - nici mai puţin, decât 
regentul Ungariei!!! 


Cât priveşte "regionalismul", m-a frapat insistența cu care, nu în discuțiile oficiale, ci 
în cele particulare - la un pahar de vorbă, cum ar veni - ni se relata despre o discriminare, 
patronată de la Budapesta, care s-ar face între Ungaria de dincolo de Dunăre (aşa numitul 
"Dunântul”) şi cea de dincoace, în favoarea celei dintâi. M-a frapat şi m-a nedumerit, pentru 
că cunosc relativ bine Ungaria şi în afara faptului că partea apuseană a fost avantajată, încă 
din anii '80, în ceea ce priveşte relațiile şi tranzacțiile cu Occidentul (din motive pur 
geografice), n-am observat diferenţe notabile şi, pe de altă parte, faţă de acum cinci ani (când 
am mai vizitat oraşul în discuție) s-au făcut investiții importante iar roadele acestora pot fi 
remarcate la tot pasul. Neavând altă explicaţie, trebuie să presupun, oricât ar părea de 
neverosimil unora, că revolta respectivilor împotriva Capitalei, care redistribuie în mod 
părtinitor bugetul, favorizând partea de apus (unde e situată şi Budapesta) în detrimentul celei 
de răsărit şi pledoaria implicită pentru "devoluţie" nu reprezentau altceva decât o acțiune de 
persuasiune, care să vină în întâmpinarea presupusului nostru regionalism şi să ne stimuleze şi 
motiveze în plus în (presupusa) noastră luptă de emancipare de sub tutela-căpuşe a 
Bucureştilor şi Vechiului Regat. (Vezi Sabin Gherman: "M-am săturat de România!") 


Iarăşi, vor spune unii că am manifestări obsesivo-fobice. Doamne, bine-ar fi să fie aşa. 
Bine-ar fi ca amintitul cult pentru numitul György să fie un moft elitist, bine-ar fi ca 
"transilvanismul" să fie o gogoriță de speriat copiii, bine-ar fi ... 


Din păcate, lucrurile nu stau aşa, iar atunci când scepticii se vor fi lămurit, teamă ne e 
că va fi prea târziu. 

Scenarii pre şi postdecembriste (XXIII) 
Târgu Mureş - Martie 1990: Preliminarii (IV) 


Aminteam, într-un capitol anterior, că Revoluţia din decembrie '89 a debutat, în 
secuime, cu câteva intervenții "chirurgicale" cu viză oftalmică, omițând să precizăm că 
acestea au fost asociate şi cu alte manopere "rituale", cum ar fi, de pildă, diverse "asezonări" 
ale "trofeelor" cu incluziuni endobucale sau plasate în alte cavități naturale (evidate în 
prealabil). 


Fireşte, contextul de abordare era cel al sălbăticiei şi venea în replică Ia nişte acuze ce 
ne vizau pe noi, românii. Am dezvoltat puţin subiectul, la acea vreme, pentru a-i dezvălui 
apartenenţa reală şi rădăcinile istorice. Am vrea să mai adăugăm doar atât că respectiva 
"afinitate oftalmică" poate fi remarcată, în secuime, chiar şi în cimitire (în cele româneşti, 
evident). Astfel, în cimitirul din Odorheiu Secuiesc nu există cruce de român care să nu fi fost 
profanată în acest sens. (Ne referim, fireşte, la monumentele funerare pe care urmaşii au avut 
nefericita inspiraţie de a imortaliza imaginea decedatului). 


A sosit, însă, momentul să plasăm amintita "afinitate", materializată de această dată în 
lumea viilor, în cadrul evenimenţial cu pricina. Cităm din Raportul Comisiei Parlamentului 
României despre "Fenomenul Harghita-Covasna" (capitolul II): 


"În zilele Revoluţiei din decembrie 1989 şi după aceea, în județele Harghita şi 
Covasna, cu populaţie majoritar secuiască şi maghiară, au avut loc o serie de evenimente care 
au generat stări conflictuale, atmosferă de nesiguranță pentru populația românească din 
această zonă. Trebuie subliniat faptul că în această parte a ţării reacția organelor care apărau 
vechiul sistem politic - Miliția şi Securitatea - a fost totalmente pasivă, până la ora actuală 
nedescoperindu-se nici măcar un caz în care să se folosească armele de foc împotriva 
populaţiei. ( ... ) De fapt, organele de miliţie şi securitate au primit ordine clare în sensul de a 
nu folosi armamentul din dotare împotriva populaţiei. Acesta a fost închis în locuri special 
amenajate sau predat unităţilor militare pentru a fi în siguranță”. 


Deci, în secuime n-a fost nici urmă de represiune şi, de altfel, nici manifestări 
revoluționare propriu-zise care să o poată motiva. Ca atare, cele întâmplate atunci şi acolo 
(după fuga dictatorului!), chipurile în numele revoluţiei, nu au nici o justificare obiectivă în 
contextul dat. Să revenim, însă, la sursa din care am citat: 


"Acţiunile s-au declanşat în urma apelurilor unor persoane neidentificate care, prin 
staţii de amplificare, în centrele urbane au îndemnat populaţia la săvârşirea unor acte de 
vandalism, fără să aibă nici o acoperire revoluționară. De exemplu, în Miercurea Ciuc, la 
puțin timp după adunarea populaţiei în piață, de la o staţie de amplificare s-au făcut apeluri 
repetate în sensul de a merge în masă la sediul Securităţii. Ceea ce a urmat, nu a mai avut nici 
o legătură cu evenimentele revoluționare. În după amiaza zilei de 23 decembrie au fost 
distruse 35 de posturi de miliție din raza judeţului Harghita şi 3 în judeţul Covasna. 
Participanţii la aceste evenimente (... ) au devastat tot ce le-a ieşit în cale: staţii de radio, 
televizoare, telefoane, vestimentație, arhive, fişete cu diverse obiecte. În multe cazuri, după 
aceea, clădirilor li s-a dat foc ( ... ) La Odorhei, Gheorgheni, Miercurea Ciuc, Ciumani, Zetea, 
Căpălnița, Secuieni, Brădeşti etc, urmele acestor acţiuni s-au păstrat luni de zile. În cele două 
judeţe, datorită actelor menţionate, s-au produs pagube de peste zece milioane de lei, autorii 
rămânând nepedepsiți. Din păcate, acțiunile devastatoare nu s-au oprit aici, participanții 
începând să se răfuiască cu cadrele de miliție şi securitate, în marea lor majoritate români. 
Astfel, în judeţele Harghita şi Covasna au fost omorâte şapte persoane. ( ... ) Crimele au fost 
comise în mod bestial, fiind însoţite de tot felul de injurii la adresa românilor. Astfel, maiorul 

Agache Aurel din Târgu Secuiesc a fost linşat efectiv de cei adunaţi, după aceea cadavrul 
fiind scuipat şi lovit în continuare de cei ce treceau prin zonă, în orbite 1 s-au pus o monedă şi 
emblema de la caschetă iar în gură un şobolan. In final s-a încercat să i se dea foc. (... ) 


În ziua de 22 XII 1989, în comuna Dealu, un grup de indivizi (... ) sosiți din oraşul Sf. 
Gheorghe, au atacat postul de miliție, l-au omorât pe plutonierul Cheuchişan Liviu Teofil în 
mod bestial, încercând să-l jupoaie ( ... ) şi să dea foc cadavrului. Această acțiune a avut loc în 
prezenţa soţiei şi a celor doi copii. La această acțiune a asistat aproape toată populația din 
comună, dar nimeni nu a intervenit să-l apere pe cel agresat. (... ) 


Aceste evenimente nu au nimic comun cu Revoluţia din decembrie, constituind fapte 
penale grave, pedepsite în orice stat de drept. 


lată cum sunt prezentate, în depozițiile din fața Comisiei parlamentare, câteva din 
aceste asasinate ( ... ) Doamna Elena Agache, soţia maiorului Agache Aurel, este de 
naționalitate secuiască, deci apartenenţa etnică, nu a putut influența depoziția. Dânsa 
menționează: «Soţul meu, Agache Aurel, a fost polițist, maior, a fost omorât la Târgu 
Secuiesc, într-un mod barbar şi când spun acest cuvânt, barbar, gândesc că este un cuvânt prea 
blând, prea frumos pentru nişte oameni, care nu se pot numi oameni, după ce l-au ucis pe 
soțul meu, au, trecut şi la maltratarea corpului său neînsuflețit...» 


Despre ce s-a întâmplat la Miliția din Tg. Secuiesc, foarte clară este şi depoziția 
maiorului Eremia Gheorghe: «Acolo a început un adevărat măcel şi în special contra cadrelor 
româneşti. ( ... ) Doi subofițeri de naţionalitate maghiară, când au ieşit în faţa Miliției, au 
pronunțat cuvintele: - Eu sunt maghiar! (în limba maghiară, ) şi nu au fost bătuţi. Însă, 
celelalte cadre au fost bătute în ultimul hal. Treaba a culminat cu omorârea bestială a 
maiorului Agache Aurel, tatăl a cinci copii. Nu i-au permis familiei timp de două zile ca să fie 
ridicat corpul de acolo. I-au pus un şobolan în gură, a stat dezbrăcat acolo două zile ... » 


Despre faptele petrecute în timpul asaltului împotriva Miliției din Odorheiu Secuiesc, 
se relatează, între altele: «Când a ieşit din sediu colonelul Coman, din mulțime s-a strigat: - 
Uite-l pe şefu ! Şi atunci cineva i-a dat în cap cu o rangă de fier ( ... ) i-a spart capul şi a căzut 
jos. În momentul acesta a fost călcat în picioare (... ) nu cu pumnii au dat, ci cu picioarele ( ... 
) au vrut să-l agaţe, deci să-l înfigă în gardul spitalului, care era cu ţepi, şi nu au reuşit. Şi l-au 
aruncat în curtea spitalului. ( ... ) Era practic mort. A avut totul rupt în el. La gât era tăiat. 


După cum am auzit pe cei care comentau întâmplarea, o femeie i-a tăiat gâtul. (... ) 


În afară de aceste cazuri grave, 104 ofiţeri şi subofiteri de miliţie şi securitate au fost 
maltratați suferind traumatisme corporale, comoţii cerebrale, fracturi multiple. ( ... ) Din 
sediile posturilor de miliție distruse au fost sustrase 468 de arme şi 17.832 cartuşe ..." 


lată, aşadar, filmul evenimentelor "revoluţionare" din secuime, mai precis primele 
secvenţe ale acestuia. Am exagerat oare atunci când am vorbit de sălbăticie? Sau, dimpotrivă, 
ar fi trebuit să vorbim, mai degrabă, de bestialitate? Cât priveşte rostul şi finalitatea crimelor 
abominabile relatate - pentru că, oricât ar părea de monstruos, acestea au existat - înainte de a 
ne pronunţa, să mai reproducem un pasaj din acelaşi Raport: 


"Peste câteva luni, în iunie 1990, folosindu-se de atmosfera creată în Bucureşti, în 
legătură cu evenimentele din 13-15 iunie 1990, o mulțime adunată în fața sediului central al 
Poliției din Miercurea Ciuc va distruge o parte din clădire, atacând-o cu sticle incendiare, 
pietre, cărbuni. (... ) 


Cu această ocazie s-au strigat mai multe lozinci, din care enumerăm: «Acum trebuie să 
luptăm pentru ce ne-am propus», «Iliescu nu uita, Ardealul nu-i ţara ta», «Români împuțiți, 
plecaţi din Miercurea Ciuc», «Afară cu românii de aici»; «Să radem această instituţie 

românească de pe faţa pământului». " 


Incep să se limpezească lucrurile? Fireşte, cei ce nu cunosc îndeajuns problema se vor 
gândi doar la epurare etnică şi enclavizare. Desigur, a existat (şi mai există) şi acest aspect. 
Dar acesta este doar planul minimal. Cel maximal prevedea declanşarea "pogromului 
antimaghiar" (ratat, parțial, în martie la Târgu Mureş), în speță "endemizarea" acestuia. (Vezi 
discursul lui Sütö András, ţinut "între două pogromuri"). Dar, să nu anticipăm, şi să aşteptăm 

> 
şi restul "preliminariilor"” promise. 

Scenarii pre şi postdecembriste (XXIV) 
Târgu Mureş - Martie 1990: "Raportul Harghita-Covasna" 


Ce-a mai urmat după actele "revoluţionare" descrise în capitolul precedent? 


Pentru a ne păstra în limita unor constatări oficiale să apelăm tot la aceeaşi sursă: 
Raportul Comisiei Parlamentului României. Fireşte, cele adunate în acest raport reprezintă un 
volum considerabil, bazat pe un material faptic imens şi, ca atare, nu-l vom putea reproduce 
integral. De altfel, raportul respectiva fost publicat la vremea respectivă (Editura Scripta, 
Bucureşti - 1991), şi poate fi regăsit în biblioteci, unde doritorii îl pot consulta. Noi ne vom 
rezuma doar la redarea concluziilor finale ale acestuia: 


"In urma activității desfăşurate de membrii Comisiei parlamentare instituite pentru 
studierea cauzelor care au determinat fenomenul Harghita-Covasna, s-a adunat un vast 
material documentar, pe baza căruia pot fi trase o serie de concluzii cu caracter general. 


Imediat după declanşarea Revoluţiei din Decembrie 1989, în judeţele Harghita şi 
Covasna s-au înregistrat mai multe acțiuni cu caracter deschis antiromânesc. 


In cadrul unor adunări, la care au participat zeci de mii de oameni, s-au strigat lozinci 
cu caracter naționalist-şovin şi iredentist. 


Au fost distruse parțial sau total 38 de posturi de poliție, deşi reacția organelor de 
ordine a fost pasivă şi s-a declarat în mod deschis că acestea sunt de partea revoluției, Peste 
200 de domicilii ale milițienilor au fost distruse, bunurile materiale de care dispuneau aceştia 
fiind distruse sau furate. Acţiunile violente au dus la omorârea în mod bestial a şapte 
persoane. (...) 


Revoluția a fost interpretată într-o manieră total antiromânească, considerându-se că a 
sosit momentul să se revină la vechea Regiune Autonomă Maghiară, instituită, după cum se 
ştie, la ordinul lui Stalin. 


În primele zile după revoluţie în majoritatea localităţilor din cele două judeţe a fost 
arborat steagul statului ungar, steagurile româneşti fiind distruse sau călcate în picioare. 


S-a cântat cu diverse prilejuri, în mod provocator, "Imnul Secuiesc", Imnul Ungariei, o 
mare parte din secui şi maghiari manifestând pentru alipirea Ardealului la Ungaria. Românii 
au fost etichetaţi cu tot felul de epitete jignitoare - români împuţiţi, țigani etc. - cerându-li-se 
să părăsească întru-n timp cât mai scurt zona deoarece «acolo nu este ţara lor». 


Au fost devastate şi profanate biserici ortodoxe şi monumente cu semnificaţii istorice, 
acestea reprezentând acte de vandalism cu caracter antiromânesc. Acelaşi caracter 
antiromânesc, naţionalist-şovin şi iredentist l-au avut lozincile strigate la marile manifestații 
stradale: «Moarte valahilor», «Horthy, Horthy», «Trăiască Ungaria», «Ardealul la Ungaria», 
«Acum ori niciodată». 


Manifestările de amploare din martie 1990 - prilejuite de sărbătorirea începutului 
Revoluţiei burghezo-democratice de la 1848 - au fost însoțite de arborarea în toate instituțiile, 
în parcuri şi pe monumente a drapelelor aparținând statului ungar, Participanţii secui şi 
maghiari purtau cocarde, eşarfe şi stegulețe în culorile roşu, alb şi verde, confecționate în 
întreprinderile de stat din zonă. (... ) 


In domeniul învățământului a avut loc un amplu proces de separare, crescând mult cel 
în limba minorităţii maghiare, în urma căruia sute de profesori români au rămas fără posturi şi 
au fost siliți în miezul iernii să-şi părăsească domiciliile în căutarea unui loc de muncă. 

Lozinca uzitată de colegii lor secui şi maghiari a fost «Aici şi acum». S-a instituit în mod 
forțat şi fără nici o acoperire legală o separare a şcolilor maghiare de cele româneşti, acestea 
din urmă mult diminuate ca număr de clase şi elevi, trebuind să-şi desfăşoare activitatea în 
condiții improprii. Mulţi dintre elevii români rămaşi în zonă au fost puşi în situaţia de a alege 
între a învăţa în şcolile cu limba de predare maghiară sau de a părăsi judeţele respective.( ... ) 


Se poate uşor remarca realizarea unui proces în mai multe etape: 1. alungarea 
profesorilor, 2. părăsirea forţată a şcolilor de către elevii români şi, în final, 3. maghiarizarea 
puternică a zonelor respective. Acest proces ar fi trebuit să ducă la realizarea unei enclave 
maghiare, ca un prim pas către o separare teritorială. 


Şi la nivel de primării, prefecturi, unităţi social-economice şi instituţii, artă-cultură, în 
presă, justiție, sănătate, în posturile cheie au fost numiţi tot secui şi maghiari. Sub masca 
epurării fostei nomenclaturi comuniste, au fost îndepărtați din funcțiile de conducere toți 
românii, fără a se mai face vreo distincție de la caz la caz. S-a făcut în acest sens o intensă 
propagandă ( ... ) prin care se încerca să se demonstreze că în regimul comunist secuii şi 
maghiarii nu au avut funcţii de conducere, ceea ce nu corespunde adevărului. Din 
documentația Comisiei rezultă că şi în anii trecuți secuii şi maghiarii au fost majoritari în 
ocuparea unor funcții de conducere la diverse nivele. 


Mulţi români, ingineri, tehnicieni, muncitori, au fost alungaţi de la locurile de muncă 
sub pretextul că sunt «vătraşi», «fascişti» sau «legionari». 


S-a încercat la nivelul celor două judeţe o sincronizare din punct de vedere economic - 
cu modelul maghiar, având loc foarte multe vizite şi schimburi de experiență cu participarea 
unor specialişti din Ungaria. 


S-au constituit organizații obşteşti şi de tineret după modelul şi chiar cu participare 
ungară, acestea încercând să înlăture prin activitatea lor orice urmă de element românesc. 


In multe magazine, farmacii, locuri de deservire publică românii nu au fost serviţi 
deoarece se adresau în limba română. (... ) 


In diferite localităţi au fost întocmite liste cu numele unor români, ce au fost afişate în 
locuri publice, aceştia fiind amenințați cu tot felul de represalii în cazul în care nu vor pleca. 


S-a organizat o vastă acțiune de înlocuire a numelor de instituții, străzi şi unități de 
învățământ, aspectul localităților din punct de vedere toponimic schimbându-se aproape peste 
noapte. 


In scurt timp în toate localitățile unde secuii şi maghiarii erau majoritari - inscripțiile 
româneşti, chiar şi cele de pe bornele de kilometraj, au fost înlocuite cu altele scrise numai în 
limba maghiară. 


Din păcate, punerea în aplicare a acestor măsuri a fost însoțită de o mare zarvă 
diplomatică întreprinsă de oficialități ale Ungariei şi ale diasporei maghiare, care au culminat 
cu apelul adresat de preşedintele interimar Mátyás Sziirâs, la 15 martie 1990, maghiarilor din 
România, prin intermediul presei, cerându-le să-şi intensifice activitatea, să se organizeze 
potrivit ideii că Transilvania ar fi «pământ strămoşesc maghiar». Comisia a constatat că aceste 
instigări au provocat violenţe împotriva populaţiei româneşti soldate cu infracțiuni grave, ca 
cele împotriva vieţii şi integrităţii corporale, împotriva avutului public şi particular, împotriva 
siguranţei naționale. (... ) 


In toată perioada care a urmat revoluţiei, pe raza celor două judeţe au avut loc mai 
multe acțiuni cu caracter extremist şi şovinist prin care românii au fost jigniți, umiliți, 
maltrataţi. Pe trenurile de călători asemenea acte au dus la rănirea mai multor români - atac ați 

de grupuri de secui şi maghiari .. 


La accentuarea stărilor conflictuale în diverse localităţi a contribuit şi afluența masivă 
a cetățenilor maghiari, veniți din Ungaria cu prilejul unor momente aniversare, care ( ... ) au 
arborat însemnele maghiare (... ). 


Se poate vorbi fără nici o exagerare de un adevărat exod al românilor din cele două 
județe, în urma evenimentelor care au avut loc părăsind zona aproximativ patru mii de 
cetățeni de naţionalitate română". 


Presa maghiară ( ... ) a menţinut permanent o stare de încordare între secui şi maghiari, 
pe de o parte, şi români, pe de altă parte, prin publicarea unor articole jignitoare la adresa 
românilor şi a statului român. 


S-au desfăşurat ample acţiuni de dezinformare a organelor centrale şi opiniei publice 
de către UDMR şi alte grupuri sau organizaţii aparținând secuilor şi maghiarilor, spunându-se 
că plecarea românilor din Harghita şi Covasna este o falsă problemă inițiată de foştii securişti. 


Neizbucnirea unor conflicte interetnice de amploare s-a datorat faptului că românii nu 
au reacționat la jignirile şi umilirile la care au fost supuşi, singura soluţie viabilă pe care au 
găsit-o fiind plecarea. ( ... ) 


La tensionarea situaţiei ( ... ) un rol important l-au avut factorii externi: s-au introdus 
în țară manuale şcolare şi cărți cu caracter calomniator la adresa suveranității şi unității 
statului român, s-au constituit în Ungaria foarte multe organizaţii a căror activitate a fost 
strâns legată cu ceea ce s-a petrecut în Transilvania, s-au organizat mai multe «manifestări 
culturale» cu caracter internaţional în care s-a pus în mod deschis problema revizuirii 
granițelor României, s-au emis idei false de genul «maghiarimea din România se află într-un 
pericol de moarte» (L. Tökés), s-a publicat un vast material denigrator şi incitant. 


În mod oficial nu a fost recunoscută nici o acţiune cu caracter extremist şovinist 
antiromânesc, totul ascunzându-se sub formula «acestea au fost urmările revoluţiei!» La 
nivelul prefecturilor celor două judeţe nici nu s-au pus în discuție în cadrul şedinţelor 
fenomenele grave cu caracter antiromânesc care aveau loc, raportându-se permanent la 
Bucureşti că totul este în ordine şi liniştea domneşte peste tot. (... )" 


În condiţiile date, în care, pe plan local, elementul românesc era terorizat şi lipsit de 
orice posibilitate de ripostă şi, pe de altă parte, de sus nu venea (şi nici nu avea cum să vină) 
nici un ajutor, numai o minte bolnavă îşi poate imagina posibilitatea apariției unui pogrom 
antimaghiar. Dar, pentru că acesta, ca şi în anii 1945-1946, era strict necesar pentru a 
determina o "captatio benevolentiae" la nivelul opiniei publice internaţionale şi la cel al 
forurilor internaționale de decizie, "pogromul" cu pricina trebuia regizat, parte prin diversiuni 
abile, parte prin mediatizare răstălmăcită. Fireşte, făptaşii au mizat iniţial, nu pe reacția 
localnicilor (români), ci pe cea a Statului Român, a organelor menite a-i apăra ordinea, 
siguranța şi integritatea teritorială. Or, aceste organe, pe vremea Puterii provizorii, fie că erau 
incapabile de aşa ceva, fie că, sesizând capcana, şi-au impus o totală pasivitate. Ca atare, 
amintita "regizare" rămânea ultima soluție. Dar despre aceasta în capitolele următoare. 

Scenarii pre şi postdecembriste (XXV) 
Târgu Mureş - Martie 1990: Analiza raportului "Har-Cov" 


Am văzut, în capitolul precedent, preliminariile evenimentelor de la Târgu Mureş din 
martie 1990. Fireşte, raportul din care am citat s-a ocupat de fapte, cauze, implicaţii, efecte şi 
mai puţin de interpretări. Desigur, s-a vorbit despre caracterul antiromânesc al "revoluției" din 
secuime, despre epurare etnică, enclavizare, refacerea RAM (Regiunea Autonomă Maghiară) 
şi aşa mai departe, dar s-a ignorat cu desăvârşire aspectul de provocare, caracterul profund 
provocator al tuturor actelor şi acţiunilor ce au avut loc atunci şi acolo. Şi asta încă de la 
început. Cum altfel se poate explica atacarea, practic simultană, a 38 de posturi de miliție din 
judeţele Covasna şi Harghita? Şi asta în condiţiile în care nici o unitate aparținătoare MAI sau 
MApN nu a făcut nici cel mai mic gest în apărarea regimului ceauşist, nu a incomodat, nici 
măcar cu prezenţa, vreo adunare publică; ba, mai mult, toate aceste unități din secuime s-au 
declarat, de la început, de partea revoluţiei! Dacă ar fi fost vorba de o revărsare spontană de 
ură, fie anticomunistă, fie antiromânească, de mult ţinută în frâu, de ce s-a aşteptat terminarea 
revoluţiei propriu-zise, fraternizarea Armatei cu revoluționarii, fuga dictatorului, pentru a 
porni la atac? Firesc ar fi fost ca secuii, supuşi chipurile unei duble oprimări - şi socială şi 
etnică - să declanşeze ei revoluția sau măcar s-o facă paralel cu timişorenii. Or, aceştia au 
privit revoluţia la televizor şi au ieşit pe străzi, în pieţe doar atunci când, practic, totul se 
terminase. Mai mult, a fost nevoie de apeluri repetate, la staţii de amplificare, pentru ca masa 
de secui, până atunci paşnică şi fără veleităţi revoluţionare (sau "revoluționare”) să se 
urnească din loc. În condiţiile date, cum poate să-i scape cuiva caracterul provocator a ceea ce 
a urmat? 


Cum rămâne cu sălbăticia şi cu bestialitatea? Există şi acestea, în stare latentă, dar o 
latentă cu un prag de activare destul de scăzut. Drept care, forma "sporulată” s-a putut 
converti rapid în virulență manifestă. Dar instigatorii de la microfon (şi nu numai) erau mânaţi 
nu de aşa ceva, ci de un calcul rece şi cinic: unităţile respective trebuiau atacate exact pentru a 
le obliga să riposteze, exact pentru a declanşa "pogromul antimaghiar"! 


Fireşte, instigatorii cu pricina nu aveau de unde să ştie de ordinele primite, de faptul că 
ofițerii şi subofițerii unităților respective erau, practic, dezarmaţi. Drept care, ceea ce a urmat 
a fost, în realitate, un pogrom antiromânesc! 


În continuare, s-a mizat pe reacţia organelor centrale la cele puse la cale în secuime. 
Acestea, după cum am mai afirmat-o, fie că erau, în condițiile date, incapabile de o reacție 
adecvată, fie că, cunoscând scenariul, şi-au impus o pasivitate deliberată, în consecinţă, actele 
şi acțiunile provocatoare au continuat, în aşteptarea unor reacţii, dacă nu de la centru, măcar 
din partea populaţiei (româneşti) locale. Neproducându-se nici acestea, teatrul provocărilor a 
fost extins, epicentrul acestora fiind mutat în judeţul Mureş - limitrof zonei "Har-Cov" - judeţ 
cu o populaţie românească semnificativă (48-49% în Târgu Mureş şi peste 50% în judeţ), de 
la care se spera la o ripostă consistentă. 


O paranteză se impune: demonstraţia noastră nu contrazice concluziile Raportului 
parlamentar, le completează doar. Desigur, epurarea etnică, alungarea, cu precădere, a 
dascălilor şi preoţilor, preluarea modelelor şi denumirilor maghiare etc., (co)serveau şi 
enclavizarea, dar aceasta reprezenta doar planul minimal. Mai existau, însă, şi unul 
intermediar, şi unul maximal. Cel intermediar îşi propunea transformarea secuimii într-un 
echivalent de Kosovo, iar cel maximal presupunea extinderea procesului în întreg Ardealul, 
(cu intervenţie străină de pacificare, "căşti albastre" şi întreg "tacâmul" de rigoare, plus 
perspectivele deja arhicunoscute astăzi). Drept care, ar fi o greşeală istorică să reducem totul 

la "derizoria" reînființare a RAM. De altfel, "marea şansă irosită în 1990" sau "continuitatea 
de drept care se putea restabili, cu deplin succes, în 1990" pledează, convingător, în acest 
sens. Nemaivorbind de concluzia finală din "scrisoarea deschisă" a Evei Maria Bárki: 
"Singura deosebire dintre albanezii din Kosovo şi ungurii din Ardeal este faptul că aceştia din 
urmă nu ştiu să-şi ceară drepturile cu arma în mână!" 


Ca atare, permis să ne fie să analizăm, în continuare, evenimentele cu pricina ca fiind 
în primul rând (sau măcar în egală măsură) nişte provocări menite să declanşeze un veritabil 
pogrom antimaghiar, sau măcar să configureze cadrul propice înscenării unui fals pogrom. 


Să revenim, însă, la inspirata mutare a "epicentrului" la Târgu Mureş, unde, spre 
deosebire de Miercurea Ciuc, Odorhei, Târgu Secuiesc etc, , românii reprezentau aproape 
Jumătate din populaţie, (Mai mult, în apropiere - pe Valea Gurghiului, de pildă - existând o 
serie de localități pur românești). În condiţiile date, se putea spera la declanșarea unei reacţii 
notabile şi, pe de altă parte, producerea unui pogrom antimaghiar putea să pară, celor ce 
trebuiau convinşi şi impresionați, mult mai plauzibilă. 


Cum s-a procedat? La fel ca şi în Harghita sau Covasna, cu aceleaşi metode şi 
elemente de recuzită: separatism şcolar, inscripții în limba maghiară, refuzul de a-i servi pe 
cei ce se adresau în limba română, profanarea monumentelor şi bisericilor româneşti, lozinci 
şi demonstraţii antiromâneşti etc., etc. Şi, fireşte, cu atacuri şi calomnii la adresa UVR şi 
PUNR, declarate organizaţii extremiste, fascistoide şi aşa mai departe. S-a mers până acolo 
încât Uniunii Vatra Românească i s-a confecționat o platformă - "pirat", demnă de un Dücsö 
Csaba (autorul manifestului din 1939, care îşi propunea exterminarea tuturor "valahilor" din 
Ardeal), care a fost difuzată în lumea întreagă. 


Aici se impune, din nou, o paranteză. UDMR îşi face cunoscută existenţa, la 
Timişoara (cum altfel?), deja în 23 decembrie 1989, cu o platformă-program în care pretinde, 
pentru minoritatea maghiară, drepturi colective, autoguvernare, autonomia obştilor săteşti, 
rețea sanitară proprie, învăţământ autonom, cercetare ştiinţifică autonomă etc. (platformă- 
program publicată, ulterior, în "Erdélyi Hirado", la data de 6 aprilie 1990). "Vatra 
Românească" se constituie, ca o expresie de autoapărare a românilor ardeleni confruntați cu 
agresiunea antiromânească patronată de UDMR, abia în 12 februarie 1990. Iar PUNR (iniţial 
PUNRI - Partidul de uniune națională a românilor din Transilvania) se înființează abia în 15 
martie 1990. Şi numai aceste date cronologice ar fi suficiente pentru a demonstra cine a fost 
agresorul şi cine cel pus în situaţia de a se apăra. 


Culmea este că la acea vreme (şi nu numai) partidele "istorice", în frunte cu PNȚ (încă 
fără CD în coadă, deşi se susține că afilierea la Creştin-Democraţia europeană ar fi fost făcută, 
de către Corneliu Coposu, încă din 1987!!?), s-au întrecut în a-i cânta în strună UDMR-ului, 
denigrând în fel şi chip "Vatra" şi PUNRT, deşi erau singurele formaţiuni care se opuneau 
agresiunii udemerist-hungariste. Oare de ce? 


Şi dacă tot am ajuns la aportul partidelor istorice la problema în discuţie, să vedem 
reacția acestora la apariţia Raportului Parlamentar asupra "Fenomenului Harghita-Covasna". 
Reproducem din "Româniai Magyar Szo" (9-10 noiembrie 1991) o relatare despre conferinţa 
de presă a UDMR din 6 noiembrie 1991: 


„... "S-a discutat şi raportul Comisiei parlamentare referitor la judeţele Covasna şi 
Harghita. ( ... ) Kozsokâr Gábor a arătat că scopul real (al raportului - n.n.) a fost nu 
cunoaşterea adevărului, ci confirmarea prejudecăţilor unor corifei vetrişti. ( ... ) Organizația 
judeţeană Harghita a PNŢCD a condamnat raportul, iar la Sf. Gheorghe, Alianța Civică a 
protestat împotriva diversiunii. Pentru că, şi asta au subliniat şi d-nii Domokos şi Tokay, 
raportul a fost o diversiune politică". 

Aşa cu partidele istorice (de liberali ne vom ocupa cu altă ocazie), aşa cu "Societatea 
civilă"! Oare de ce? 


Pentru a închide paranteza, doar atât că adevărații artizani ai "pogromului 
antimaghiar" de la Târgu Mureş au încercat să arunce vina celor întâmplate atunci şi acolo, în 
cârca Vetrei Româneşti, deşi aceasta a fost, în condiţiile date, un factor de echilibru, unul din 
elementele principale care au preîntâmpinat configurarea dezastrului urmărit, cu toate 
implicaţiile aferente. Dar despre aceasta în capitolele următoare. 

Scenarii pre şi postdecembriste (XXVI) 
Târgu Mureş - Martie 1990: Apelul lui Szürös Mátyás (1) 


Revenim la concluziile Raportului Comisiei Parlamentare asupra celor întâmplate, în 
primele luni ale anului 1990, în secuime, şi anume la pasajul care avansează ideea unui 
amestec maghiar la cel mai înalt nivel: 


"Din păcate, punerea în aplicare a acestor măsuri (înlocuirea inscripțiilor româneşti, 
inclusiv pe bornele de kilometraj, cu altele scrise exclusiv în limba maghiară - n.n.) a fost 
însoțită de o mare zarvă diplomatică întreprinsă de oficialități ale Ungariei şi ale diasporei 
maghiare, care a culminat cu apelul adresat de preşedintele interimar (al Ungariei - n.n.) 
Mátyás Szürös, la 15 martie 1990, maghiarilor din România" prin intermediul presei, cerându- 
le să-şi intensifice activitatea, să se organizeze potrivit ideii că Transilvania ar fi pământ 
strămoşesc maghiar. Comisia a constatat că aceste instigări au provocat violențe împotriva 
populaţiei româneşti, soldate cu infracțiuni grave, ca cele împotriva vieții şi integrității 
corporale, împotriva avutului public şi particular, împotriva siguranţei naționale ... " 


Ceea ce nu se specifică în concluziile cu pricina - Raportul fiind axat asupra 
fenomenului în general - este faptul că amintitele infracțiuni grave care au adus atingere 
"vieții ŞI integrității corporale, avutului public şi particular, siguranței naţionale "au avut loc 
tocmai la Târgu Mureş, la numai câteva zile după lansarea apelului respectiv. După cum nu se 
subliniază nici "amănuntul" că apelul preşedintelui Ungariei a fost lansat exact în 15 martie 
1990, dată la care minoritatea maghiară din Ardeal, sub conducerea UDMR şi cu largă 
participare din "patria mamă" şi din diaspora, sărbătorea, în mod provocator, revoluția 
maghiară de la 1848 (şi ziua națională a Ungariei), revoluție care a însemnat, pentru românii 
ardeleni, sute de sate distruse şi zeci de mii de victime omeneşti. (A căror unică vină era 
calitatea de român şi "impertinența" de a nu fi de acord cu alipirea Ardealului la Ungaria) 


Iată, aşadar, contextul în care d-l Szürös Mátyás - preşedinte al Ungariei la acea vreme 
- a ținut să-şi adreseze apelul "discriminatei" şi "oprimatei" minorităţi maghiare din România! 
Nemaivorbind de toate cele petrecute până atunci în Ardeal, cu precădere în secuime! 


Desigur, cei ce au contestat, la vremea respectivă (şi nu numai), Raportul cu pricina, 
calificându-l drept diversiune politică ("menită să confirme prejudecățile unor corifei 
vetrişti"}, pot să conteste (şi au şi făcut-o!) orice amestec din afară, inclusiv caracterul incitant 
al apelului respectiv sau însăşi existenţa acestuia. 


Din fericire, verba volant, scripta manent! Întâmplător (sau nu) suntem în posesia 
celor două exemplare ale cotidianului central de limbă maghiară Româniai Magyar Szo, în 
care a fost publicat "apelul" preşedintelui Ungariei, de fapt un interviu de mare întindere, 
consemnat de către Szekely Lăszlo (RMSz nr. 69/15 martie 1990, respectiv RMSZ nr.70/ 16 
martie 1990). Parcurgerea acestui interviu-fluviu nu numai că adevereşte existenţa "apelului", 
dar confirmă, cu prisosință, caracterul ce i-l atribuia Comisia Parlamentară în concluziile sale. 
Mai mult, în răspunsurile demnitarului maghiar pot fi regăsite nişte elemente care vin să 
confirme varii date şi etape ale eşafodajului pe care ne-am străduit să-l construim în capitolele 
anterioare, având la dispoziţie doar mărturii din "linia secundă", provenind de la personaje 
fără un statut oficial propriu-zis (cel puţin la data respectivă) şi activând sub diverse 
"acoperiri". Or, de această dată este vorba de însuşi şeful statului ungar, fie el şi interimar. 
Fireşte, funcția pe care o deținea la vremea respectivă şi formaţia de diplomat de carieră a d- 
lui Szürös şi-au pus amprenta asupra stilului în care acesta şi-a conceput şi formulat 
răspunsurile la întrebările d-lui Székely. Şi totuşi ... Dar să nu anticipăm şi să abordăm 
interviul cu pricina, apărut, în cotidianul amintit, sub titlul: "De ce pot fi mândri maghiarii?" 

După care urmează subtitlul : "Un interviu în exclusivitate, acordat ziarului nostru de către 
preşedintele interimar al Ungariei - Szürös Mátyás - cu ocazia Zilei Naţionale". 


Fireşte, având în vedere întinderea apreciabilă a textului (drept care a şi fost publicat 
în două numere consecutive ale RMSZ), ne vom rezuma doar la pasajele care pot constitui, 
explicit sau implicit, un apel adresat maghiarimii din Ardeal. Şi vom începe chiar cu titlul. 
Deci, de ce pot fi mândri maghiarii? Să-i dăm cuvântul d-lui Szürös: "Consider că Ungaria a 
Jucat un rol hotărâtor în faptul că Europa Centrală şi-a schimbat fizionomia politică în aşa 
scurt timp. Ceea ce cred că este un motiv legitim de mândrie pentru noi, ungurii". 


Ce să înţelegem din cele de mai sus, mai ales atunci când, bineînţeles, şi Ardealul se 
află, geografic, în Bazinul Carpatic, iar acesta a fost şi este considerat, din punct de vedere 
geopolitic, ca aparținând Europei Centrale? Să fie vreo aluzie la "modelul central-european"” 
preconizat pentru Timişoara şi la contribuţia maghiară la punerea lui în aplicare? N-ar fi 
exclus, pentru că iată ce declară, ceva mai încolo, acelaşi domn Szürös: "Mă îngrijorează ceea 
ce se întâmplă în România, şovinismul românesc se amplifică progresiv. Deşi n-ar trebui să se 
uite că scânteia declanşatoare a pornit de la un ungur — Tokes Lăszlo - iar impulsul 
generalizării evenimentelor l-a dat Ardealul". Iată, aşadar, o confirmare (mai voalată, e drept) 
nu numai a "modelului central-european", ci şi a deturnării acestuia de către cel "răsăritean". 
(Cum sună oare, în urechile scepticilor noştri, tezele "molnariene" puse în gura şefului statului 
maghiar, fie el şi interimar?). 


Să mergem, însă, mai departe, pentru că d-l Sziirâs (sziiră = ciur; szürös = ciurar) mai 
scapă, la decantare, şi alte "sedimente" interesante vizând perioada în care "Molnár şi ortacii" 
se pregăteau să înfrunte "sfidările erei postcomuniste": 


"La începutul anilor '80, împreună cu câţiva tovarăşi de idei, am început să analizăm 
relația dintre factorul naţional şi cel internațional. Am ajuns la concluzia că interesul 
internațional poate fi o sumă a intereselor naţionale, o sinteză a acestora. Pornind de aici am 
conchis că prioritatea noastră, a diplomaților şi politicienilor maghiari, trebuie să fie 
recunoaşterea, reprezentarea şi materializarea intereselor naţionale. ( ... ) Am fost nevoiţi să 
recunoaştem că problema naţională şi cea a naționalităților nu se rezolvă automat în socialism. 
Nicăieri în lume nimic nu se rezolvă de la sine, în nici o orânduire. (... ) Ca atare, noi trebuie 
să apărăm interesele maghiare şi pe cele ale maghiarilor, pentru că nimeni nu o va face în 
locul nostru. ( ... ) Primul pas pe care va trebui să-l facem în ceea ce priveşte problema 
națională este discutarea deschisă şi publică a acesteia, Drept care, ne-am străduit să aducem 
problema în atenţia opiniei publice internaționale, pentru ca toată lumea să afle ce se întâmplă 
cu maghiarimea din afara granițelor. Pe de altă parte, ne-am orientat eforturile în direcția 
realizării unei solidarități internaţionale, în vederea obținerii unui ajutor străin în sprijinul 
cauzei noastre. 


Toate acestea s-au conturat progresiv pe parcursul primilor ani ai deceniului. După 
care, în 1986-1987, am lansat, deschis, teza conform căreia maghiarimea trăitoare în afara 
hotarelor Ungariei este parte a naţiunii maghiare, pentru a cărei soartă suntem răspunzători. 
Dar aceasta a devenit politică oficială de stat abia după proclamarea republicii. ( ... ) În 
discursul pe care l-am rostit cu această ocazie am făcut precizări clare şi ferme în acest sens". 


lată, aşadar, confirmarea a tot ceea ce am scris despre perioada anilor '80, iată 
rădăcinile şi temeiul oficial, de stat, al politicii maghiaro-maghiare, iată comandamentul şi 
comanda care au determinat, încă din 1980, modificarea radicală a comportamentului 
minorității maghiare din România (şi nu numai). 


Să mergem, însă, mai departe, pentru a vedea pe ce se bazează platforma-program a 
UDMR şi toată politica acestei formaţiuni, începând cu primele zile post-decembriste. Cităm 


50 


din acelaşi interviu: 


"Nu văd nici o posibilitate de a scrie o nouă filă în istoria relațiilor ungaro-române, 
până când nu se vor realiza, pentru maghiarii din România, următoarele: drepturi individuale 
şi colective, autonomie şi auto-guvernare comunitară, ( ... ) acces liber la presa maghiară, la 
cărțile editate În Ungaria, învățământ autonom în limba maghiară ( ... )." 


Mai e cazul să continuăm? Să vedem, totuşi, finalul interviului, răspunsul dat de către 
preşedintele interimar al Ungariei (şi preşedinte al Parlamentului Ungar), la data de 15 martie 
1990, la întrebarea: "Ce transmiteți, prin intermediul ziarului Romániai Magyar Szó, 
maghiarilor din România?" lată răspunsul: 


aie ice 


putem oferi, de aici, în primul rând un ajutor moral şi politic, dar şi unul de altă natură. În 
sfârşit, cel mai important lucru este ca maghiarimea din Ardeal să-şi făurească singură 
destinul. 


Acest lucru poate fi sprijinit din afară, dar trebuie demarat din interior. ( ... ) Trebuie 
să spun că Ardealul este pământ strămoşesc maghiar, cel puţin în aceeaşi măsură în care este 
şi. românesc. Deci, maghiarii au acolo deplina îndreptăţire de a trăi, de a munci, de a lupta şi, 
ca atare, pot nu numai să ceară, ci să şi pretindă dreptul lor asupra pământului şi asupra a tot 
ce li se cuvine în materie de drepturi individuale şi colective. ( ... ) Urez mult succes 
cotidianului RMSZ. Este foarte important ca ziarul d-voastră să mobilizeze maghiarimea (... 
)" 

Drept care, pe prima pagină a RMSZ (nr, 70/16 martie 1990), alături de cea de a doua 
parte a interviului în discuție, apare fotografia unui monument (ridicat în 1896, cu ocazia 
împlinirii unui mileniu de la "descălecatul" din 896) pe al cărui soclu se poate citi: "Vulkán 
hágo - ösidöktöl magyar ... " ("Pasul Vulcan - unguresc din vremuri străvechi ... "). 


Dacă cotidianul "naţional şi democratic" Româniai Magyar Szo a ascultat porunca de 
la centru, mobilizând prompt maghiarimea, cum să n-o asculte maghiarimea din Ardeal? S-a 
văzut, la Târgu Mureş, la doar cinci zile după publicarea interviului! (Restul comentariilor în 
capitolul următor). 

Scenarii pre şi postdecembriste (XXVII) 
Târgu Mureş - Martie 1990: Apelul lui Szürös Mátyás (II) 


Am promis, în capitolul precedent, nişte comentarii suplimentare la "apelul" 
preşedintelui interimar al Ungariei, veritabil document programatic al istoriei "maghiaro-- 
maghiare" din perioada 1980-1990 şi, totodată, manifest incitator la revoltă antiromânească, 
adresat cititorilor cotidianului central de limbă maghiară - Româniai Magyar Szo - publicaţie 
difuzată în întreg Ardealul. Fireşte, demersul de presă al d-lui Szürös Mátyás n-a fost decât un 
ultim mesaj de încurajare, un semnal de atac, o confirmare oficială, venită de la cel mai înalt 
nivel, a faptului că Budapesta nu numai că sprijină moral, politic (şi cu "alte mijloace") 
acțiunile maghiare din Ardeal, dar se află, conceptual şi logistic, în spatele acestora. Sau nu 
este (n-a fost) aşa? Să revedem textul: 


"(... ) maghiarimea trăitoare în afara hotarelor Ungariei este parte a naţiunii maghiare 
(şi nu minoritate națională a statelor respective! - n. n.) pentru a cărei soartă suntem 
răspunzători, ( ... ) Aceasta a devenit politică oficială de stat ( ... ) Maghiarimea din Ardeal să- 
şi făurească singură destinul. ( ... ) Nu văd nici o posibilitate de a scrie o nouă filă în istoria 
relațiilor ungaro-române, până nu se vor realiza, pentru maghiarii din România, următoarele: 
drepturi individuale şi colective, autonomie şi autoguvernare comunitară (... ) învățământ 
autonom în limba maghiară ... " 


Să vedem, în continuare, ce conține platforma-program cu care UDMR a debutat, la 
Timişoara, în 23 decembrie 1989: "Drepturi individuale şi colective pentru minoritatea 
maghiară; sistem local de auto-guvernare a minorității maghiare - noi să ne hotărâm singuri 
soarta: reţea independentă de învăţământ în limba maternă, de la creşă până la universitate; ca 
parte a națiunii maghiare, legături strânse cu naţiunea-mamă" etc. 


Această izbitoare similitudine, până la ultimul amănunt, mai poate fi pusă pe seama 
unei coincidențe? Sau te pomeneşti că preşedintele Ungariei s-a inspirat din platforma 
UDMR? Să fim serioşi! Este vorba despre o politică oficială de stat, după cum o recunoaşte, 
explicit, însuşi preşedintele interimar al Ungariei şi despre efectele acesteia la nivelul 
minorităţilor maghiare trăitoare în afara granițelor Ungariei. Atât şi nimic altceva! Politică 
elaborată, pregătită şi demarată deja cu ani de zile înaintea prăbuşirii Lagărului Socialist, după 
cum rezultă din declarațiile aceluiaşi Sziirs Mátyás, făcute în calitatea de şef al statului 
maghiar. De altfel, faptul că UDMR a fost prima formaţiune care a apărut pe scena politică 
românească (în 23 decembrie 1989!) cu platformă-program, cu obiective clare şi eşalonate, cu 
strategie şi tactică puse la punct până la nivel de detalii, confirmă, cu prisosință, realitatea 
celor de mai sus. 


Să trecem la "apelul" propriu-zis, la ceea ce transmitea, prin intermediul celui mai citit 
ziar în limba maghiară, preşedintele interimar al Ungariei, la data de 15 martie 1990, 
maghiarilor din România (din Ardeal, în speţă): 


ETET 


putem oferi, de aici, în primul rând un ajutor moral şi politic, dar şi unul de altă natură. În 
sfârşit, cel mai important lucru este ca maghiarimea din Ardeal să-şi ia soarta în propriile 
mâini, să-şi făurească singură destinul. Acest lucru poate fi sprijinit din afară, dar trebuie 
demarat din interior. ( ... ) Trebuie să spun că Ardealul este pământ strămoşesc maghiar, cel 
puţin în aceeaşi măsură în care este şi românesc. Deci, maghiarii au acolo deplina îndreptăţire 
de a trăi, de a munci, de a lupta şi, ca atare, pot nu numai să ceară, ci să şi pretindă dreptul lor 
asupra pământului şi asupra a tot ce li se cuvine în materie de drepturi individuale şi colective. 
(... ) Este foarte important ca ziarul d-voastră să mobilizeze maghiarimea ... " 

Să le luăm pe rând. Deci, "să profite de noile posibilități şi să se mobilizeze" (că de 
organizat, slavă Domnului ... ). Care erau aceste noi posibilități? Cele oferite de condiţiile post 
revoluţionare: forțe de ordine compromise, timorate, ineficiente, vid de putere, granițe 
deschise, repetate încercări de destabilizare (inclusiv lovituri de forță îndreptate împotriva 
structurilor provizorii) etc. Ce altfel de mobilizare, față de tot ce s-a întreprins, până la data 
respectivă (15 martie 1990), în Ardeal, cu precădere în secuime? Ce altceva putea să însemne 
această mobilizare, decât declanşarea "pogromului antimaghiar"” care trena deja de luni de 
zile? Ce altceva "putea fi sprijinit din afară", dar "trebuia demarat din interior"? Că doar 
acțiunile de purificare etnică - separatism - enclavizare erau demarate de mult, dacă nu 
finalizate deja! Ce altceva mai lipsea pentru ca maghiarimea din Ardeal "să-şi făurească 
singură destinul"? 


Fireşte, apelul lui Szürös Mátyás era la fel de cinic ca şi al celor ce-i mobilizau pe 
secui, în 22-23 decembrie 1990, de la diverse staţii de amplificare. Bineînţeles, acel ajutor de 
"altă natură" (nu numai moral şi politic) nu putea veni de la Ungaria, ci numai de la nişte forțe 
internaționale de pacificare, şi asta după ce ar fi curs suficient sânge, cu precădere maghiar şi, 
negreşit, "nevinovat"! Dar acest lucru, evident, nu-l ştiau decât "cei chemaţi" şi nici nu era 
cazul să fie divulgat. Drept care, maghiarimea din Ardeal ("parte a națiunii maghiare") a fost 
îndemnată, de însuşi preşedintele din "patria-mamă", să se "mobilizeze" în fine (până la 
alegeri nu mai erau decât două luni!), poate-o ieşi vreun pogrom autentic, sau măcar unul fals 
şi răstălmăcibil cu mijloacele de care dispune presa, în speţă cea audio-vizuală, şi, fireşte, cu 
ajutorul "lobby"-ului maghiar din diaspora, infiltrat în toate structurile de mass-media (şi nu 
numai) din lume. Şi ce-o ieşi, o ieşi: dacă nu o evoluţie şi un deznodământ de tip Kosovo, 
atunci măcar o stigmatizare durabilă a României şi perspective certe de viitor pentru 
maghiarimea din Ardeal, cu şanse sporite de reuşită, fie prin "endemizarea etnocidului" (vezi 
Sütö András), fie prin instrumentarea unor scenarii de alt tip (cel regional, de pildă). Ce 
contează că va curge sânge? Scopul scuză mijloacele! 


Ce-ar mai fi de adăugat? Poate doar faptul că Sziirâs Mátyás , în cea mai bună tradiție 
roesleriană, a făcut trimitere la autohtonitatea elementului maghiar şi la teza conform căreia 
noi, românii, ne-am fi infiltrat în Ardeal începând abia cu secolul al XIII-lea. Pentru că ce 
altceva poate să însemne afirmaţia că "Ardealul este pământ strămoşesc maghiar, CEL 
PUŢIN (s.n.) în aceeaşi măsură în care este şi românesc"? 


Iată, aşadar, temeiul, falsul temei în baza căruia maghiarii din Ardeal "pot nu numai să 
ceară, ci să-şi pretindă dreptul lor asupra pământului şi asupra a tot ce li se cuvine"! 


Este de mirare că în fața unui asemenea apel, care oferea atât temeiul şi motivația cât 
şi scopul şi calea, care promitea ajutor şi aducea binecuvântarea "patriei-mame", maghiarimea 
din Ardeal "şi-a luat soarta în propriile mâini" şi, peste numai cinci zile, a pornit "să-şi 
făurească singură destinul", nu cerând, ci pretinzându-şi "dreptul asupra pământului"? 

Scenarii pre şi postdecembriste (XXVIII) Târgu Mureş - Martie 1990: 
Prima zi a "pogromului" 


Am văzut, în capitolele precedente, preliminariile "pogromului antimaghiar” de la 
Târgu Mureş din 19-20 martie 1990. Am trecut în revistă premisele istorice, diversele 
momente şi conjuncturi istorice care au influenţat şi ritmat evoluţia politicii revizioniste 
maghiare, etapele şi filierele acesteia, succesele şi insuccesele, dar, înainte de toate, 
consecvența neabătută şi perenitatea acestei politici, impunerea ei ca prioritate națională 
oficială, indiferent de contextul ideologic, politic sau de orice altă natură. 


De asemenea, am arătat, cu argumente de necontestat, că n-a existat nici un moment 
mai important în istoria Ungariei din ultimele două secole, în care, printre obiectivele de 
frunte, să nu fi figurat şi anexarea Ardealului. Aşa a fost în 1848 (când unul din principalele 
obiective ale paşoptiştilor maghiari a fost alipirea Ardealului la Ungaria), în 1867 (când, în 
cadrul statului dualist Austro-Ungar, se realizează, pentru prima oară în istorie, anexarea 
efectivă a Ardealului la Ungaria pentru o durată de 51 de ani), în 1919 (când în programul lui 
Kun Bela, conducătorul republicii comuniste ungare, figura, la loc de cinste, acelaşi obiectiv), 
în 1920 (când groful Apponyi, la Trianon, s-a dat de ceasul morţii să păstreze Ardealul pentru 
Ungaria sau măcar să-i obțină un statut de autonomie), în 1940 (când Ungaria şi-a oferit 
serviciile "Axei", cu unicul scop - parțial şi temporar realizat - de a reface "Ungaria Mare"), în 
1946-47 (când delegația ungară a pretins, la Conferinţa de Pace de la Paris, 22000 de kmp. din 
teritoriul Ardealului, iar la Cluj s-a încercat, în prealabil, regizarea unui "pogrom 
antimaghiar", după aceeaşi rețetă care s-a aplicat, cu 44 de ani mai târziu, la Târgu Mureş şi 
cu aceeaşi finalitate), sau în 1956 (când, paralel cu revoluţia din Ungaria, conducătorii 
Universităţii Bolyai şi ai Bisericilor Romano-Catolică şi Reformată instrumentau un plan de 
desprinderea Ardealului din trupul României). 


Am văzut, în continuare, pregătirile, demarate încă de la începutul anilor '80, pentru 
"sfidările perioadei postcomuniste", pregătiri confirmate, la cel mai înalt nivel, în "Apelul" d- 
lui Szürös Mátyás . 


De asemenea, am relatat despre "Timişoara" şi "modelul central-european", despre 
scenariile care operau şi se interferau în zonă, despre diverşi "vectori", "artificieri." şi 
"deturnători", atât interni cât şi externi, meniți a concura (sau conlucra) la "iugoslavizarea" 
României. 

Şi, în fine, am expus şi analizat cele întâmplate în Ardeal, cu precădere în secuime, din 
prima zi a victoriei Revoluţiei Române şi până în preajma "Evenimentelor din Târgu Mureş". 
Am subliniat caracterul (primordial) provocator al acestor acţiuni, menite a proba - prin 
declanşarea unui autentic sau fals pogrom antimaghiar - etnocidul la care ar fi supusă 
minoritatea maghiară din România (în speţă din Ardeal), etnocid care ar reclama intervenția 
unor forțe internaționale de pacificare, cu toate implicațiile aferente în ceea ce priveşte 
viitorul provinciei respective. 


In acest context, am reliefat ineficienţa provocărilor practicate în zona "Har-Cov" şi 
mutarea "epicentrului" în judeţul Mureş, zonă cu populație românească sensibil mai mare 
(aproximativ 50%) față de Harghita sau Covasna, de la care se aştepta o reacție pe măsură. 


Pentru a declanşa această reacţie s-a recurs, după cum am mai menţionat, la aceeaşi 
recuzită: separatism şcolar (impus cu forța, în plin an şcolar), inscripții în limba maghiară (în 
lipsa oricărui cadru juridic), refuzul de a-i servi pe cei ce se adresau în româneşte, profanarea 
monumentelor (inclusiv ale lui Avram Iancu şi Bălcescu) şi bisericilor româneşti, lozinci şi 

demonstraţii antiromâneşti, etc., etc. Şi, fireşte, atacuri şi calomnii la adresa Uniunii Vatra 
Românească (UVR), singura organizaţie care a luat atitudine publică faţă de cele de mai sus, 
față de atacul udemeristo-hungarist la adresa integrităţii şi suveranității statului român. 


Numai că, mult aşteptata reacţie românească, menită a duce la mult râvnitul şi 
"necesarul" pogrom antimaghiar (cu sau fără ghilimele), s-a dovedit a nu fi un fenomen 
pendinte de cantitate, de densitatea românilor în zonă, ea rezumându-se la amintitele luări de 
atitudine ale UVR, la declarații de presă, la adunări şi demonstrații paşnice. Şi era normal să 
fie (să fi fost) aşa. Pe de o parte, după cum am mai afirmat-o, intoleranţa şi agresivitatea nu ne 
caracterizează şi, pe de altă parte, mult hulita "Vatră" a fost nu un factor incitator, ci unul de 
echilibru şi de temperare a capetelor înfierbântate, intuind ceea ce se pregăteşte şi înțelegând - 
la fel ca şi studențimea română din Clujul anului 1946 - cui şi cum ar putea să-i folosească 
orice violenţă, în contextul dat. Cât priveşte puterea provizorie, aceasta fie că n-a înțeles ce se 
petrecea în zonă, fie că a înțeles şi a considerat că expectativa este de preferat, orice 
intervenţie putând agrava starea de fapt. 


În faţa acestei situaţii, în criză de timp (alegerile se apropiau şi o dată cu ele şi sfârşitul 
provizoratului şi a condiţiilor prielnice pescuitului în ape tulburi), suportând certe presiuni din 
partea Budapestei ("Apelul" d-lui Szürös Mátyás stă dovadă în acest sens), promotorii locali 
ai "pogromului antimaghiar" (dacă nu conducerea UDMR în ansamblul ei, atunci măcar d-nii 
Kincses, Szöcs, Király, Tokes etc.) se văd obligați să precipite evenimentele şi să treacă la 
provocări mai consistente, mai directe şi mai eficiente, pentru că - nu-i aşa? - şi răbdarea 
românului are limitele ei: dacă nu merge cu batjocura, punem mâna pe par! (sau pe alte 
corpuri contondente). 


S-a bătut multă monedă pe primul episod al "pogromului", cel din 19 martie, în care a 
fost devastat sediul UDMR din Târgu Mureş, acţiune pe parcursul căreia, printre victimele 
"Şovinismului" şi "sălbăticiei” românilor s-a numărat şi scriitorul Sütö András. Numai că cei 
ce relatau, cu lux de amănunte, desfăşurarea evenimentelor cu pricina, fie în presa. de limbă 
maghiară a vremii, fie în depoziţiile destinate raportorilor de la "Helsinki Watch”, au "uitat" 
un singur "amănunt": furia respectivilor români a avut ca suport nu naționalismul extremist şi 
alcoolul - cum se afirma în "Romániai Magyar Szó" din 22 martie 1990 - ci, pur şi simplu, 
bombardamentul la care au fost supuşi aceştia în momentul în care TRECEAU pe lângă sediul 
UDMR. Coloana respectivă de demonstranți, care nu avea nici măcar intenția de a face vreo 
haltă în dreptul amintitului sediu, s-a oprit din drumul ei şi a ajuns, finalmente, să devasteze 
clădirea - cu "pagubele colaterale" aferente - fiind întâmpinată cu o ploaie de obiecte 
contondente, inclusiv țigle şi cărămizi. Or, într-o atare situație chiar şi "mămăliga" 
explodează! 


De altfel, provocări de acest fel, chiar cu tentă de kamikadze, au mai fost. Este 
suficient să amintim de Trabantul din cartierul Tudor (locuit aproape exclusiv de români), 
condus de un ungur, care a intrat, în plină viteză, într-un grup de români adunaţi în spațiul 
dintre blocuri. Şi în acest caz, partea maghiară a încercat să pună vina pe starea de ebrietate (a 
şoferului), numai că, de această dată, invocând-o ca şi circumstanţă atenuantă! (Aprecierea îi 
aparţine lui Király Kâroly şi a apărut în acelaşi număr din 22 III '90 al RMSZ). 


Cât priveşte ziua "marelui pogrom" (antimaghiar - cum altfel?) - 20 martie 1990 - care 
trebuia să confirme, cu dovezi irefutabile, existenţa efectivă a etnocidului, regizorii cu pricina 
au recurs la o diversiune simplă dar eficientă, la fel de simplă şi eficientă ca, de pildă, cea 
folosită în Decembrie '89 la Otopeni, Academia Militară, MApN sau Şomcuta Mare. Dar 
despre aceasta, în capitolul următor. 

Scenarii pre şi postdecembriste (XXIX) 
Târgu Mureş - Martie 1990: A doua zi a "pogromului" 


Primii paşi (către "pogrom") fiind tăcuţi în ziua precedentă, vizând ambele tabere 
(maghiarii fiind revoltați de devastarea sediului UDMR - românii, pe de altă parte, făcând 
dovada că reacționează, totuşi, la provocări supraliminale), urma ca în 20 martie să se 
deruleze cel de al doilea act al scenariului, menit să convingă o lume întreagă de realitatea 
etnocidului (efectiv) la care ar fi supusă minoritatea maghiară din Ardeal. 


Drept care, echipa "irlandeză" de televiziune a fost instalată pe acoperişul (plat) de la 
"Hotel Grand", în balconul "Palatului Culturii" a luat loc "Statul Major”, în frunte cu Kincses 
Elöd (care dirija, de la microfon, "ostilitățile", folosindu-se inclusiv de formule cifrate), iar 
Piaţa Centrală din Târgu Mureş s-a umplut cu aproximativ 30.000 de unguri şi, de cealaltă 
parte, cu cel mult 3.000 de români, mânați mai degrabă de curiozitate decât de intenții 
agresive. 

În faţa acestei situaţii, care s-a perpetuat ore în şir şi care nu întrunea condițiile 
elementare necesare nu declanşării unui pogrom antimaghiar (cum să "pogromizeze "3.000 de 
români 30.000 de unguri?), dar nici măcar înscenării unui fals pogrom (pentru că, totuşi, 
măcar inițiativa trebuia să aparțină românilor, să pornească din tabăra acestora, restul fiind 
uşor răstălmăcibil ulterior), se impunea instrumentarea unei diversiuni. Înainte de a o 
deconspira, însă, să vedem cum au fost prezentate evenimentele în presa maghiară. 
Reproducem din "Romániai Magyar Szó" (nr, 75/22 III 1990) filmul zilei, începând cu: "orele 
10.30... Între timp, numărul demonstranţilor paşnici (maghiari - n.n.) creşte la 25-30.000.(... ) 


orele 14.00 - Un grup de "vătraşi” se apropie de Piaţa Centrală, se amplasează lângă 
"Hotel Grand" şi încearcă să tulbure demonstraţia paşnică şi disciplinată a maghiarilor. Fără 
succes, deocamdată. 


14.30 - Se răspândește ştirea că sosesc ţăranii de pe Valea Gurghiului, înarmaţi cu 
topoare. (Oare pe ce cale parvine "informaţia", respectivii urmând să sosească abia la orele 18 
şi având de străbătut doar (maximum) 50 de kilometri? - n.n.) (... ) 


orele 16.00 - Tensiunea se amplifică. "Vătraşii” îi bombardează pe maghiarii 
neînarmaţi, nu numai cu injurii, ci şi cu bile de metal, oglinzi de buzunar, sticle. (... ) 


orele 18.00 - Cu 8-10 autobuse sosesc ţăranii (români n.n.) instigați şi manipulati, 
înarmați cu topoare, furci şi alte scule tăietoare şi înțepătoare. Venirea acestora, de pe o rază 
de 50 de km, şi înarmaţi până în dinţi, îi ia prin surprindere pe demonstranţii (unguri - n. n.) 
paşnici, disciplinaţi şi neînarmaţi, (De ce, dacă de la orele 14.30 deja se răspândise ştirea? D-I 
Bögözi Attila de la RMSZ, autorul relatării, uită de la mână până la gură? Cât priveşte 
"neînarmarea" demonstranţilor "pașnici", vom reveni - n. n.) Armata nicăieri .... 


orele 18.30 - Țăranii români aduşi din satele învecinate se năpustesc asupra 
demonstranţilor lipsiţi de apărare şi, fără să aleagă, lovesc copii, femei, tineri, bătrâni. Apar 
autosalvările, sună sirenele, oamenii se refugiază. Clădirea CPUN-ului se umple de răniți. 
Haosul din piaţă este de nedescris. Oasele troznesc, securile cad, furcile îşi fac şi ele datoria, 
răniții se prăvălesc pe caldarâm. Şi curge sânge. Sângele unor oameni nevinovaţi, care îşi 
cereau drepturile în mod paşnic şi disciplinat. 


orele 19.00 - În fine, apare şi Armata, dar nu mai poate decât să limiteze amploarea 
înfiorătorului pogrom. 


miercuri (21 III - n.n.) orele 7.00 - Datele Spitalului de Urgenţă: 5-6 morţi, peste 160 

de răniți." 


Inainte de a discuta despre diversiunea amintită (şi despre altele care au urmat) se 
impun, vis-a-vis de relatarea dlui Bögözi, câteva întrebări: 


- Cum au reuşit, "un grup de vătraşi”, împreună cu vreo 100-200 de ţărani din Hodac 
şi Ibăneşti (pentru că n-au fost 8 autobuse, ci doar 4-5, oricând renumărabile pe caseta video 
care înregistrează scena sosirii) să "pogromizeze" un adversar de zece ori mai numeros şi 
câtuşi de puţin neînarmat? (Vom reveni) 


- Ce fel de pogrom antimaghiar este acela în care majoritatea morților şi răniților 
aparțin "agresorilor români"? 


- Ce fel de pogrom (antimaghiar) este acela în care, conform concluziilor Raportului 
"Helsinki Watch”, nu se cunoaşte inițiatorul şi nu se poate determina cine a recurs primul la 
violență? Şi este vorba de un raport considerat neutru (atât cât putea el fi, în condiţiile 
mediatizării distorsionate practicate la acea vreme) de către partea maghiară, ba chiar pus în 
antiteză (RMSZ nr.186/2 august 1990) cu "Raportul Mânzatu", considerat părtinitor (în 
favoarea românilor)! 


- Cine a chemat (tocmai pentru 20 martie 1990!) echipa "irlandeză" de televiziune, 
cine a instalat-o pe cea mai înaltă clădire din zonă (Hotel Grand) aflată exact în dreptul liniei 
de demarcaţie dintre cele două tabere, cine a instruit-o ce şi cum să filmeze, ce să selecteze, ce 
să rețină pentru lumea largă, sau cum să-i deosebească pe români de unguri? (Se pare că 
singurul criteriu a fost: român=agresor, ungur = victimă, !) 


- Cum de nu apar, în nici o secvenţă filmată de amintita echipă, hodăcenii (înarmați cu 
topoare, furci, coase) căsăpindu-i pe unguri? 


- Cum de toate scenele de violență, care apar pe pelicula ce a făcut înconjurul lumii, ne 
arată orăşeni (şi nu ţărani!), înarmaţi cu bâte absolut identice ca formă, dimensiuni şi (lipsă 
de) uzură (şi nu cu unelte forestiere sau agricole), bâte ce au fost, în mod evident, 
confecționate la comandă şi pregătite pentru faza a doua a "pogromului antimaghiar"? 


- Cum de printre victimele celor ce mânuiau respectivele bâte-STAS s-a aflat şi 
"ungurul" Mihăilă Cofariu? 


- Cum de cei căsăpiţi cu bâtele - indubitabil români, ca şi Cofariu, erau, fără nici o 
excepţie, neînarmaţi? Unde erau topoarele, furcile, coasele? (Acestea nu puteau fi văzute nici 
abandonate pe jos, dar nici în mâinile celor ce, vorba d-lui Kincses Elöd - rostită la Duna TV 
în 10 decembrie 1996, orele 19 "şi-au depăşit legitima autoapărare") - Şi-atunci, ne întrebăm 
din nou, cum de pe videocasetele respective nu este înregistrată nici măcar o singură scenă în 
care țăranii (români) de pe Valea Gurghiului îi agresează, cu uneltele din dotare (topoare, 
furci, coase etc.) pe ungurii din Târgu Mureş, sau măcar se apără cu acestea împotriva 
amintitelor bâte "standardizate"? 


- Şi, în fine, ce fel de pogrom (antimaghiar) este. acela despre care Szöcs Geza, omul 
numărul doi al UDMR la acea vreme, declara, la doar trei luni după evenimente, în cadrul 
primului Congres Naţional al UDMR, următoarele: "Târgu Mureşul n-a fost o înfrângere, ci o 
victorie, n-a fost un sfârşit, ci un început"!?? 


Aşa cu "pogromul antimaghiar" din 20 martie de la Târgu Mureş! Şi nu altfel! 
Scepticilor le recomandăm să revadă casetele cu pricina, pentru a verifica exactitatea celor 
expuse şi, eventual, a se mira că n-au remarcat amintitele amănunte”. 


Am putea, la urma urmei, să ne oprim aici, dar am rămas datori cu "diversiunea". In 
realitate, chemarea țăranilor din Hodac şi Ibăneşti era o componentă facultativă a scenariului, 

ținută în rezervă pentru eventualitatea că "grupul vătraşilor” (care nici măcar nu erau vetrişti, 
UVR intuind ceea ce se punea la cale şi avertizându-şi membri în consecință) nu va reacţiona, 
conform aşteptărilor, la provocările "demonstranților paşnici, disciplinați şi (mai ales) 
nevinovaţi”. Ca atare, "Statul Major", condus de către Kincses Elöd, constatând, pe la orele 
14.30, că lucrurile trenează şi "vătraşii" nu vădesc nici o intenţie de a "intra în horă", decide 
recurgerea la arma secretă: se dau nişte telefoane anonime la Hodac, Ibăneşti şi alte localități 
de pe Valea Gurghiului (localități pur-româneşti, ai căror locuitori fie că aveau rude în Târgu 
Mureş, fie că aveau navetişti în familie care lucrau în oraşul respectiv), telefoane care 
avertizau asupra faptului că, în Târgu Mureş, românii sunt omorâți de către unguri. 
Consecutiv, se produce deplasarea gurghienilor, alarmaţi pentru siguranţa sau chiar viaţa celor 
apropiaţi, spre capitala de judeţ. Fireşte, finalizarea deplasării, întârziată de timpul necesar 
procurării mijloacelor de transport, reclamă câteva ore. 


Aşa - şi nu altfel - au ajuns "țăranii români instigați şi manipulați" în Târgu Mureş. 
(De altfel, tot în acelaşi Raport "Helsinki Watch", reprodus în RMSZ începând cu data de 2 
august 1990, se precizează: "Nu se poate stabili nici o legătură între "Vatra Românească" şi 
inițierea sau organizarea deplasării la Târgu Mureş a ţăranilor de pe Valea Gurghiului"!) 


Cât priveşte sosirea efectivă a acestora şi contribuţia lor la declanşarea pogromului 
"antimaghiar", casetele video destinate marelui public (adică decupate şi montate 
corespunzător scopului propus: răstălmăcirea adevărului şi manipularea opiniei publice 
internaționale) ne arată următoarele: autobuzele cu pricina ajung, la ora indicată în relatări, 
până în apropierea liniei de demarcaţie venind dinspre partea pieţei ocupată de români (ceea 
ce demonstrează, în plus, subțirimea "grupului de vătraşi"”), ocupanţii vehiculelor respective 
coboară şi, după un scurt. răstimp de derută, se precipită, într-adevăr, spre liniile maghiare. 
Moment în care acestea se repliază, realizând un "golf" adânc în dispozitivul respectiv, 
manevră executată la o comandă pornită din balconul "Palatului Culturii". După care a urmat, 
probabil, o învăluire pe flancuri şi o încercuire completă. Spunem probabil, pentru că 
respectiva casetă video (care a făcut înconjurul lumii cu "ungurul" Mihăilă Cofariu - victimă a 
bestialității "românilor”) în următoarea secvență trece direct la scena cu căsăpirea unor 
oameni neînarmaţi (indubitabil români), de către mânuitorii bâtelor-standardizate (indubitabil 
unguri) şi la maltratarea (aproape) cadavrului lui Mihăilă Cofariu. 


Astfel s-a scris istoria dublei diversiuni (de declanşare şi mediatizare mincinoasă) a 
"pogromului antimaghiar" din 20 martie 1990 de la Târgu Mureş. 


P.S. Şi, pentru a mai adăuga un ultim argument (dacă mai este cazul), menţionăm că 
există o casetă video (proiectată în 4 mai 1990, în Sala Polivalentă din Târgu Mureş, în faţa a 
patru mii de membri şi simpatizanți ai Vetrei Româneşti) care imortalizează scena în care 
generalul (r) Scrieciu, preşedinte al CPUN Târgu-Mureş la acea vreme (20 martie 1990), 
sechestrat în sediul respectiv şi imobilizat într-un fotoliu, cu receptorul telefonului ţinut la 
ureche, este somat, ultimativ, în următorii termeni: "Dacă nu raportați la Bucureşti că românii 
şi Vatra Românească sunt singurii răspunzători de cele întâmplate la Târgu Mureş, continuăm 
măcelul!" 

Scenarii pre şi postdecembriste (XXX) 
Târgu Mureş - Martie 1990: "Reacţia" Budapestei 


Pe parcursul a zece capitole ne-am străduit să demonstrăm caracterul (primordial) 
provocator al celor petrecute în secuime, începând cu 22-23 decembrie 1989 şi culminând cu 
zilele de 19-20 martie 1990. Nu mai revenim asupra celor expuse, cert este că pe parcursul 
întregului interval de trei luni partea maghiară a căutat conflictul, cum s-ar zice, cu lumânarea, 
cu - dacă nu unicul - dar principalul scop de a declanşa o confruntare interetnică de mari 
proporții, cu morți şi răniţi, care să poată fi prezentată, prin răstălmăcire mediatică, opiniei 
publice internaţionale şi înaltelor foruri de decizie drept pogrom antimaghiar, ca o dovadă 
supremă a etnocidului (efectiv) la care ar fi supusă minoritatea maghiară din România. Ceea 
ce, până la urmă s-a şi reuşit, chiar dacă nu la amploarea scontată şi nu cu răsunetul şi efectul 
internațional dorit. 


Desigur, impactul mediatic inițial a fost apreciabil şi şi-a atins ținta: cum să nu se 
cutremure o lume întreagă la vederea "ungurilor" neînarmaţi - căsăpiți de ciomăgarii 
"români", sau la imaginea cu "ungurul" Mihăilă Cofariu, mai mult mort decât viu, maltratat de 
către "românul" Cseresznyes Pâl? Numai că, mai devreme sau mai târziu, s-a aflat, totuşi, 
identitatea reală a celor în cauză şi, pe de altă parte, speranţa că "Târgu Mureşul nu este un 
sfârşit, ci un început" s-a dovedit cât se poate de deşartă. Or, cu un unic şi fals pogrom 
antimaghiar, neurmat de nici o recidivă - fie şi la fel de falsă - este greu de presupus că poţi 
câştiga de partea ta opinia publică internațională de aşa manieră încât aceasta să determine 
(sau măcar să accepte) intervenţia unor forțe de pacificare ale ONU. Pentru aşa ceva este (era) 
nevoie de o "endemizare" a etnocidului! (Ştia ce ştia d-l Sütö András, atunci când ţinea 
discursuri, la Viena, "între două pogromuri"!) 


De altfel, nu numai amintitul scriitor şi udemerist de frunte conştientiza necesitatea 
imperioasă a "endemizării" procesului, a creării unui autentic "status pogromicus", ci şi alți 
corifei ai UDMR. Este suficient să (re)amintim, în acest sens, declaraţia lui Szöcs Geza, 
premergătoare insinuării "vieneze" a lui Siită, făcută de la tribuna Congresului UDMR din 
iunie 1990: "Târgu Mureşul nu este o înfrângere, ci o victorie, nu este un sfârşit, ci un 
început!" 


Se poate ceva mai limpede şi mai tranşant? (Nemaivorbind de faptul că pogromul 
ANTIMAGHIAR este apreciat ca o victorie maghiară!!?) Deci, etnocidul minorităţii maghiare 
trebuia să continue! Drept care, provocările, departe de a înceta, au continuat şi în lunile 
următoare, şi asta în ciuda faptului că, între timp, au avut loc nişte alegeri libere şi 
democratice care au adus la cârma țării o Putere legal constituită, având girul majorității 
covârşitoare a electoratului. Este suficient să amintim, în această privință, că în ziua de 13 
iunie 1990, paralel cu evenimentele din Bucureşti, singura localitate din ţară în care a mai fost 
atacat, devastat şi incendiat sediul poliţiei a fost Miercurea Ciuc. Şi, pentru a împrăştia orice 
dubii în legătură cu caracterul antiromânesc (şi nu anti-"neocomunist"!) al gestului, 
incendiatorii şi-au "asezonat" provocarea şi cu nişte lozinci mai mult decât edificatoare. Iată 
câteva dintre ele: 


- "Iliescu nu uita, Ardealul nu-i ţara ta!" 
- "Valahi împuţiți, plecați din Miercurea Ciuc!" 
- "Să radem această instituție românească de pe faţa pământului! " 


De altfel, faptul că se miza pe permanentizarea "etnocidului”, pe întreținerea stării 
conflictuale până la inducerea unui veritabil război civil, condiție necesară - şi perfect 

conştientizată în tabăra provocatorilor - pentru determinarea unei intervenţii a trupelor ONU, 
rezultă, fără echivoc, şi din reacția statului maghiar la evenimentele din Târgu Mureş, mai cu 
seamă din precocitatea acestei reacţii. Ca atare, să lăsăm pentru altă dată provocările 
ulterioare şi declarațiile mobilizatoare sau doar nostalgic-insinuante ale liderilor UDMR şi să 
ne întoarcem la acelaşi număr (75/22 martie 1990) al cotidianului central de limbă maghiară 
Româniai Magyar Sz6 din care am mai reprodus în capitolele anterioare, pentru a vedea când 
ŞI în ce termeni s-a produs această reacţie şi, mai cu seamă, pe ce date şi fapte consumate s-a 
bazat aceasta. lată, pentru început, titlurile de pe ultima pagină, cea destinată ştirilor externe: 


"Ecoul internațional al evenimentelor de la Târgu Mureş"; "Cu răspundere pentru 
soarta națiunii”; "Németh Miklos către Petre Roman"; "Declaraţia ministrului de Externe 
maghiar despre evenimentele din România"; 


"Punctul de vedere al partidelor din opoziție"; "Telegrama SzDSz (Uniunea liber- 
democraților - n.n.)" etc. Vom cita selectiv, fără a respecta ordinea enumerării. Să începem cu 
amintita telegramă: 


"SzDSz a trimis o telegramă premierului polonez Tadeus Mazowiecki şi preşedintelui 
cehoslovac Vaclav Havel. În telegramă, cei doi politicieni sunt rugaţi să protesteze împotriva 
acțiunilor antimaghiare din Ardeal, ( ... ) împotriva terorizării minorității maghiare şi a 
pasivității forțelor de ordine." 


Să vedem poziţia partidelor din Opoziția ungară: 


"MDF (Forumul Democrat Maghiar - n.n.), SzDSz şi FKGP (Partidul Micilor 
Agrarieni Independenţi - n.n.) au somat guvernul român să apere drepturile colective ale 
minorităţii maghiare şi să pedepsească aspru pe organizatorii manifestărilor şovine, adică pe 
cei de la "organizaţia culturală” Vatra Românească. După părerea FKGP, dacă guvernul 
român nu ia măsuri urgente, în Ardeal pericolul războiului civil devine iminent." 


Să reproducem câteva fragmente semnificative şi din scrisoarea pe care premierul 
Nemeth Miklos a adresat-o omologului său român: 


"Opinia publică din Ungaria şi conducerea statului ungar au luat act, cu consternare, 
de atrocitățile ale căror victime au fost minoritarii maghiari din România. ( ... ) Puterea 
provizorie din România subordonează problema minorităţii maghiare luptei pentru putere, 
făcând concesii inadmisibile unor forțe naționalist-extremiste. ( ... ) Tulburarea, repetată, a 
sărbătoririi zilei de 15 martie şi profanarea simbolurilor noastre naționale cu această ocazie 
lezează profund sensibilitatea şi demnitatea maghiarilor. ( ... ) Evenimentele antimaghiare, cu 
caracter de pogrom, petrecute la Târgu Mureş, în 19 martie, ne-au revoltat peste măsură. (... ) 
Cerem, apăsat, ca autoritățile române să ia atitudine hotărâtă împotriva instigatorilor, printre 
aceştia excelând faimoasa organizaţie de tip fascistoid - Vatra Românească. În lipsa unor 
măsuri ferme urmările vor fi imprevizibile, iar întreaga răspundere va aparţine părții române." 


În ceea ce-l priveşte pe d-l Horn Gyula, ministru de Externe al Ungariei la acea vreme, 
acesta a mai adăugat încă un element la "rechizitoriu": "aceste forțe naţional-extremiste vor 
să-l izgonească pe unguri de pe pământul lor strămoşesc!" Numai că d-l Horn nu s-a adresat 
părții române sau vecinilor, ci, printr-un mesaj "urgent şi personal", direct lui Javier Perez de 
Cuellar, secretarul general al ONU, precum şi preşedintelui în exercițiu al Consiliului de 
Securitate şi conducătorului Departamentului pentru drepturile omului de la Geneva, cerându- 
le, în numele guvernului maghiar, "intervenția de urgenţă a ONU"! 


Deci, în baza unei simple informaţii, fără o confirmare oficială bazată pe investigații 
care să clarifice natura evenimentelor, cauzele, responsabilitățile etc., Gyula Horn, ministrul 
de Externe al Ungariei, cere, în numele guvernului maghiar, intervenția ONU în Ardeal! 

Şi dacă mai adăugăm că această solicitare s-a făcut în dimineața zilei de 20 martie 
1990 (după cum se specifică, în mai multe rânduri, în materialul din care am reprodus), deci 
înaintea desfăşurării "pogromului antimaghiar” (început abia la orele 18.30!), chestiunea 
devine şi mai interesantă. 


Cei câţiva răniți din ziua precedentă (19 III '90) puteau oare justifica o intervenţie de 
asemenea anvergură la vârful ONU şi al Consiliului de Securitate? Să fim serioşi! 


Ce altceva putem deduce decât că, în dimineaţa zilei de 20 martie 1990, nu numai 
"Statul Major" din Târgu Mureş (Kincses, Szăcs, Tokes etc.), dar şi ministrul de Externe 
ungar (care, desigur, acționa solidar cu guvernul) ştiau, cu precizie, ce urma să se întâmple în 
după-masa şi seara aceleiaşi zile!!! 


Mai este nevoie de vreun alt argument pentru a demonstra că "pogromul antimaghiar” 
a fost dorit şi instrumentat de către partea maghiară? 


Mai este nevoie de vreun alt argument pentru a demonstra că se miza pe un conflict de 
amploare şi de durată, pe un autentic război civil? 


Mai este nevoie de vreun alt argument pentru a demonstra că acest "război civil" avea 
menirea de a determina intervenţia trupelor ONU, cu perspective de tip "iugoslav" pentru 
viitorul Ardealului? 

Scenarii pre şi postdecembriste (XXXI) 
Târgu Mureş - Martie 1990: Răstălmăcirea "pogromului" 


Am văzut, în capitolul precedent, reacţia - dacă o putem numi aşa - Budapestei la 
evenimentele din 20 martie 1990 de la Târgu Mureş. De ce considerăm nepotrivit termenul? 
Pentru că, fireşte, reacția, prin definiţie, nu poate să preceadă o acţiune, un eveniment, ci doar 
să urmeze acestora. Or, "reacţia" guvernului maghiar, după cum am mai precizat - în baza 
celor apărute în Romániai Magyar Szó - a precedat, cu cel puțin opt ore, aşa zisul pogrom 
("antimaghiar") de la Târgu Mureş. 


Cât de antimaghiar a fost acesta am văzut, în acelaşi capitol. Am putea, însă, discuta 
despre primul termen al sintagmei, pe care îl regăsim atât în scrisoarea premierului ungar, cât 
şi în toate intervențiile la care a recurs ministrul de Externe al Ungariei (Aici, se cuvine să 
precizăm că d-l Horn Gyula a vorbit de pogrom - antimaghiar, cum altfel? - nu numai în 
mesajele adresate secretarului general al ONU şi preşedintelui în exercițiu al Consiliului de 
Securitate, ci şi în misivele trimise pe adresa omologilor săi din 34 de țări mai importante ale 
lumii). 

Ce este, la urma urmei, un pogrom? lată definiția din DEX: "Uciderea în masă a 
membrilor unui grup național minoritar, organizată de elemente naţionaliste, govine". 
Dicţionarul de Neologisme (Ed. Academiei RSR, Bucureşti, 1978), la rândul său, vorbeşte de 
un "masacru îndreptat împotriva unui grup naţional minoritar". Deci, ucidere în masă! Cât 
priveşte "masacrul" (definit, de aceleaşi surse, ca şi "omor în masă"), acestuia 1 se atribuie şi 
sensul de a fi "îndreptat împotriva unei mulțimi fără apărare". Care din aceste elemente au 
fost prezente în cazul evenimentelor de la Târgu Mureş din 20 martie 1990? Să le luăm pe 
rând: 


- Ce fel de UCIDERE ÎN MASA este cea soldată cu cinci morţi? 


- Ce fel de ucidere în masă a membrilor unui GRUP NAȚIONAL MINORITAR este 
aceea în care cele mai multe victime provin din rândul majoritarilor? 


- Ce fel de ucidere în masă a membrilor unui grup naţional minoritar de către elemente 
şovine (aparținând majoritarilor - fireşte) este aceea în care, conform concluziei raportorilor 
("neutri") de la "Helsinki Watch", nu se poate stabili cine a recurs primul la violență? 
(Nemaivorbind de faptul că cei ce ne-au pârât, ante-factum, la ONU şi la Consiliul de 
Securitate - cerându-le să intervină în Ardeal - nu ştim să fi fost înzestrați cu calități 
paranormale de clarvăzători!) 


- Şi, în fine, ce fel de masacru ("îndreptat împotriva unei mulțimi fără apărare") este 
acela în care "victimele" sunt înarmate cu ciomege (standardizate) confecționate în prealabil? 


lar dacă raportăm cele de mai sus la evenimentele din ziua precedentă (19 III '90) - 
care s-au soldat cu vreo 10-15 răniți şi fără nici un mort - calificativul de pogrom devine nu 
doar lipsit de acoperire, ci de-a dreptul ridicol. 


Şi-atunci ne întrebăm, din nou, care pogrom, ce fel de pogrom, de unde pogrom? Şi, 
mai ales, în ziua de 19 martie?! 


Fireşte, întrebările sunt retorice: n-a fost nici un pogrom la Târgu Mureş, nici autentic 
- nici fals şi cu atât mai puţin antimaghiar. A fost doar prima (şi, deocamdată, ultima) reuşită - 
chiar dacă mult sub intenţii şi aşteptări - în finalizarea scenariului maghiaro-maghiar ce miza 
pe varianta conflictului interetnic, scenariu care, începând cu crimele din secuime din 22-23 
decembrie 1989 (rămase fără reacția dorită) s-a axat pe instrumentarea unei neîntrerupte suite 

de provocări menite a declanşa represiuni antimaghiare şi, finalmente, o situație de tip Kosovo 
care să justifice şi să determine intervenţia "căştilor albastre” ale ONU. (Cu implicaţii şi 
perspective de factură "iugoslavă" pentru Ardeal). Reuşită, parțială, datorată unor provocări 
supraliminale şi unor diversiuni abil conduse, ce au acționat pe fondul tensiunilor acumulate 
şi în condiţiile unei proporții etnice diferite de cea din Covasna sau Harghita. Atât şi nimic 
altceva! 


Desigur, această reuşită parțială s-a dorit, după cum am mai afirmat-o, de o cu totul 
altă amploare, urmată de alte noi "reuşite", de cronicizarea situaţiei sau chiar de inducerea 
unui veritabil război civil de tip "iugoslav". Pentru aceasta pledează tot ceea ce s-a întreprins, 
concomitent, pe plan mediatic şi pe cel al alertării forurilor de decizie europene şi mondiale. 
Chiar şi "premoniţia"” d-lui Horn se încadrează în aceeaşi ordine de idei. Am stabilit, fără 
echivoc, că la nivel maghiaro-maghiar se ştia deja - cu cel puţin 24 de ore înainte - ce urma să 
se întâmple în după-masa şi seara zilei de 20 martie 1990. Dar de ce a fost nevoie ca acest 
lucru să se concretizeze, ante-factum, în alertarea la vârf a ONU şi a Consiliului de 
Securitate? De ce a apelat ministrul de Externe al Ungariei la aceste foruri cu opt ore înainte 
de producerea aşa zisului pogrom antimaghiar de la Târgu Mureş? Explicaţia este simplă: 
tocmai pentru a furniza dovada continuității, a repetării şi amplificării actelor de violență 
antimaghiară. Altfel spus, pentru a realiza un dublu impact, cu efect de potenţare şi, pe de altă 
parte, pentru ca forurile internaţionale respective, alertate în prealabil (şi fără acoperire, în 
fapte reale, a acuzelor de gravitate maximă aduse - vezi bilanţul zilei de 19 III '90), să 
primească, la scurt timp, confirmarea continuării şi agravării "pogromului", evenimentele din 
20 martie fiind gândite şi instrumentate de aşa manieră încât să permită o interpretare pe 
măsura respectivelor acuzaţii. 


În acest fel, ca urmare şi a mediatizării intense şi mincinoase la care s-a recurs, cele 
conţinute în sesizarea, adresată ONU şi Consiliului de Securitate de către guvernul ungar 
urmau să dobândească credibilitatea scontată. Să ne reamintim principalele capete de acuzare. 
S-a vorbit în scrisoarea respectivă ("urgentă şi personală") despre următoarele: 


-"nesocotirea drepturilor colective ale minorității maghiare"; 


- "tulburarea repetată a sărbătoririi zilei de 15 martie şi profanarea simbolurilor 
naționale maghiare - ceea ce a lezat profund sensibilitatea şi demnitatea maghiarilor"; 


"terorizarea minorității maghiare din România"; 


"atrocitățile ale căror victime au fost minoritarii maghiari din România"; 


"evenimentele antimaghiare, cu caracter de pogrom, de la Târgu Mureş"; 


"izgonirea maghiarilor ardeleni de pe pământul lor strămoşesc"; 


"iminența pericolului unui război civil în Ardeal"; 


"urmările imprevizibile, pentru care întreaga răspundere va aparține părții române". 


Deci, lezarea demnității, terorizarea, izgonirea minoritarilor maghiari, supunerea lor la 
atrocități şi pogromuri, fapte ce induc iminența unui război civil, pentru care întreaga 
răspundere va aparține părții române! 


Fireşte, fiecare "cap de acuzare" ar merita analizat şi comentat. O vom face, poate, cu 
altă ocazie. Deocamdată doar atât că fiecare acuză are un fond real, numai că victimele cu 
pricina nu au fost minoritarii maghiari din Ardeal, ci românii minoritari din secuime! Cât 
priveşte "întreaga răspundere", ea a aparținut, fără îndoială, nu părții române, ci celei 
maghiare. Numai că, în condiţiile date, cu o Putere provizorie sufocată de probleme şi 
agresată din toate părțile, cu o opinie publică internă debusolată, cu o presă autohtonă în mare 

măsură descumpănită, neconformistă sau chiar vândută unor interese străine şi, pe de altă 
parte, cu o mass-media internațională infiltrată de agenți ai revizionismului maghiar, 
răstălmăcirea adevărului, prezentarea distorsionată a situaţiei, până la inversarea totală a 
datelor şi responsabilităților reale, a fost, din păcate, posibilă. 


Cum de n-au avut, totuşi, câştig de cauză scenariştii "pogromului antimaghiar" de la 
Târgu Mureş, cum de a fost ratată, totuşi, "marea şansă din 1990", cum de nu s-a reuşit, totuşi, 
"kosovizarea" Ardealului? 


Vom încerca să răspundem la aceste întrebări în capitolul următor. 

Scenarii pre şi post-decembriste (XXXII) 
Târgu Mureş - Martie 1990: Cauzele eşecului 


Înainte de a răspunde la întrebările cu care am încheiat capitolul precedent, să ne 
întoarcem la "pâra dintre pogromuri", la demersul rechizitorial al d-lui Horn, pentru a spune 
câteva cuvinte pe marginea fiecărui cap de acuzare, aşa cum ne-am propus atunci când 
apreciam temeinicia acuzațiilor. 


Da, toate acuzațiile ministrului de Externe ungar erau perfect întemeiate, doar atât că 
domnia-sa a inversat rolurile, a făcut o "rocadă" măiastră: a pus în cârca majoritarilor 
(români) din Ardeal tot ceea ce, în realitate, au comis majoritarii (maghiari) din secuime, 
preluând postura de victimă de la minoritarii (români) din secuime şi transferând-o 
minoritarilor (maghiari) din Ardeal. Sau n-a fost aşa? Să reluăm capetele de acuzare, în 
aceeaşi ordine în care le-am enunțat în precedentul capitol: 


- "Nesocotirea drepturilor colective ale minorității maghiare". De unde şi până unde 
drepturi colective, atunci când acestea, nici astăzi, nu figurează în vreo reglementare 
internațională privitoare la minoritățile naţionale? Deci, ab ovo, chestiunea este lipsită de 
fond. Putem vorbi, cel mult, despre drepturile individuale ale minoritarilor! În acest caz, însă, 
aşa cum am văzut în ultimele 12 capitole, aşa cum rezultă, fără echivoc, din "Raportul 
Covasna-Harghita", singurii minoritari care pot intra în discuţie, în ceea ce priveşte 
nesocotirea drepturilor lor, sunt românii din secuime! 


- "Tulburarea repetată a sărbătoririi zilei de 15 martie şi profanarea simbolurilor 
naționale maghiare - ceea ce a lezat profund sensibilitatea şi demnitatea ungurilor”. Deci aşa, 
nu sensibilitatea şi demnitatea românilor a fost lezată prin sărbătorirea, ostentativă şi 
provocatoare, pe pământ românesc, a unui eveniment care a însemnat, pentru românii 
ardeleni, alipirea abuzivă a Ardealului la Ungaria (impusă în Dieta de la Cluj la data de 30 
mai 1848 şi acceptată de către Ferdinand al V-lea în 10 VI '48) şi represalii antiromâneşti 
soldate cu 40 000 de morţi, ci sensibilitatea şi demnitatea ungurilor!!? Bizară optică! 


- "Terorizarea minorității maghiare din România”. Carevasăzică, în primele trei luni 
ale anului 1990 minoritarii maghiari au fost terorizați şi nu minoritarii români din secuime, 
alungați din şcoli (fie că erau dascăli, fie elevi), din alte instituţii sau întreprinderi, huiduiţi, 
etichetaţi în fel şi chip, ameninţaţi, bătuţi, siliți să se refugieze în alte zone ale țării sau chiar 
ucişi cu bestialitate!!? 


- "Atrocităţile ale căror victime au fost minoritarii maghiari din România". Cum poate 
cineva vorbi de atrocități antimaghiare, după crimele bestiale săvârşite de către maghiari în 
22-23 decembrie 1989 la Zetea, Dealu, sau Târgu Secuiesc? 


- "Evenimentele antimaghiare, cu caracter de pogrom, de la "Târgu Mureş". Am arătat, 
în capitolul precedent, ce este un pogrom şi în ce măsură cele petrecute în 20 martie 1990 pot 
fi caracterizate ca atare. Să acceptăm, totuşi, calificativul şi să ne rezumăm la a reaminti că 
pogromul cu pricina a opus o mulțime de 30. 000 de unguri unui grup de 3-4.000 de români, 
s-a soldat cu 5 morți şi 160 de răniţi - în majoritate români şi a fost caracterizat de către Szăcs 
Geza, omul numărul doi al UDMR la acea vreme, drept o victorie maghiară. Ca atare, dacă 
atunci şi acolo a fost un pogrom, acesta a fost antiromânesc şi nu antimaghiar! 


- "Izgonirea maghiarilor din Ardeal de pe pământul lor strămoşesc”. Iarăşi, hoțul 
strigă: - prindeți hoţul! Nici un ungur din Ardeal nu a fost izgonit de pe pământul său (mai 


mult sau mai puţin) strămoşesc! Ba, dimpotrivă, ungurii din "patria mamă" au năvălit în 
Ardeal, cu zecile de mii (ca şi în 1940). Izgoniţi au fost, în schimb, de pe pământul lor cu 

adevărat strămoşesc, patru mii de români din secuime! 


-"Iminenţa pericolului războiului civil în Ardeal ( ... ) pentru care întreaga răspundere 
va aparține părții române". O dată, că această iminenţă nu era un pericol pentru partea 
maghiară, ci un "vis de aur", un țel izbăvitor al iredentiştilor maghiari. Cât priveşte 
răspunderea reală, aceasta aparţinea, cu desăvârşire, celor ce au elaborat, instrumentat şi 
finalizat scenariul cu pricina, adică părții maghiare. La fel ca şi în cazul croaților, bosniacilor 
musulmani sau albanezilor din Kosovo. (Fireşte, împreună cu scenariştii regionali, interesați 
în dezintegrări şi reintegrări, în remodelarea zonei pe criterii "huntingtoniene"). 


Acesta este nivelul la care se lucrează (s-a lucrat) şi, din păcate, cu ajutorul (precupețit 
sau nu) al mass-mediei ("obiective", "oneste" şi "independente") din Occident, treaba merge 
(a mers) strună. 


De ce n-a mers şi la noi? Din mai multe motive. Să le luăm pe rând şi să folosim ca 
termen de comparație Kosovo. (Nu de alta, dar au făcut-o şi Tökés Laszlo, şi Eva Maria Bárki 
şi alții). 

O dată, că ungurii din Ardeal reprezintă 20 şi nu 90 la sută, ca albanezii din Kosovo. 


În al doilea rând, pentru că ungurii din Ardeal s-au dovedit a nu avea vâna albanezilor 
(sau a croaților, sau a bosniacilor musulmani), după cum bine remarca adineaori amintita 
juristă "austro-ungară", d-na Bárki: "Singura diferență dintre albanezii din Kosovo şi ungurii 
din Ardeal este faptul că aceştia din urmă nu ştiu să-şi ceară drepturile cu arma în mână"! 


In al treilea rând, pentru că, din fericire (de această dată), nici noi, românii, nu avem 
vâna sârbilor. 


Acestea ar fi principalele trei motive care au determinat eşecul "kosovizării” 
Ardealului. Desigur, mai sunt şi altele, unele derivând din cele trei, altele ţinând de alți 
factori. De pildă, poziţia geografică a "Pământului Secuiesc" (Székelyföld), plasarea acestuia, 
practic, în inima țării. Poziţie îndelung deplânsă de către partea maghiară, dacă ar fi să 
amintim doar opinia expusă de preşedintele Academiei de Ştiinţe din Ungaria - d-l Glatz 
Ferenc - în articolul întitulat, sugestiv, "Amărăciunea maghiară" (Romániai Magyar Szó nr. 
1613-1614 / 25-26 martie 1995): "Secuimea este atât de departe în Est, încât ar trebui să 
anexăm şi mari teritorii cu majoritate românească pentru a o putea încorpora"! 


Desigur, alta ar fi (fost) situația dacă secuimea s-ar afla, ca şi Voivodina sau aşa 
numitul Felvidek (sudul Slovaciei) undeva la graniţa cu Ungaria, sau dacă aşa zisul coridor 
(vezi Memoriile d-lui Raoul Şorban), s-ar fi putut realiza, mai eficient, în perioada 1940-1944. 
(Reamintim că la acea vreme, prin expulzarea a sute de mii de români, exterminarea, prin 
diverse mijloace, a altor zeci de mii şi, pe de altă parte, prin colonizarea a sute de mii de 
unguri, s-a încercat realizarea unui "coridor" cu majoritate maghiară, care să lege secuimea de 
Ungaria. Urmele acestui "coridor" se mai pot zări şi astăzi pe "harta electorală" a ţării). Dar, 
fireşte, şi în aceste situaţii amintita "vână" era indispensabilă. Or, aceasta se pare că lipseşte (a 
lipsit) nu numai în Ardeal, ci şi în Voivodina sau Slovacia de Sud, judecând după (in)eficiența 
demersurilor iredentiste maghiare (prezente şi active şi în aceste zone). 


Cât priveşte motivele derivate din principalele trei cauze de eşec amintite, printre 
acestea am putea enumera: 


- unicitatea pogromului, şi acela fals şi, oricum, cam firav, neurmat de nici o recidivă; 


- faptul că identitatea reală a lui Cofariu şi a celorlalte victime ale ciomăgarilor 
"români", mai devreme sau mai târziu a ieşit, totuşi, la iveală; 


- trezirea la realitate, măcar în parte, a presei româneşti; 

- "Raportul Mânzatu" sau chiar şi cel al "Helsinki Watch”, care exclud posibilitatea 
pogromului antimaghiar; 


- edificarea forurilor internaționale (ONU, Consiliul de Securitate al acestuia, etc.) 
asupra răstălmăcirii mediatice la care s-a recurs, precum şi asupra lipsei de acoperire în fapte 
reale a acuzelor conţinute în "denunţul-rechizitoriu" al guvernului maghiar. 


Şi, în fine (dar nu în ultimul rând), scenariul de tip "iugoslav" nu a avut sorți de 
izbândă, până la urmă, în Ardeal, ba a şi fost abandonat pe parcurs, tocmai din cauza 
experienței iugoslave, datorită implicaţiilor şi complicaţiilor, neprevăzute de către scenarişti 
(dar nici de cei meniţi a menţine ordinea în Europa), pe care le-a generat punerea în operă a 
"modelului iugoslav", începând cu Croaţia, continuând cu Bosnia şi culminând cu Kosovo. 


Drept care, s-a produs o reorientare spre modelul regional, despre care am mai vorbit 
şi asupra căruia vom reveni la momentul potrivit. Acum, însă, a sosit vremea să ne ocupăm şi 
de o altă componentă a scenariului menit să inducă stări conflictuale, pe cât mai multe planuri, 
în România postdecembristă. Dacă până acum ne-am ocupat de tensiuni şi conflicte politice şi 
interetnice, de această dată vom trece la. cele interconfesionale, induse, şi acestea, în mod 
artificial şi întreținute cu rea-credință, vizând aceeaşi țintă; dezbinarea şi destrămarea. 


Dar despre aceasta în capitolele următoare. 

